ഡൗൺസിൻഡ്രോമിനെ നിശ്ചയദാർഢ്യം കൊണ്ട് തോൽപ്പിക്കുന്ന ഗോപി കൃഷ്ണൻ നായകൻ ; മലയാള സിനിമ ഇതുവരെ നടത്താത്ത ഒരു പരീക്ഷണമായി ’തിരികെ' എന്ന ചിത്രം! | thirike | movie | hero | downsyndrome | gopikrishnan\nSaturday 17 October 2020 12:08 PM IST\n"തുടക്കത്തിൽ തന്നെ പറയട്ടെ ഇതൊരു കണ്ണീർ-സിംപതി സംഗതി അല്ല. ഇത്തരത്തിലുള്ളൊരു ജനിതക തകരാറിനെ ധീരമായി വരുതിയിലാക്കി നേട്ടങ്ങൾ കൊയ്യുന്നവർക്കുള്ളൊരു സല്യൂട്ട്യും ഒപ്പം സ്വപ്നങ്ങളിലേക്ക് ഉയരത്തിൽ പറക്കാൻ ഇതുവരെ പറ്റാത്തവർക്കുള്ളൊരു പിന്താങ്ങും ആണ് ഞങ്ങൾ ഉദ്ദേശിക്കുന്നത്.” സിനിമയുടെ സംവിധായാകൻ ജോർജ് കോര പറയുന്നു. ഗോപി കൃഷ്ണന്റെ അനുജന്റെ റോളിൽ എത്തുന്നതും കോര തന്നെയാണ്. ഞണ്ടുകളുടെ നാട്ടിൽ ഒരിടവേള എന്ന ചിത്രത്തിന്റെ തിരക്കഥാകൃത്തായിട്ടാണ് കോരയുടെ തുടക്കം.\n"മൂന്ന് നാല് വർഷം മുൻപേ എഴുതി വെച്ചൊരു സ്ക്രിപ്റ്റ് ആണ് തിരികെയുടേത്. നടൻ ആകണം എന്നൊക്കെ ആഗ്രഹിച്ചാണ് ഞാൻ സിനിമയിലെത്തുന്നത്. അതിനു വേണ്ടി ചെറിയ ബഡ്ജറ്റിൽ ചെയ്യാവുന്ന രീതിയിലാണ് ഈ സ്ക്രിപ്റ്റ് ഒരുക്കിയതും. അന്ന് പക്ഷേ, ഡൗൺസിൻഡ്രോം ഉള്ളോരാളെ അഭിനയിക്കാൻ കിട്ടുക പ്രയാസമായിരിക്കും എന്നൊക്ക ആളുകൾ പറഞ്ഞും മറ്റുചില കാരണം കൊണ്ടും ഒക്കെ ഈ പ്രൊജക്റ്റ് നടക്കാതെ പോയി. അതിനിടയിൽ വേറൊരു സിനിമ വന്നു...അത് ഇടയ്ക്ക് വച്ച് മുടങ്ങി. ആ സമയത്ത് ഏറ്റവും ചുരുങ്ങിയ ബഡ്ജറ്റിൽ ഒരു സിനിമ ചെയ്യാം എന്ന് തീരുമാനിച്ച് കുറേ കറങ്ങിത്തിരിഞ്ഞ് അവസാനം പഴയ സ്ക്രിപ്ട്ടിലേക്ക് തന്നെ എത്തി. തിരികെ രണ്ട് സഹോദരങ്ങളുടെ കഥയാണ്, അതിലൊരാളാണ് ഡൗൺസിൻഡ്രോമുള്ള കഥാപാത്രം. കുറേ അന്വേഷണങ്ങൾക്കൊടുവിൽ കോഴിക്കോട് ബേബി മെമ്മോറിയാൽ ഹോസ്പിറ്റലിലെ ഡോ. ഷാജി തോമസിനെ കാണുന്നു. 'ഇങ്ങനൊരു ആവശ്യത്തിന് വേണ്ടി ഇതുവരെ ആരും എന്നെ വിളിച്ചിട്ടില്ല, എനിക്കറിയാവുന്ന പതിനായിരത്തോളം കുട്ടികളുണ്ട്. നിങ്ങളീ പറയുന്നതൊക്കെ കേട്ടിട്ട് അതിൽ ഒരു മുഖമാണ് എനിക്ക് ഓർമ വരുന്നത്. അതല്ലാതെ എന്നോടൊരു സെക്കന്റ് ഓപ്ഷൻ ചോദിക്കരുത്' ഇതാണ് ഡോക്ടർ പറഞ്ഞത്. അപ്പോഴേ ഞാൻ ഇച്ചിരി വിഷമിച്ചു ഒരാളെ മാത്രം കണ്ടിട്ട് എങ്ങനെ തീരുമാനിക്കും എന്നൊക്കെയോർത്തു. എന്തായാലും ഡോക്ടർ പറഞ്ഞ ആളെ കാണാനും തീരുമാനിച്ചു...\nദേ നിൽക്കുന്നു ടിക്ക് ടോക്ക് സ്റ്റാർ\nആളെ കാണാൻ പോകുന്നതിന് മുൻപേ എന്റെ ഫോണിലേക്ക് എത്തിയത് മൂന്ന് നാല് ടിക്ക് ടോക്ക് വീഡിയോസ് ആണ്. അത് കണ്ട് ശരിക്കും ഞെട്ടി. അത്രയ്ക്കും രസമായി ഓരോന്ന് അവതരിപ്പിക്കുന്നു. ഗോപി അച്ഛനും അമ്മയുമൊത്ത് കൊച്ചിയിലെത്തിയപ്പോഴാണ് നേരിൽ കാണുന്നത് ആദ്യം മുതലേ ഞങ്ങൾ തമ്മിൽ വല്ലാത്തൊരു ബോണ്ട് ഉണ്ട്. പിന്നീട് ധാരാളം വർക്ഷോപ്പ്സ് ചെയ്തു. കോവിഡ് പ്രശ്നങ്ങൾ ഒന്നുമില്ലായിരുന്നെങ്കിൽ ഇപ്പൊ സിനിമ തീയേറ്ററിൽ എത്തേണ്ടതായിരുന്നു.\nഗോപിയെ അടുത്തറിഞ്ഞപ്പോ തൊട്ടാണ് ഞാൻ ഈ അവസ്ഥയെ കുറിച്ച് കൂടുതൽ പഠിക്കുന്നത്.രോഗം എന്നൊന്നും വിളിക്കാൻ പറ്റില്ല ഇതൊരു ഡെവലപ്പ്മെന്റൽ ഡിലേ ആണ്. നമുക്ക് 20 വയസിൽ ഉള്ള മാനസിക വളർച്ച അവർക്ക് കുറച്ച് പതിയെ വരൂ. ഇതൊക്ക അറിയുമ്പോൾ നമ്മൾ അവനെ കുഞ്ഞിനെ പോലെ തന്നെയാണ് നോക്കും. അവന്റെ മൂഡിന് അനുസരിച്ചാണ് നമ്മൾ സിനിമ എടുത്തത്. ഓട്ടോമാറ്റിക് ആയി നമ്മൾ അവനെ കൂടുതൽ സ്നേഹിക്കുകയും സന്തോഷിപ്പിക്കാൻ നോക്കുകയും ചെയ്യും. അത്രയ്ക്കും നന്മ അവർക്കുള്ളിലുള്ളതുകൊണ്ട് അവരെ അടുത്തറിയുമ്പോൾ കൂടുതൽ സ്നേഹിച്ചു പോകും...\nഅവരെ കുറിച്ച് എനിക്ക് മനസിലായ മറ്റൊരു കാര്യം... അവർക്ക് ചില കാര്യങ്ങളിൽ മറ്റുള്ളവരുടെ സപ്പോർട്ട് വേണ്ടി വരും. അതിനൊപ്പം തന്നെ ഇവർക്ക് ഒരു ടാലെന്റ് ഉണ്ടെങ്കിൽ ഇവർ വേറെ എല്ലാം മറന്ന് അതിൽ മുഴുകി അതാസ്വദിച്ച് ചെയ്യുന്നവരുമായിരിക്കും. എന്നെകൊണ്ട് പറ്റില്ല എന്നുള്ള ചിന്തയില്ല, മടി ഇല്ല, വീണ്ടും വീണ്ടും ചെയ്യാൻ ഒരു പ്രയാസമില്ല...\nഞാനും അവനും അഭിനയിക്കുമ്പോൾ അവനിൽ നിന്നാണ് ഞാൻ കുറേ കാര്യങ്ങൾ പഠിച്ചെടുത്തത്.ഗോപിക്ക് ഒരു നല്ല ഇൻട്രോഡക്ഷൻ കൊടുക്കാൻ വേണ്ടി തന്നെയാണ് 'തിരികെ' യുടെ ടീസർ അവനെ ഫോക്കസ് ചെയ്തിരിക്കുന്നത്. അവൻ എങ്ങനെ അഭിനയിച്ചു, എങ്ങനെ ഓരോന്ന് പഠിച്ചെടുത്തു എന്നൊക്കെയുള്ളതിന്റെ ചെറിയൊരു ധാരണ അതിൽ നിന്ന് കിട്ടും. റൊമാൻസ്, ഹ്യൂമർ, സെന്റിമെന്റ്സ് ഒക്കെ ഗോപി ഇതിൽ ചെയ്യുന്നുണ്ട്. ചുരുക്കം ദിവസം കൊണ്ട് ഒരു മില്യൺ വ്യൂസ് വന്നു, അത് തന്നെ ആദ്യത്തെ അനുഭവമാണ്. അതിന് മുൻപ് മില്യൺ ഒക്കെ നമുക്ക് കേട്ട് കേൾവി മാത്രം.\nഗോപിയുടെ കാര്യത്തിൽ ഏറ്റവും കൂടുതൽ നന്ദി പറയേണ്ടത് അവന്റെ അച്ഛനും അമ്മയ്ക്കുമാണ്. അത്രയധികം സപ്പോർട്ട് ആണ് അവർ കൊടുക്കുന്നത്. പ്രതേകിച്ചും അവന്റെ അമ്മ രഞ്ജിനി ചേച്ചി... സിനിമ തുടങ്ങുന്നതിന് നാല് മാസം മുൻപേ തന്നെ സ്ക്രിപ്റ്റ് കൊടുത്തിരുന്നു. ചേച്ചി അവനെയിരുത്തി സ്ക്രിപ്റ്റ് ഒക്കെ വായിച്ച്... അഭിനയിച്ച് പഠിപ്പിച്ചാണ് സെറ്റിൽ എത്തിയത്. സെറ്റിൽ മറ്റാരേക്കാളും നന്നായി ഡയലോഗുകൾ അറിയാവുന്നതും ഗോപിക്കായിരുന്നു.\nശാന്തി കൃഷ്ണ, ഗോപൻ മങ്കാട്ട്,ജിനു ബെൻ എന്നിവരൊഴികെ ബാക്കിയൊക്കെ പുതുമുഖങ്ങളാണ്. നേഷൻ വൈഡ് പിക്ചർസ് എന്ന പ്രൊഡക്ഷൻ ഹൗസിനു കീഴിൽ എബ്രഹാം ജോസഫ് ദീപക് ദിലീപ് പവാർ എന്നിവരാണ് ചിത്രം നിർമിച്ചത്. തീയറ്ററിൽ റിലീസ് ചെയ്യണമെന്നായിരുന്നു ആഗ്രഹം. പക്ഷേ, നിലവിലെ സാഹചര്യം കാരണം ഒടിടി പ്ലാറ്റഫോം കൂടി നോക്കുന്നു... ഈ വർഷം തന്നെ റിലീസ് ഉണ്ടാകും.


പ്രതീക്ഷകൾ തെറ്റിച്ചു കൊണ്ട് വീണ്ടും വിലയിൽ വർദ്ധനവ്, ഇന്നത്തെ വില വിശദമായി തന്നെ അറിയാം\nby Web Desk November 9, 2020 November 27, 2020\nപ്രതീക്ഷകൾ തെറ്റിച്ചു കൊണ്ട് വീണ്ടും വിലയിൽ വർദ്ധനവ്. ഇന്നലെ നവംബർ 8 ഞായർ ആയതിനാൽ വിലയിൽ മാറ്റം ഇല്ലായിരുന്നു. ഇന്ന് നവംബർ9തിങ്കളാഴ്ച പവന് 160 രൂപ കൂടി 38880 രൂപയും ഗ്രാമിന് 4860 ആയിരിക്കുന്നു. കഴിഞ്ഞ ആഴ്ചയിൽ നവംബർ 2, തിങ്കളാഴ്ചയും വിലയിൽ മാറ്റം ഇല്ലായിരുന്നു.\nനവംബർ 3, ചൊവ്വാഴ്ച പവന് വില 120 രൂപ കൂടി 37800 രൂപയും, ഗ്രാമിന് 4725 രൂപയും ആയിരിക്കുന്നു. നവംബർ4ബുധനാഴ്ച, പവന് 280 രൂപയാണ് കൂടിയിരിക്കുന്നത്, അതിനാൽ പവന് 38080 രൂപയും ഗ്രാമിന് 4760 രൂപയും ആണ്. നവംബർ5വ്യാഴാഴ്ച, സ്വർണ വിലയിൽ മാറ്റം ഇല്ലായിരുന്നു, നവംബര്6വെള്ളിയാഴ്ച, പവന് 320 രൂപ കൂടി 38400 രൂപയും, ഗ്രാമിന് 4800 രൂപയും ആയിരിക്കുന്നു. നവംബർ7ശനിയാഴ്ച വീണ്ടും പവന് 320 രൂപ കൂടി 38720 രൂപയും, ഗ്രാമിന് 4840 രൂപയും ആയി. ഇനിയുള്ള ദിവസത്തെയും സ്വർണ വില ഈ പേജിലൂടെ നൽകുന്നതാണ്.\nമൂന്നര ലക്ഷം രൂപയ്ക്ക് താഴെയുള്ള സെക്കൻഡ് ഹാൻഡ്6ഇനോവ കാറുകൾ വിൽപ്പനക്കായി ഇട്ടിരിക്കുന്നു\nനിങ്ങൾ ഒരു ഫെഡറൽ ബാങ്ക് ഉപഭോക്താവ് ആണെങ്കിൽ ഇനിയും ഈ നിധിയെ കുറിച്ച് അറിയാതെ പോകരുത്\nഎടിഎം കാര്‍ഡ് ഉടമയെങ്കില് ഇക്കാര്യങ്ങള് മറക്കരുത്, വിശദമായി അറിയാം\nസാധാരണക്കാർക്ക് ഏഴുദിവസത്തിനുള്ളിൽ ജാമ്യവും ഈടും പരിശോധനയും ഒന്നുമില്ലാതെ ഒരു ലക്ഷം രൂപ വായ്പ


‘ഒന്നനങ്ങി ചെയ്യടോ’യെന്ന് ഫഹദിനോട് ഷൈജു ഖാലിദ്, സജി എന്നും ഓര്‍മിക്കപ്പെടുമെന്ന് സൗബിന്; ഷൂട്ടിങ്ങ് ഓര്‍മകളുമായി കുമ്പളങ്ങി ടീമിന്റെ ഒത്തുചേരല് - The Newsrupt\n‘ഒന്നനങ്ങി ചെയ്യടോ’യെന്ന് ഫഹദിനോട് ഷൈജു ഖാലിദ്, സജി എന്നും ഓര്‍മിക്കപ്പെടുമെന്ന് സൗബിന്; ഷൂട്ടിങ്ങ് ഓര്‍മകളുമായി കുമ്പളങ്ങി ടീമിന്റെ ഒത്തുചേരല്\nPosted5Feb 2019 at 10:07 AM\nദിലീഷ് പോത്തന്റെ അസോസിയേറ്റ് ആയിരുന്ന മധു സി നാരായണന് സംവിധാനം ചെയ്യുന്ന ചിത്രമാണ് കുമ്പളങ്ങി നൈറ്റ്‌സ്. ശ്യാം പുഷ്‌ക്കരന് തിരക്കഥയൊരുക്കുന്ന ചിത്രത്തില് സൗബിന് ഷഹീര്, ഷെയ്ന് നിഗം, ശ്രീനാഥ് ഭാസി, ഫഹദ് ഫാസില് എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന്റെ ടീസറും പാട്ടുമെല്ലാം പറയുന്ന പോലെ തന്നെ ചിത്രം ഒരു ഫീല്‍ഗുഡ് മൂവിയായിരിക്കുമെന്ന് ചിത്രത്തിന്റെ അണിയറപ്രവര്‍ത്തകര് പറയുന്നു.\nനസ്രിയയും ദിലീഷ് പോത്തനും ശ്യാം പുഷ്‌ക്കരനും ചേര്‍ന്നാണ് ചിത്രം നിര്‍മ്മിക്കുന്നത്. ചിത്രം കണ്ടു കഴിയുമ്പോള് തങ്ങള് തൃപ്തരാണെന്ന് ദിലീഷ് പോത്തന് പറയുന്നു. ചിത്രം ഫെബ്രുവരി 7ന് റിലീസ് ചെയ്യാനിരിക്കെ എല്ലാവരും ഒത്തുചേര്‍ന്ന ഗെറ്റുഗതര് വീഡിയോയിലാണ് അണിയറ പ്രവര്‍ത്തകര് ചിത്രത്തെക്കുറിച്ചുള്ള പ്രതീക്ഷകള് പങ്കുവെച്ചത്.\nചിത്രത്തിന്റെ ഷൂട്ടിങ്ങ് ദിവസങ്ങളിലെ രസകരമായ അനുഭവങ്ങളും താരങ്ങള് പങ്കുവെച്ചു. തന്റെ ആദ്യ ഷോട്ട് എടുത്തു കഴിഞ്ഞപ്പോള് അത് പോര എന്നു പറയാന് എല്ലാവര്‍ക്കും മടിയായിരുന്നുവെന്ന് ഫഹദ് പറയുന്നു. എന്നാല് എല്ലാവരും മടിച്ചു നില്‍ക്കുന്ന സമയത്ത് ക്യാമറയുടെ പിന്നില് നിന്ന് ഷൈജു ഖാലിദ് ഒന്നു അനങ്ങി ചെയ്യടാ എന്ന് പറഞ്ഞുവെന്നും ഫഹദ് ചിരിച്ചു കൊണ്ട് ഓര്‍മിക്കുന്നു.\nചിത്രം കാണാന് ഒരുപാട് കാരണങ്ങള് പ്രേക്ഷകരോട് പങ്കുവെയ്ക്കാമെങ്കിലും എല്ലാത്തിനുമുപരി ചിത്രം കാണുന്നവര് പശ്ചാത്തപിക്കില്ലെന്നും ഫഹദ് പറഞ്ഞു. തങ്ങള് എല്ലാവരും വളരെ അധികം ആസ്വദിച്ചു ചെയ്ത ചിത്രമാണിത്. പ്രേക്ഷകര്‍ക്കും അതേ അനുഭവമായിരിക്കും ലഭിക്കുകയെന്നും ഫഹദ് കൂട്ടിച്ചേര്‍ത്തു.\nതന്റെ ജീവിതത്തില് ഇനി എന്നും ഒപ്പമുണ്ടാവുന്ന കഥാപാത്രമാണ് ചിത്രത്തിലെ സജിയെന്നും ഷൂട്ടിങ് കഴിഞ്ഞിട്ടും പലപ്പോഴും സജി കേറി വന്നിരുന്നുവെന്നും സൗബിനും പറയുന്നു.\nകുമ്പളങ്ങിയുടെ പശ്ചാത്തലത്തിലുള്ള സഹോദരരുടെ സൗഹൃദവും പ്രണയവുമെല്ലാമാണ ചിത്രം പറയുന്നത്. സൈജു ശ്രീധരന്റേതാണ് എഡിറ്റിംഗ്. നേരം, കബാലി എന്നീ ചിത്രങ്ങളിലൂടെ ശ്രദ്ധേയനായ തമിഴ് നടന് രമേഷ് തിലകും ചിത്രത്തില് പ്രധാന വേഷത്തിലെത്തുന്നുണ്ട്. ചിത്രം ഫെബ്രുവരി ഏഴിന് തിയേറ്ററുകളിലെത്തും.\nFahadh FazilDileesh PothanKumbalangi NightsSoubin ShahirShyju Khalid


ദബോറാ - Sathyadeepam\n|^| Home -> Suppliments -> Familiya -> ദബോറാ\nഇസ്രായേലിലെ ഒരേയൊരു ന്യായാധിപയായിരുന്നു ലപ്പിദോത്തിന്റെ ഭാര്യയായ ദബോറാ പ്രവാചിക. അവള് എഫ്രായിം വംശജയായിരുന്നു. ദൈവഹിതമനുസരിച്ച് മാത്രം ന്യായപാലനം നടത്തിയിരുന്ന ദബോറ ഇസ്രായേല്യര്‍ക്ക് പ്രിയങ്കരിയും, ബഹുമാന്യയുമായിരുന്നു. എഫ്രായിം മലനാട്ടില് കാമായ്ക്കും ബഥേലിനും ഇടയ്ക്കുള്ള ദബോറായുടെ ഈന്തപ്പനയുടെ കീഴിലിരുന്നാണ് അവള് ജനങ്ങളെ കേട്ടിരുന്നത്. ഇസ്രായേല് ജനം തര്‍ക്കങ്ങളിലും പ്രശ്‌നങ്ങളിലും അവളെ സമീപിച്ചിരുന്നു.\nഅങ്ങനെയിരിക്കെ ഇസ്രായേല് വീണ്ടും കര്‍ത്താവിന്റെ മുമ്പില് തിന്മ ചെയ്തു. കര്‍ത്താവ് അവരെ ഹസോര് ഭരിച്ചിരുന്ന കാനാന് രാജാവായ യാസീനു വിട്ടുകൊടുത്തു. സിസേറ ആയിരുന്നു അവന്റെ സേനാപതി. അവനു തൊള്ളായിരം ഇരുമ്പു രഥങ്ങള് ഉണ്ടായിരുന്നു. അവന് ഇസ്രായേല് ജനത്തെ ഇരുപതു വര്‍ഷം ക്രൂരമായി പീഡിപ്പിച്ചു. ഇസ്രായേല് കര്‍ത്താവിനോട് സഹായത്തിനു വേണ്ടി നിലവിളിച്ചു. ഇസ്രായേലിന്റെ ദുരിതം കണ്ട ദബോറി ആബിനോവാമിന്റെ മകനായ ബാറക്കിനെ നഫ്താലിയിലെ കേദെഷില് നിന്ന് ആളയച്ചു വരുത്തി പറഞ്ഞു: ഇസ്രായേലിന്റെ ദൈവമായ കര്‍ത്താവ് നിന്നോട് ആജ്ഞാപിക്കുന്നു; നീ നഫ്താലിയുടെയും, സെബുലൂണിന്റെയും ഗോത്രങ്ങളില് നിന്ന് പതിനായിരം പേരെ താബോര് മലയില് അണിനിരത്തുക. രഥങ്ങളോടും, സൈന്യങ്ങളോടും കൂടെ യാസീന്റെ സേനാപതി സീസേറാ കിഷോന് നദിയുടെ സമീപത്തുവച്ച് നിന്നോട് ഏറ്റുമുട്ടാന് ഞാന് ഇടയാക്കും. ഞാന് അവനെ നിന്റെ കയ്യില് ഏല്പിച്ചു തരും. ബാരക്ക് അവളോടു പറഞ്ഞു: നീ എന്നോടു കൂടെ വന്നാല് ഞാന് പോകാം; ഇല്ലെങ്കില് ഞാന് പോവുകയില്ല. ദബോറാ അവനോടു പറഞ്ഞു: തീര്‍ച്ചയായും ഞാന് നിന്നോടു കൂടെ വരാം. പക്ഷേ, നിന്റെ ഈ വഴി നിന്നെ മഹത്വത്തിലെത്തിക്കുകയില്ല. കര്‍ത്താവ് സിസേറാല്ലയെ ഒരു സ്ത്രീയുടെ കയ്യില് ഏല്പിക്കും. അവള് ഇതു പറയാന് കാരണം സാറയ്ക്ക് സിസേറിയെ അത്രമേല് ഭയപ്പെട്ട തനിയെ പോകാന് മടിച്ചതുകൊണ്ടാണ്. അവള് എഴുന്നേറ്റ് ബാരക്കിനോടുകൂടെ കേദെഷിലേയ്ക്ക് പോയി.\nതാബോര് മലയുടെ താഴെവച്ച് ബാറക്ക് സിസേറായോട് ഏറ്റുമുട്ടു. ദബോറാ ബാരക്കിനെ ശക്തിെപ്പടുത്തിക്കൊണ്ട് പറഞ്ഞു: മുന്നേറുക, കര്‍ത്താവ് സിസേറായെ നിന്റെ കയ്യില് ഏല്പിക്കുന്ന ദിവസമാണിന്ന്. നിന്നെ നയിക്കുന്നത് കര്‍ത്താവാണ്. കര്‍ത്താവ് സിസേറായെയും, അവന്റെ ഇരുമ്പു രഥങ്ങളെയും സൈന്യങ്ങളെയും ഒന്നടങ്കം ബാറക്കിന്റെ മുമ്പില്‍വച്ച് വാള്‍മുനയാല് ചിതറിച്ചു. സിസേറാ രഥത്തില് നിന്നിറങ്ങി പലായനം ചെയ്തു. സിസേറായുടെ സൈന്യം മുഴുവന് വാളിനിരയായി. സിസേറാ കേന്യനായ ഹേസറിന്റെ ഭാര്യ ജായേലിന്റെ കൂടാരത്തില് അഭയം പ്രാപിച്ചു. കാരമം സിസേറായുടെ യജമാനനായ ദെബോര് രാജാവിന് കേന്യനായ ഹേബറിന്റെ കുടുംബവുമായി സൗഹൃദം ഉണ്ടായിരുന്നു. ജായേല് സിസേറായെ സ്വീകരിച്ചു. അവന് അവളുടെ കൂടാരത്തില് പ്രവേശിച്ചു. അവള് അവനെ ഒരു കരിമ്പടം കൊണ്ടു മൂടി.\nസിസേറാ അവളോടു പറഞ്ഞു: എനിക്കു ദാഹിക്കുന്നു. കുറച്ചു വെള്ളം തരിക. അവള് തോല്‍ക്കുടം തുറന്ന് അവന് കുടിക്കാനന് പാല് കൊടുത്തു. വീണ്ടും അവനെ പുതപ്പിച്ചു കിടത്തി. അവന് ക്ഷീണിച്ച് ഉറങ്ങിപ്പോയി. അപ്പോള് ഹേസറിന്റെ ഭാര്യ ജായേല് കൂടാരത്തിന്റെ ഒരു മരയാണിയും, ചുറ്റികയും എടുത്ത് അവന്റെ അടുത്തുചെന്ന് ആണി അവന്റെ ചെന്നിയില് തറച്ചു കയറ്റി. അത് നിലത്തിറങ്ങുവോളം അവള് അടിച്ചു കയറ്റി. അങ്ങനെ അവന് മരിച്ചു. അങ്ങനെ ദബോറായുടെ വാക്കുകള് സത്യമായി. അന്ന് തബോറായും, ബാരാകക്കും കര്‍ത്താവിനെ സ്തുതിച്ചുകൊണ്ട് കീര്‍ത്തനം പാടി. ന്യായാധിപന്മാരുടെ പുസ്തകം അഞ്ചാം അദ്ധ്യായം മുഴുവന് ഇസ്രായേലിനെ നയിച്ച ദൈവത്തെ സ്തുതിച്ചുകൊണ്ടുള്ള കീര്‍ത്തനമാണ്.\nന്യായാധിപന്മാര് കൈക്കൂലിക്കാരാകുകയും ജനങ്ങള്‍ക്ക് നീതി നിഷേധിക്കപ്പെടുകയും ചെയ്യുന്ന ഇക്കാലത്ത് ദബോറാ ന്യായ പാലനത്തിന്റെ ഉത്തമ മാതൃകയാണ്. അവള് മനുഷ്യരുടെ പ്രീതി കാംക്ഷിച്ചില്ല. ദൈവം എന്താണ് പറഞ്ഞത്, അത് വിശ്വാസപൂര്‍വ്വം, വിശ്വസ്തതയോടെ അനുസരിച്ചു. ദബോറാ നീ സ്ത്രീത്വത്തിന് അഭിമാനമാണ്.


Emalayalee.com - മത സംഘടനകള് സെക്കുലര് സംഘടനകള്‍ക്ക് ഭീഷണി: ഫൊക്കാന നേതാക്കള്\nമത സംഘടനകള് സെക്കുലര് സംഘടനകള്‍ക്ക് ഭീഷണി: ഫൊക്കാന നേതാക്കള്\nfokana 12-May-2012 ജോസ് കണിയാലി\nന്യൂയോര്‍ക്ക്: മതസംഘടനകളുടെയും മതാധിഷ്ഠിത പരിപാടികളുടെയും കടന്നുകയറ്റമാണ് സെക്യുലര് പ്രസ്ഥാനങ്ങള് നേരിടുന്ന പ്രധാന ഭീഷ ണിയെന്ന് ഫൊക്കാന നേതാക്കള് പത്രസമ്മേളനത്തില് ആരോപിച്ചു. സാംസ്‌കാരിക സംഘടനകളുടെ പല പരിപാടികളും ഇന്ന് പളളികളും അമ്പല ങ്ങളും ഏറ്റെടുത്തത് നടത്തുകയാണ്. ഓണം പോലുളള സാംസ്‌കാരികോത്സവങ്ങള്‍ക്കും ഇതു തന്നെ ഗതി. അതിനാല് തന്നെ എല്ലാ ചടങ്ങുകളിലും മതത്തിന്റെ സ്വാധീനം കടന്നു വരികയാണ്. മതങ്ങള് നടത്തുമ്പോള് അത് ഏതെങ്കിലും ഒരു വിഭാഗത്തിന്റേതു മാത്രമായി ഒതുങ്ങിപ്പോകുന്നു. അമേരി ക്കന് മലയാളി ഫലത്തില് കാത്തോലിക്കാ മലയാളിയും ഓര്‍ത്തഡോക്‌സ് മലയാളിയും പെന്തക്കൊസ്ത് മലയാളിയും ഹിന്ദു മലയാളിയും മുസ്ലിം മ ലയാളിയുമായി മാറിയതാണ് ഇതുണ്ടാക്കിയ ഭവിഷ്യത്ത്. പത്തുവര്‍ഷം മുമ്പ് അമേരിക്കന് മലയാളി മാത്രമായിരുന്നവര് ഇന്ന് മതത്തിന്റെ വേലിക്കെ ട്ടില് കുടുങ്ങി അവരവരുടെ മതത്തിലേക്കു തന്നെ ഉള്‍വലിയുന്ന സ്ഥിതി വിശേഷവുമുണ്ടായി. യുവജനതയിലാണ് ഇത് ഏറെ ആശയക്കുഴപ്പമുണ്ടാ ക്കിയത്. മറ്റൊന്നിലും പങ്കെടുക്കാതെ മതത്തിലും അതിലെ വിഭാഗങ്ങളിലും ഒതുങ്ങിപ്പോകുന്നതിനാല് അഖില മലയാളി എന്ന സംജ്ഞ തന്നെ അ വര്‍ക്ക് അന്യമായി മാറിയിട്ടുണ്ട്. അപകടകരമായ ഒരു സ്ഥിതിവിശേഷത്തിലേക്കാണ് ഇത് യുവജനതയെ കൊണ്ടെത്തിക്കുക എന്നും ഫൊക്കാന നേ താക്കള് കുറ്റപ്പെടുത്തി.\nഇന്ത്യ പ്രസ്‌ക്ലബ്ബ് ഓഫ് നോര്‍ത്ത് അമേരിക്ക സംഘടിപ്പിച്ച പത്രസമ്മേളനത്തിലാണ് ഫൊക്കാന നേതാക്കള് അമേരിക്കന് മലയാളി ജീവിതത്തില് മതസ്വാധീനമുണ്ടാക്കുന്ന പുഴുക്കുത്തുകള്‍ക്കെതിരെ തുറന്നടിച്ചത്.\nഈ സ്ഥിതിവിശേഷത്തെക്കുറിച്ച് പല മതാധ്യക്ഷരുമായും തങ്ങള് ചര്‍ച്ച നടത്തുകയുണ്ടായെന്ന് ഫൊക്കാന നേതാക്കള് പറഞ്ഞു. അവരും ഇതി നെതിരെ പ്രവര്‍ത്തിക്കണമെന്ന പക്ഷക്കാരാണ്. എല്ലാ ബിഷപ്പുമാരെയും മറ്റു സമുദായ നേതാക്കളെയും ഒരു മേശക്കു ചുറ്റുമിരുത്തി മതത്തിനും സമൂ ഹത്തിനും വ്യക്തമായ വേര്‍തിരിവുണ്ടാക്കുക എന്ന കാര്യം ചര്‍ച്ച ചെയ്യുകയാണ് ഉദ്ദേശിക്കുന്നത്. ക്രിയാത്മകമായ ചര്‍ച്ചയിലൂടെ പ്രശ്‌നത്തിന് പരി ഹാരം കാണാമെന്ന പ്രത്യാശയുണ്ടെന്നും ഫൊക്കാന നേതാക്കള് പറഞ്ഞു. മാധ്യമങ്ങളുടെ സഹകരണവും അവര് അഭ്യര്‍ത്ഥിച്ചു.\nജൂണ് 30 മുതല് ജൂലൈ മൂന്നുവരെ ഹൂസ്റ്റണില് നടക്കുന്ന ഫൊക്കാന കണ്‍വന്‍ഷന്റെ ക്രമീകരണങ്ങള് ഉദ്ദേശിച്ചതിലും വിജയമായി മുന്നേറുന്നു ണ്ട്. ഏഴുലക്ഷം ഡോളറാണ് മൊത്തം ബഡ്ജറ്റ്. സ്‌പൊണ്‍സര്‍മാരിലൂടെയും രജിസ്‌ട്രേഷനിലൂടെയും ബഡ്ജറ്റ് മറികടക്കാനാവും. നഷ്ടമില്ലാത്ത ഒരു കണ്‍വന്‍ഷനാവും ഇത്തവണ നടക്കുകയെന്ന് ഭാരവാഹികള് ഉറപ്പു നല്‍കി.\nആരോഗ്യ പ്രശ്‌നങ്ങള് ഒന്നും ഉണ്ടാവുന്നില്ലെങ്കില് തിരുവിതാംകൂര് മഹാരാജാവ് കണ്‍വന്‍ഷന് ഉദ്ഘാടനം ചെയ്യുക തന്നെ ചെയ്യുമെന്ന് പ്രസിഡ ന്റ് ജി.കെ പിളളയും കണ്‍വന്‍ഷന് ചെയര്‍മാന് എബ്രഹാം ഈപ്പനും പറഞ്ഞു. 92 വയസുണ്ടെങ്കിലും മഹാരാജാവിന്റെ ആരോഗ്യത്തിന് ഇപ്പോള് പ്ര ശ്‌നങ്ങളൊന്നുമില്ല. സ്വകാര്യ ഡോക്ടറും അദ്ദേഹത്തെ അമേരിക്കയിലേക്ക് അനുഗമിക്കുന്നുണ്ട്.\nഅനന്തപുരി എന്നു പേരിട്ടിരിക്കുന്ന ഫൊക്കാന കണ്‍വന്‍ഷന് വേദിയില് ആ സമ്മേളനം ഉദ്ഘാടനം ചെയ്യാന് ഏറ്റവും യോഗ്യന് മഹാരാജാവ് ആ യതിനാലാണ് അദ്ദേഹത്തെ ക്ഷണിച്ചത്. മാത്രവുമല്ല ഏറ്റവും ജനാധിപത്യമായ രീതിയില് ഭരണം നടത്തിയിരുന്നതും തിരുവിതാംകൂര് രാജവംശമാ ണെന്നത് വിസ്മരിക്കാനാവില്ല. മഹാരാജാവിന്റെ ആദ്യ അമേരിക്കന് പര്യടനവുമായിരിക്കും ഫൊക്കാന കണ്‍വന്‍ഷന്. 12 വര്‍ഷം മുമ്പ് ഗള്‍ഫ് നാടുക ളിലേക്കാണ് ഇതിനു മുമ്പ് അദ്ദേഹം വിമാനയാത്ര നടത്തിയത്. രാജവംശത്തിന്റെ പ്രത്യേക ആചാരാനുഷ്ഠാനങ്ങള് പാലിക്കാനുളള എല്ലാ സൗകര്യ വും ഹൂസ്റ്റണില് ഒരുക്കുന്നതായിരിക്കും.\nനാലുദിവസം നീണ്ടുനില്‍ക്കുന്ന ഫൊക്കാന കണ്‍വന്‍ഷനില് ഒരു ദിവസം മുഴുവന് യുവജനങ്ങള്‍ക്കായി നീക്കിവച്ചിട്ടുണ്ട്. യുവജനതക്ക് ഫൊക്കാന നല്‍കുന്ന പ്രാധാന്യമാണ് ഇതു കാണിക്കുന്നത്. മാത്രവുമല്ല നാലു ദിവസങ്ങളിലും നാട്ടില് നിന്നുളള പ്രൊഫഷണല് സംഘടനകളുടെ കലാപരിപാടി കളും ഉണ്ടാകും. പങ്കെടുക്കുന്നവര്‍ക്ക് ലഞ്ചും ഡിന്നറും നല്‍കുന്നുണ്ട്. താമസവും ഭക്ഷണവും ഉള്‍പ്പടെ നാലുപേരടങ്ങുന്ന കുടുംബത്തിന് ആയിരം ഡോളര് മാത്രമേ രജിസ്‌ട്രേഷന് ഫീസായി ഈടാക്കുന്നുളളൂ. ഒരു കുടുംബത്തിനും ഹൂസ്റ്റണില് സ്വകാര്യ സന്ദര്‍ശനം നടത്തിയാല് ഇത്രയും തുക യില് ഭക്ഷണവും താമസവും കലാപരിപാടികള് കാണാനുളള ടിക്കറ്റും തരപ്പെടുത്തുക എളുപ്പമല്ല.\nമുപ്പതുവര്‍ഷത്തിനു ശേഷം ഹൂസ്റ്റണില് എത്തുന്ന ഫൊക്കാന കണ്‍വന്‍ഷനെ ആവേശത്തോടെയാണ് ദക്ഷിണമേഖലയിലുളളവര് കാണുന്നത്. ഹൂസ്റ്റണില് നിന്നു തന്നെ ഇതിനകം 300 കുടുംബങ്ങള് രജിസ്റ്റര് ചെയ്തു കഴിഞ്ഞു. മറ്റു സ്ഥലങ്ങളില് നിന്നും രജിസ്‌ട്രേഷന് പുരോഗമിക്കുന്നു. ഇതുവരെ നടന്ന രജിസ്‌ട്രേഷന് കിക്ക്ഓഫുകള്‍ക്കും ആവേശകരമായ പ്രതികരമാണ് ലഭിച്ചത്. മൂവായിരത്തിനും നാലായിരത്തിനും ഇടക്ക് മലയാളി കളെയാണ് കണ്‍വന്‍ഷനില് പ്രതീക്ഷിക്കുന്നത്.\nഫൊക്കാന കണ്‍വന്‍ഷന് കുടുംബമായുളള പങ്കെടുക്കലിനെ പ്രോത്സാഹിപ്പിക്കുന്നതിനാല് ഇതുവരെ സിംഗിള് രജിസ്‌ട്രേഷന് തുടങ്ങിയിട്ടില്ലെന്ന് പ്രസിഡന്റ്ജി.കെ പിളള പറഞ്ഞു. പലരും ഒറ്റക്ക് കണ്‍വന്‍ഷനെത്താന് താല്‍പ്പര്യം പ്രകടിപ്പിച്ചിട്ടുണ്ട്. കണ്‍വന്‍ഷന് അടുക്കുന്ന ദിനങ്ങളില് ഇവരുടെ രജിസ്‌ട്രേഷനും പരിഗണിക്കുന്നതാണ്.\nഫൊക്കാനക്ക് ഒരു സ്ഥിരം ആസ്ഥാനം ന്യൂയോര്‍ക്കില് സ്ഥാപിക്കുന്നതിനുളള നടപടിക്രമങ്ങള് ഏതാണ്ട് പൂര്‍ത്തിയായിട്ടുണ്ടെന്ന് ട്രസ്റ്റി ബോര് ഡ് ചെയര്‍മാന് പോള് കറുകപ്പളളി പറഞ്ഞു. അസോസിയേഷനുകള് അനവധിയുളളതിനാലാണ് ന്യൂയോര്‍ക്കിനെ പരിഗണിക്കുന്നത്. ക്വീന്‍സ് ഭാഗ ങ്ങളിലുളള പല അസോസിയേഷനുകള്‍ക്കും സ്ഥിരം ആസ്ഥാനമുളളതിനാല് വെസ്റ്റ്‌ചെസ്റ്ററോ റോക്‌ലന്‍ഡോ ആണ് ഫൊക്കാനയുടെ ആസ്ഥാ നത്തിനായി പരിഗണിക്കുന്ന സ്ഥലങ്ങള്. ജൂലൈയില് ക്ലോസിംഗ് നടത്തി ആസ്ഥാനം സ്വന്തമാക്കാമെന്ന പ്രതീക്ഷയിലാണ് കാര്യങ്ങള് പുരോഗമി ക്കുന്നത്.\nജനാധിപത്യപരമായ ഇലക്ഷനിലൂടെയാണ് അടുത്ത ഫൊക്കാന നേതൃത്വത്തെ തിരഞ്ഞെടുക്കുകയെന്ന് ഭാരവാഹികള് ചൂണ്ടിക്കാട്ടി. അടുത്ത ക ണ്‍വന്‍ഷന് എവിടെയെന്ന കാര്യവും അങ്ങനെ തന്നെയാണ് തീരുമാനിക്കുക. ചിക്കാഗോയും വാഷിംഗ്ടണും അടുത്ത കണ്‍വന്‍ഷന് നടത്താനായി രംഗത്തു വന്നിട്ടുണ്ട്. ചിക്കാഗോയില് നിന്നും പ്രസിഡന്റ്‌സ്ഥാനാര്‍ത്ഥിയായി മറിയാമ്മ പിളള രംഗത്തുണ്ട്. ഇലക്ഷനില് ജയിക്കുകയാണെങ്കില് ഫൊക്കാനയുടെ ആദ്യ വനിതാ പ്രസിഡന്റാവും മറിയാമ്മ പിളള. കേരളത്തിലും ഇന്ത്യയിലുമൊക്കെ ഉളളതു പോലെ വനിതകളെ സ്ഥാനങ്ങളിലേക്ക് എത്തിക്കാതിരിക്കാനായി പുരുഷന്മാര് സംഘടിതരാവുന്നതൊന്നും ഫൊക്കാനയിലില്ലെന്ന് നേതാക്കള് പറഞ്ഞു. ഫൊക്കാനയില് വനിതകള്‍ക്ക് എ ന്നും അര്‍ഹമായ പ്രാധാന്യം ലഭിച്ചിട്ടുണ്ടെന്ന് ഷീല ചെറു, ലീല മാരേട്ട് എന്നിവര് വ്യക്തമാക്കി.\nകേന്ദ്രമന്ത്രിമാരായ വയലാര് രവി, ഇ. അഹമ്മദ്, കെ.വി തോമസ് എന്നിവര് കണ്‍വന്‍ഷനില് പങ്കെടുക്കാമെന്ന് അറിയിച്ചിട്ടുണ്ട്. ഒമ്പതു കേരള മ ന്ത്രിമാര് വരാമെന്ന് സമ്മതിച്ചിട്ടുണ്ടെങ്കിലും കണ്‍വന്‍ഷന് അടുക്കുമ്പോഴേ ആരൊക്കെ എന്ന് ഉറപ്പിച്ചു പറയാനാവൂ. ആരോഗ്യമന്ത്രി അടൂര് പ്രകാശ് വരുമെന്ന് ഉറപ്പാണ്. കേരളത്തിലെ പ്രമുഖ സ്‌പൊണ്‍സറായ സൗത്ത് ഇന്ത്യന് ബാങ്കിന് അവരുടെ ബ്രാന്‍ഡ് അംബാസഡറായ സൂപ്പര്‍താരം മമ്മൂട്ടി യെ എത്തിച്ചാല് കൊളളാമെന്നുണ്ട്. അതിപ്പോള് ഉറപ്പായിട്ടില്ല.\nഅമേരിക്കയില് നിന്നും നാട്ടില് നിന്നും ഫൊക്കാന കണ്‍വന്‍ഷന് സ്‌പൊണ്‍സര്‍മാരെ ലഭിച്ചിട്ടുണ്ട്. നാട്ടിലെ ബിസിനസ് സമൂഹം വളരെ ഉത്സാഹ ത്തോടെയാണ് ഫൊക്കാന കണ്‍വന്‍ഷനെ കാണുന്നത്.\nപ്രസിഡന്റ്ജി.കെ പിളളക്ക് പുറമെ ജനറല് സെക്രട്ടറി ബോബി ജേക്കബ്, മറ്റു സാരഥികളായ പോള് കറുകപ്പളളി, ടെറന്‍സണ് തോമസ്, ഗണേഷ് നായര്, ഫിലിപ്പോസ് ഫിലിപ്പ്, എബ്രഹാം ഈപ്പന്, ജോസഫ് കുരിയാപ്പുറം, വര്‍ഗീസ് ഉലഹന്നാന്, തമ്പി ചാക്കോ, കെ.കെ ജോണ്‍സണ്, ടി.എസ് ചാക്കോ, ജോസ് കാനാട്ട്, ജോസഫ് പോത്തന് (സാജന്), ഷീല ചെറു, ലീല മാരേട്ട്, സുനില് കോശി എന്നിവരും പത്രസമ്മേളനത്തില് പങ്കെടുത്തു.\nപ്രസ്‌ക്ലബ്ബ് നാഷണല് ജനറല് സെക്രട്ടറി മധു കൊട്ടാരക്കര (അശ്വമേധം), മുന് പ്രസിഡന്റ്‌റെജി ജോര്‍ജ് (മലയാളി സംഗമം), മുന് ട്രഷറര് ജോര്‍ജ് തുമ്പയില് (മലയാളം പത്രം), ന്യൂയോര്‍ക്ക് ചാപ്റ്റര് പ്രസിഡന്റ്‌ജോസ് കാടാപുറം (കൈരളി ടി.വി), രാജു പളളം (ഏഷ്യാനെറ്റ്), പ്രിന്‍സ് മര്‍ക്കോസ് (അക്ഷരം), ഫിലിപ്പ് മാരേട്ട് (കൈരളി ടി.വി), ടാജ് മാത്യു (മലയാളം പത്രം) എന്നിവരാണ് ഇന്ത്യ പ്രസ്‌ക്ലബ്ബിനെ പത്രസമ്മേളനത്തില് പ്രതിനി ധീകരിച്ചത്.


വ്യാജ വാഹനത്തെ കുടുക്കാന് പോലീസ്; ആദ്യം വണ്ടിനമ്പര്, വ്യാജമാണെങ്കില് അപായസൂചനയും | Kerala Police Border Sealing Facility For Catch Fake Number Vehicle\nവ്യാജ വാഹനത്തെ കുടുക്കാന് പോലീസ്; ആദ്യം വണ്ടിനമ്പര്, വ്യാജമാണെങ്കില് അപായസൂചനയും\nMar 25, 2021, 11:55 AM IST\nവാഹനത്തിന്റെ നമ്പര്‍പ്ലേറ്റ് മാറ്റി പോലീസിനെ വെട്ടിച്ചാലും പുതിയ സംവിധാനത്തില് കുടുങ്ങും.\nഒരു ജില്ലയിലേക്ക് പ്രവേശിക്കുമ്പോഴോ പുറത്തുപോകുമ്പോഴോ വണ്ടിനമ്പര് തത്സമയം പോലീസ് കണ്‍ട്രോള്‍റൂമില് ലഭിക്കുന്ന ക്യാമറാ നിരീക്ഷണസംവിധാനത്തിലേക്ക് കേരള പോലീസ്. തൃശ്ശൂര്, കോഴിക്കോട്, കണ്ണൂര്, ആലപ്പുഴ, കൊല്ലം ജില്ലകളിലാണ് 'ബോര്‍ഡര് സീലിങ്' പദ്ധതി ആദ്യഘട്ടത്തില് നടപ്പാക്കുന്നത്. ഏഴുകോടി രൂപയാണ് ചെലവ്.\nജില്ലകളിലേക്ക് പ്രവേശിക്കുന്ന എല്ലാ പ്രധാന വഴികളിലും ഹൈഡെഫനിഷന്, നൈറ്റ് വിഷന് ക്യാമറകള് സ്ഥാപിക്കും. ഗതാഗത തടസ്സങ്ങളുണ്ടാകാത്ത സ്ഥലങ്ങളായിരിക്കും ബോര്‍ഡര് സീലിങ് പോയന്റുകളായി തിരഞ്ഞെടുക്കുക. പ്രത്യേക വൈദ്യുതി കണക്ഷനും അതിവേഗ ഇന്റര്‍നെറ്റും ഇതിനായി ഉറപ്പാക്കും.\nരണ്ടുവരിപ്പാതയില് രണ്ടും നാലുവരിക്കുമേലുള്ളിടത്ത് ആറും ക്യാമറകളാണുണ്ടാവുക. എല്ലാ ക്യാമറകളും ജില്ലാ പോലീസ് ആസ്ഥാനത്തെ കണ്‍ട്രോള്‍റൂമുമായി ബന്ധിപ്പിക്കും. പരിധിയിലെത്തുന്ന വണ്ടിയുടെയും നമ്പര്‍പ്ലേറ്റിന്റെയും ചിത്രങ്ങളാണ് ക്യാമറയില് പതിയുക. നമ്പര്‍പ്ലേറ്റിലെ അക്ഷരങ്ങളുടെയും അക്കങ്ങളുടെയും ചിത്രം ഉടന് ടെക്സ്റ്റാക്കി കണ്‍ട്രോള് റൂമിലേക്ക് അയക്കും. ക്യാമറ സ്ഥാപിച്ച സ്ഥലത്തെ സെര്‍വറിലും ഈ ഡേറ്റ സേവ് ചെയ്യും.\nനമ്പര്‍പ്ലേറ്റ് മാറ്റിയാലും കുടുങ്ങും\nവാഹനത്തിന്റെ നമ്പര്‍പ്ലേറ്റ് മാറ്റി പോലീസിനെ വെട്ടിച്ചാലും പുതിയ സംവിധാനത്തില് കുടുങ്ങും. കൃത്രിമബുദ്ധിയുടെ സാധ്യത ഉപയോഗപ്പെടുത്തിയായിരിക്കും ഇത് സാധ്യമാക്കുക. അടുത്തഘട്ടത്തിലായിരിക്കും ഈ സംവിധാനം നടപ്പാക്കുക. ക്യാമറയില് പതിഞ്ഞ നമ്പറും വണ്ടിയുടെ ചിത്രവും തമ്മില് യോജിക്കുന്നില്ലെങ്കില് കണ്‍ട്രോള് റൂമിലേക്ക് മുന്നറിയിപ്പുസന്ദേശം അയക്കും.\nContent Highlights: Kerala Police Border Sealing Facility For Catch Fake Number Vehicle


പതിവായി ചോദിക്കുന്ന ചോദ്യങ്ങള് - GotQuestions.org മലയാളം\nചാരായം പോലെയുള്ള ലഹരിപദാര്‍ത്ഥങ്ങള് ഉപയോഗിക്കുന്നതിനെപ്പറ്റി ബൈബിള് എനതാതണ് പഠിപ്പിക്കുന്നത്?\nവളര്‍ത്തുമൃഗങ്ങള് സ്വര്‍ഗ്ഗത്തില് ഉണ്ടോ? മൃഗങ്ങള്‍ക്ക് ആത്മാവുണ്ടോ?\nസ്വവര്‍ഗ്ഗഭോഗത്തെപ്പറ്റി സത്യവേദപുസ്തകം എന്തു പറയുന്നു? സ്വവര്‍ഗ്ഗഭോഗം പാപമാണോ?\nഉത്തരം: ആത്മഹത്യചെയ്ത അഞ്ചു ആളുകളേപ്പറ്റി വേദപുസ്തകത്തില് പറഞ്ഞിട്ടുണ്ട്. അബീമേലെക് (ന്യായാ.9:54). ശൌല് (1ശമു.31:4) ശൌലിന്റെ ആയുധവാഹകന് (1ശമു.31:4-6), അഹീഥോഫെല് (2ശമു. 17:23), സിമ്രി (1രാജാ.16:18), ഒടുവില് യൂദ (മത്താ.27:5). ശൌലിന്റെ ആയുധവാഹകന്റെ സ്വഭാവത്തെപ്പറ്റി നമുക്ക് അധികം അറിഞ്ഞുകൂടാ. ബാക്കി നാലുപേരേയും ദുഷ്ടന്‍മാരുടെ പട്ടികയില് പെടുത്തേണ്ടവരാണ്. ചിലര് ശിംശോനേയും ആത്മഹത്യചെയ്തവരുടെ കൂട്ടത്തില് ഉള്‍പ്പെടുത്താറുണ്ട്. എന്നാല് ശിംശോന്റെ ഉദ്ദേശം ഫെലിസ്ത്യരെ കൊല്ലുവാനായിരുന്നു. ആത്മഹത്യ ആയിരുന്നില്ലല്ലോ (ന്യായാ. 16:16-31). ബൈബിള് ആത്മഹത്യയെ കൊലപാതകമായാണ് വീക്ഷിക്കുന്നത്. തന്നെത്താന് കൊല ചെയ്യുക. ഒരാള് എങ്ങനെ എപ്പോള് മരിക്കണമെന്ന് തീരുമാനിക്കേണ്ടത് ദൈവമാണ്. ദൈവം ചെയ്യേണ്ട തീരുമാനം നാം എടുത്താല് അത് ദൈവദൂഷണത്തിന് സമമാണ്.\nവേദപുസ്തക അടിസ്ഥാനത്തില് ആത്മഹത്യ കൊലപാത്തിനു തുല്യമാണെന്ന് പറഞ്ഞല്ലോ. 1യോഹ.3:15 പറയുന്നത് ശ്രദ്ധിക്കുക: "യാതൊരു കൊലപാതകനൂം നിത്യജീവന് ഉള്ളില് വസിച്ചിരിപ്പില്ല എന്ന് നിങ്ങള് അറിയുന്നു". വീണ്ടും 1യോഹ.3:9 പറയുന്നത് ശ്രദ്ധിക്കുക. "ദൈവത്തില് നിന്നു ജനിച്ചവന് ആരും പാപം ചെയ്യുന്നില്ല; അവന്റെ വിത്ത് അവനില് വസിക്കുന്നു; ദൈവത്തില് നിന്നു ജനിച്ചതിനാല് അവന് പാപം ചെയ്‌വാന് കഴികയുമില്ല" 1യോഹ.5:18 വായിക്കുക. "ദൈവത്തില് നിന്നു ജനിച്ചിരിക്കുന്നവന് ആരും പാപം ചെയ്യുന്നില്ല എന്ന് നാം അറിയുന്നു. ദൈവത്തില് നിന്നു ജനിച്ചവന് തന്നെത്താന് സൂക്ഷിക്കുന്നു; ദുഷ്ടന് അവനെ തൊടുന്നതുമില്ല". ഈ വക്യങ്ങളുടെ വെളിച്ചത്തില് ഒരു യഥാര്‍ത്ഥദൈവപൈതലിന് തന്നെത്താന് നിഗ്രഹിക്കുവാന് കഴിയുകയില്ല എന്നു മാത്രമേ ചിന്തിക്കുവാന് സാധിക്കയുള്ളു. ഒരു ദൈവപൈതല് തന്റെ ജീവിതം അവസാനിപ്പിക്കേണ്ട യാതൊരു സാഹചര്യത്തേയും വാസ്തവത്തില് നീതീകരിക്കുവാന് സാധിക്കയില്ല. ഒരാള് എപ്പോള് മരിക്കണം എന്നു തീരുമാനിക്കേണ്ടത് ദൈവത്തിന്റെ അധികാര പരിധിയില് പെട്ട കാര്യം മാത്രമാണ്. അതില് നാം കൈകടത്തുവാന് പാടുള്ളതല്ല.\nഒരുപക്ഷേ ഒരു ക്രിസ്തുവിശ്വാസിയുടെ ആത്മഹത്യയെ വിശദീകരിക്കുന്ന ഒരു നല്ല ഉദ്ദാഹരണം എസ്തേറിന്റെ പുസ്തകത്തില് കാണുവാന് കഴിയും. പാര്‍സ്യ രാജധാനിയില് രാജാവിന്റെ അനുവാദമില്ലാതെ ആര്‍ക്കും കടന്നുവരുവാന് കഴിയുമായിരുന്നില്ല. അങ്ങനെ ആരെങ്കിലും ചെന്നാല് രാജാവ് ചെങ്കോല് നീട്ടി അവരെ സ്വീകരിച്ചില്ലെങ്കില് മരണം ഉറപ്പാണ്. ചെങ്കോല് നീട്ടുന്നത് രാജാവിന്റെ ദയയുടെ അടയാളമാണ്. ഒരു വിശ്വാസി ആത്മഹത്യക്കു ശ്രമിച്ചാല് രാജാധിരാജാവിന്റെ അനുവാദമില്ലാതെ രാജസന്നിധിയില് തള്ളിക്കയറുന്നതിന് തുല്യമാണ്. ദൈവം ചെങ്കോല് നീട്ടി ദയകാണിക്കും എന്ന് വന്നേക്കാവുന്നതാണ്. സ്വന്ത പുത്രന്റെ രക്തം കൊടുത്ത് വാങ്ങിയതല്ലേ; ഒരിക്കലും ഉപേക്ഷിക്കയില്ല എന്നത് സത്യം തന്നെ. എന്നാല് നീ ചെയ്യുന്നതിനെ അവന് അംഗീകരിച്ചു എന്നതിനര്‍ത്ഥമില്ല.\n1കൊരി.3:15 ല് വായിക്കുന്നതുപോലെ തീയില്‍കൂടി എന്നപോലെ അത്രേ എന്ന് വായിക്കുന്നത് ആത്മഹത്യയെക്കുറിച്ചു പറയുന്ന ഭാഗത്തല്ലെങ്കിലും അതിനോടു ബന്ധപ്പെടുത്തി കാണാവുന്നതാണ്. ഒരു ക്രിസ്തുവിശ്വാസി ആത്മഹത്യ ചെയ്താല് അത് അവനെ നിത്യതമുഴുവന് ലജ്ജിതനാക്കിത്തീര്‍ക്കും എന്നതില് അല്‍പം പോലും സംശയമില്ല. സ്വര്‍ഗ്ഗത്തിലും ലജ്ജിക്കേണ്ട അവസ്ഥയിലേക്ക് തന്നെ കൊണ്ടെത്തിക്കുന്ന ഒരു കാര്യവും ഒരു വിശ്വാസിയും ഒരു കാരണത്താലും ചെയ്യുവാന് പാടില്ലാത്തതാണ്. അതിനു പകരം ദൈവത്തിലാശ്രയിച്ച് ജീവിതത്തിലെ ഏതു സാഹചര്യങ്ങളേയും തരണം ചെയ്ത് ഏതു പ്രശ്നത്തിനും പരിഹാരം കണ്ടെത്തി ദൈവനാമ മഹത്വത്തിനായി ഒാ‍രോ വിശ്വാസിയും ജീവിക്കേണ്ടതാണ്.\nഉത്തരം: പണത്തെ പെരുക്കണം എന്ന ഉദ്ദേശത്തോടുകൂടി അടുത്ത് എന്തു സംഭവിക്കും എന്ന് അറിയുവാന് പാടില്ലാത്ത സാഹചര്യത്തില് പണം ചെലവു ചെയ്യുന്നതിനെ ചൂതാട്ടം എന്ന് വിളിക്കാവുന്നതാണ്. ചൂതാട്ടത്തെയോ, ബെറ്റുവയ്കുന്നതിനേയോ, ലൊട്ടറിയെയോ പേരുപറഞ്ഞ് വേദപുസ്തകം കുറ്റപ്പെടുത്തുന്നില്ല. എന്നാല് ദ്രവ്യാഗ്രഹത്തില് നിന്ന് ഒഴിഞ്ഞിരിക്കുവാന് വേദപുസ്തകത്തില് കല്‍പനയുണ്ട് (1തിമോ.6:10; എബ്ര.13:5). പെട്ടെന്ന് പണക്കാരനാകുവാന് ആഗ്രഹിക്കുന്നതില് നിന്ന് പിന്‍മാറണമെന്നും വേദപുസ്തകം മുന്നറിയിപ്പു തരുന്നുണ്ട് (സദൃ.13:11; 23:5; സഭ.5:10). ആളുകള് ചൂതാട്ടത്തില് ഏര്‍പ്പെടുന്നത് ദ്രവ്യാഗ്രഹംകൊണ്ടും പെട്ടെന്ന് പണക്കാരാകുവാനുള്ള ആഗ്രഹം കൊണ്ടുമാണല്ലൊ.\nചൂതാട്ടത്തിലെ തെറ്റ് എന്താണ്? ചൂതാട്ടം ഒരു ബുദ്ധിമുട്ടുള്ള പ്രശ്നമാണ്. കാരണം ഇടക്കിടക്കു മാത്രം ചൂതാട്ടത്തില് ഏര്‍പ്പെട്ടാല്‍കൂടെ അത് പണത്തെ പാഴാക്കുന്ന കാര്യമാണ്. ആളുകള് ഏതെല്ലാം രീതിയിലാണ് പണത്തെ പാഴാക്കുന്നത്? സിനിമക്ക് പോകുന്നതും, അധികപണച്ചെലവുള്ള ഹോട്ടലില് ആഹാരം കഴിക്കുന്നതും, ആവശ്യമില്ലാത്ത സാധനങ്ങള് വാങ്ങിക്കൂട്ടുന്നതും പോലെ തന്നെ ചൂതാട്ടവും പാഴ്ചെലവിന്റെ പട്ടികയില് പെടുത്തേണ്ടതാണ്. പണം പാഴാക്കുവാനുള്ളതല്ല. ആവശ്യത്തിലധികം പണമുണ്ടെങ്കില് അത് ഭാവി ആവശ്യത്തിലേക്ക് കരുതേണ്ടതാണ്. അല്ലെങ്കില് ആവശ്യക്കാര്‍ക്ക് കൊടുത്ത് സഹായിക്കേണ്ടതാണ്; പണം പാഴാക്കുവാന് പാടില്ലാത്തതാണ്.\nവേദപുസ്തകത്തില് ചൂതാട്ടം: വേദപുസ്തകത്തില് ചൂതാട്ടത്തെപ്പറ്റി ഒന്നും പറഞ്ഞിട്ടില്ലെങ്കിലും ഭാഗ്യം പരീക്ഷിക്കുന്നതിനെപ്പറ്റിയും ചീട്ടിട്ടു കാര്യങ്ങള് തീരുമാനിക്കുന്നതിനെപ്പറ്റിയും വായിക്കുന്നുണ്ട്. ലേവ്യാപുസ്തകത്തില് ഏത് ആടിനെ ബലിയിടണം ഏതിനെ വനാന്തരത്തിലേക്ക് വിട്ടയക്കണം എന്ന് തീരുമാനിക്കുന്നത് ചീട്ടിട്ടായിരുന്നു. യോശുവയുടെ കാലത്ത് ഏതു ഗോത്രത്തിന് ഏതുസ്ഥലം എന്നത് തീരുമാനിച്ചത് ചീട്ടിട്ടായിരുന്നു. നെഹമ്യാവിന്റെ കാലത്ത് പട്ടണത്തിനുള്ളില് ആരു താമസിക്കും വെളിയില് ആരു താമസിക്കും എന്ന് തീരുമാനിച്ചതും ചീട്ടിട്ടായിരുന്നു. ഒടുവിലായി അപ്പൊസ്തലന്‍മാര് യൂദക്കു പകരം ഒരാളെ തെരഞ്ഞെടുത്തതും ചിട്ടിട്ടു തന്നെയായിരുന്നു. "ചീട്ടു മടിയില് ഇടുന്നു. അതിന്റെ വിധാനമോ യഹോവയില് നിന്നത്രേ" എന്ന് സദൃ.16:33ല് വായിക്കുന്നു. എന്നാല് ഈ കാലത്ത് വിശ്വാസികള് കാര്യങ്ങള് തീരുമാനിക്കേണ്ടത് ചീട്ടിട്ടാണ് എന്ന് പുതിയനിയമത്തില് എവിടെയും വായിക്കുന്നില്ല.\nനൃത്തശാലകളും ലോട്ടറികളും: നൃത്തശാലകളും ലോട്ടറികളും എങ്ങനെയെങ്കിലും ആളുകളുടെ കൈയിലിരുന്ന് പണം അപഹരിക്കുവാന് ഏതെല്ലാം വശ്യവ്യാപാര അടവുകളാണ് പ്രയോഗിക്കുന്നത്! പലപ്പോഴും അവര് ലഹരിപാനീയങ്ങള് വളരെ വിലകുറച്ചോ അല്ലെങ്കില് സൌജന്യമായോ കൊടുത്ത് ആളുകളുടെ ചിന്തിച്ചു തീരുമാനിക്കുവാനുള്ള കഴിവിനെ ഇല്ലാതാക്കുന്നു. നൃത്തശാലകളില് ആളുകളുടെ മനസ്സിനേയും ശരീരത്തേയും പ്രീണിപ്പിക്കുന്ന കാര്യങ്ങള് കൊടുത്ത് പണം അപഹരിക്കുന്നു. ലോട്ടറികളും അപ്രകാരം ആളുകളെ വശികരിച്ചാണ് പണം വസൂലിക്കുന്നത്. പഠനങ്ങള് തെളിയിക്കുന്നത് ലോട്ടറി ടിക്കറ്റുകള് വാങ്ങുന്നവര് പട്ടിണിപ്പാവങങളള് ആണെന്നാണ്. പെട്ടെന്നു പണക്കാരാകുവാനുള്ള അമിതമായ ആശയില് വെറിപിടിച്ച് ആഹാരത്തിനുള്ളതുപോലും ചിലപ്പോള് ലോട്ടറിക്കായി ചെലവാക്കുന്നു. ഇങ്ങനെ അനേകരുടെ ജീവിതം നശിച്ചു പോയിട്ടുണ്ട്.\nലോട്ടറിപ്രസ്ഥാനം എന്തുകൊണ്ട് ദൈവത്തിന് പ്രസാദമല്ല? പലരും ചൂതാട്ടത്തിലും ലോട്ടറിയിലും ചേരുന്നതിന്റെ ഒരു ഉദ്ദേശം ആവശ്യത്തിലധികം പണമുണ്ടെങ്കില് ദൈവകാര്യങ്ങള്‍ക്കും മറ്റു നല്ലകാര്യങ്ങള്‍ക്കും ഒക്കെ കൊടുക്കാമല്ലോ എന്നു പറഞ്ഞാണ്. എന്നാല് വാസ്തവം പറയട്ടെ ഇങ്ങനെ ലഭിക്കുന്ന പണത്തില് നിന്ന് ദൈവകാര്യങ്ങള്‍ക്കോ നല്ലകാര്യങ്ങള്‍ക്കോ കൊടുക്കുന്നവര് ഇല്ല എന്നു തന്നെ പറയാം. പഠനങ്ങള് തെളിയിക്കുന്ന മറ്റൊരു വാസ്തവം ലോട്ടറിയില് നിന്നും മറ്റും വലിയ തുകകള് സമ്മാനമായി ലഭിച്ചവരില് മിക്കവരും ചില വര്‍ഷങ്ങള്‍ക്കുള്ളില് അവരുടെ ആദ്യത്തെ സാമ്പത്തീക നിലയേക്കാള് പരിതാപകരമായ നിലയിലേക്ക് തള്ളപ്പെട്ടിട്ടുണ്ട് എന്നതാണ്. ലോട്ടറിപ്പണം ആരും ദൈവകാര്യങ്ങള്‍ക്ക് കൊടുക്കാറുമില്ല. ദൈവത്തിന് നമ്മുടെ പണം ആവശ്യമില്ലല്ലോ (സങ്കീ.50:12). ബാങ്കുകൊള്ളയില്‍നിന്നും മയക്കുമരുന്നില്‍നിന്നും ലഭികകുലന്ന പണം ദൈവനാമമഹത്വത്തിന് ഉതകാത്തതുപോലെ ലോട്ടറിപ്പണവും ദൈവനാമമഹത്വത്തിന് പ്രയോജനമില്ലാത്തതാണ്. അനേക പട്ടിണിപ്പാവങ്ങളുടെ ദ്രവ്യാഗ്രഹത്തില്‍നിന്നുണ്ടായതാണല്ലോ ലോട്ടറിപ്പണം. "അന്യായമായി സമ്പാദിച്ച പണം കുറഞ്ഞുപോകും; അദ്ധ്വാനിച്ചു സമ്പാദിക്കുന്നവനോ വര്‍ദ്ധിച്ചു വര്‍ദ്ധിച്ചു വരും" (സദൃ.13:11).\n"ദ്രവ്യാഗ്രഹം സകലവിധ ദോഷത്തിനും മൂലമല്ലോ. ഇതു ചിലര് കാംഷിച്ചിട്ട് വിശ്വാസം വിട്ടുഴന്ന് ബഹുദുഃഖങ്ങള്‍ക്ക് അധീനരായിത്തീര്‍ന്നിരിക്കുന്നു " (1തിമോ.6:10). "നിങ്ങളുടെ നടപ്പ് ദ്രവ്യാഗ്രഹമില്ലാത്തതായിരിക്കട്ടെ; ഉള്ളതുകൊണട്ോ തൃപ്തിപ്പെടുവിന്. 'ഞാന് നിന്നെ ഒരുനാളും കൈവിടുകയില്ല ഉപേക്ഷിക്കയുമില്ല' എന്ന് അവന് തന്നെ അരുളിച്ചെയ്തിരിക്കുന്നല്ലോ" (എബ്രാ.13:5). മത്താ. 6:24 ഇങ്ങനെ പറയുന്നു: "രണ്ടു യജമാനന്‍മാരെ സേവിപ്പാന് ആര്‍ക്കും കഴികയില്ല; അങ്ങനെ ചെയ്താല് ഒരുത്തനെ പകെച്ച് മറ്റവനെ സ്നേഹിക്കും. അല്ലെങ്കില് ഒരുത്തനോടു പറ്റിച്ചേര്‍ന്ന് മറ്റവനെ നിരസിക്കും. നിങ്ങള്‍ക്ക് ദൈവത്തെയും മാമോനെയും (ദ്രവ്യത്തെയും) സേവിപ്പാന് കഴികയില്ല".\nചോദ്യം: ചാരായം പോലെയുള്ള ലഹരിപദാര്‍ത്ഥങ്ങള് ഉപയോഗിക്കുന്നതിനെപ്പറ്റി ബൈബിള് എനതാതണ് പഠിപ്പിക്കുന്നത്?\nഉത്തരം: ലഹരിപാനീയങ്ങള് കുടിക്കുന്നതിനെതിരായി അനേക മുന്നറിയിപ്പുകള് വേദപുസ്തകത്തില് കാണുന്നുണ്ട് (ലേവ്യ.10:9; സംഖ്യ.5:3; ആവ.29:6; ന്യായാ.13:4,7. 14:1; 1ശമു.1:15; സദൃ.20:1; 31:4,6; യെശ.5:11,22; 24:9; 56:12; മീഖ.2:11; ലൂക്കോ.1:15). എന്നാല് ലഹരിപദാര്‍ത്ഥങ്ങള് ചേര്‍ത്ത് ഉണ്ടാക്കിയിരിക്കുന്ന ആഹാരപദാര്‍ത്ഥങ്ങളോ പാനീയങ്ങളോ മരുന്നുകളോ ഉപയോഗിക്കുവാന് പാടില്ല എന്ന് വേദപുസ്തകം പറയുന്നില്ല. ചില വേദഭാഗങ്ങളില് വീഞ്ഞിനെ ക്രീയാത്മകമായി ചിത്രീകരിച്ചിട്ടുണ്ട്. സഭാപ്രസംഗി 9:7 ല് "നീ ചെന്ന് സന്തോഷത്തോടെ അപ്പം തിന്നുക; ആനന്ദഹൃദയത്തോടെ വീഞ്ഞുകുടിക്ക" എന്ന് വായിക്കുന്നു. 104 ആം സങ്കീര്‍ത്തനത്തിന്റെ 15 ആം വാക്യത്തില് വീഞ്ഞു മനുഷന്റെ ഹൃദയത്തെ സന്തോഷിപ്പിക്കുവാന് വേണ്ടി ദൈവം ഉണ്ടാക്കിയതാണെന്നു പറയുന്നുണ്ട്. ആമോ.9:14 ല് സ്വന്ത ദ്രാക്ഷത്തോട്ടത്തില് നിന്ന് വീഞ്ഞു കുടിക്കുന്നത് അനുഗൃഹത്തിന്റെ ലക്ഷണമായിട്ടാണ് ചിത്രീകരിക്കപ്പെട്ടിരിക്കുന്നത്. യെശ.55:1 ല് പാലും വീഞ്ഞും വാങ്ങിക്കൊള്ളുവീന് എന്ന് പറഞ്ഞിട്ടുണ്ട്.\nഎന്നാല് വീഞ്ഞു കുടിച്ച് മത്തരാകുവാന് പാടില്ല എന്ന് വേദപുസ്തകം വ്യക്തമായി പഠിപ്പിക്കുന്നുണ്ട് (എഫേ.5:18). മത്തുപിടിക്കുന്നതിനെയും അതിന്റെ അനന്തര ഫലങ്ങളേയും വേദപുസ്തകം കുറ്റപ്പെടുത്തുന്നു (സദൃ.23:29-35). തങ്ങളുടെ ശരീരങ്ങളെ ഏതെങ്കിലും ഒന്നിന് അടിമയാക്കുവാന് പാടില്ല എന്ന് വേദപുസ്തകം കല്‍പിക്കുന്നുണ്ട് (1കൊരി.6:12; 2പത്രോ.2:19). ലഹരിപാനീയങ്ങള് മത്തുപിടിപ്പിക്കുന്നവയാണെന്നതില് സംശയം ലേശം പോലുമില്ലല്ലോ. വേറൊരു വിശ്വാസിക്ക് ഇടര്‍ച്ച ഉണ്ടാക്കുന്ന ഏതെങ്കിലുമോ അവരുടെ മന്‍സ്സാക്ഷിക്കു വിരോധമായി പാപം ചെയ്യുവാന് ഉതകുന്ന കര്യമോ ഒരു വിശ്വാസി ചെയ്യുവാന് വിലക്കപ്പെട്ടിരിക്കുന്നു (1കൊരി,8:9-13). മാത്രമല്ല ഞാന് ദൈവമഹത്വത്തിനുവേണ്ടിയാണ് കുടിക്കുന്നതെന്ന് ഒരു വിശ്വാസിക്കും ഒരിക്കലും പറയുവാന് സാധിക്കുകയില്ലല്ലോ (1കൊരി.10:31).\nയേശുകര്‍ത്താവ് വെള്ളത്തെ വീഞ്ഞാക്കി. താന് വീഞ്ഞു കുടിചചിിരുന്നതായും വായിക്കുന്നുണ്ട് (മത്താ.26:29). പുതിയ നിയമ കാലങ്ങളില് അവിടങ്ങളിലെ വെള്ളം അത്ര ശുദ്ധമായിരുന്നില്ല. ഇക്കാലത്തെപ്പോലെ ജലശുദ്ധീകരണ മാര്‍ഗ്ഗങ്ങള് അന്നില്ലാതിരുന്നതുകൊണ്ട് പലപ്പോഴും കുടിവെള്ളം മാലിന്യങ്ങളും രോഗാണുക്കളും കലര്‍ന്നതായിരുന്നു. അതുകൊണ്ട് ആളുകള് ഇത്തരം അശുദ്ധങ്ങള് ഇല്ലാത്ത മുന്തിരിച്ചാറാണ് അധികമായി കുടിക്കുവാന് ഉപയോഗിച്ചിരുന്നത്. 1തിമോ.5:23 ല് അപ്പൊസ്തലനായ പൌലോസ് തിമൊഥെയോസിനോട് വെള്ളത്തിനു പകരം വീഞ്ഞു കുടിക്കുവാന് പറഞ്ഞതിന്റെ പുറകിലെ രഹസ്യം വെള്ളം തിമൊഥെയോസിന്റെ വയറ്റിലെ അസുഖങ്ങള്‍ക്ക് കാരണമായിരുന്നതിനാലാണ്. അത് വെറും മുന്തിരിച്ചാറായിരുന്നുവെന്ന് പറയുന്നത് ശരിയല്ല. എന്നാല് ഇന്നു ലഭ്യമാകുന്ന തരത്തിലുള്ള വീര്യമുള്ള വീഞ്ഞായിരുന്നു അത് എന്നും ചിന്തിക്കുവാന് പാടില്ലാത്തതത്രേ. ഡോക്ടറന്‍മാരുടെ നിര്‍ദ്ദേശ പ്രകാരം ലഹരിപദാര്‍ത്ഥങ്ങള് ചേര്‍ത്തുണ്ടാക്കിയ മരുന്നുകളോ മറ്റോ ഉപയോഗിക്കുന്നതില് നിന്ന് വിശ്വാസി വിലക്കപ്പെട്ടിട്ടില്ല. എന്നാല് മദ്യപാനത്തില് നിന്നും വീഞ്ഞുകുടിച്ചു മത്തരാകുന്നതില് നിന്നും ഓരോ വിശ്വാസിയും പൂര്‍ണ്ണമായി ഒഴിഞ്ഞിരിക്കണം എന്നത് ദൈവകല്‍പനയാണ് (എഫെ.5:18; ഇകൊരി.6:12).\nനമുക്കെല്ലാമറിയാവുന്നതുപോലെ പലപ്പോഴും ഒരു തമാശായി ആരംഭുക്കുന്ന കുടിപ്പഴക്കമാണ് ഒരാളെ മുക്കുടിയനാക്കിത്തീര്‍ക്കുന്നത്. ചിലപ്പോള് കൂട്ടുകാരെ തൃപ്തിപ്പെടുത്താനായൊ അല്ലെങ്കില് ഒരു നേരമ്പോക്കിനായോ ആരംഭിച്ച ഈ ദുശ്ശീലം എത്ര കുടുംബങ്ങളെയാണ് തകര്‍ത്തിരിക്കുന്നത്? ഒരു ക്രിസ്തീയ വിശ്വാസി യാതൊരു കാരണവശാലും ലഹരിപദാര്‍ത്ഥങ്ങളെപ്പറ്റി ചിന്തിക്കുവാന് കൂടി പാടില്ലാത്തതാണ്. മറ്റൊരാള്‍ക്ക് ഇടര്‍ച്ച വരുത്തുന്നതോ കാലപ്പഴക്കത്തില് തന്നത്താന് ബാധിക്കപ്പെടുന്നതോ ദൈവനാമ മഹത്വത്തിനായിട്ടല്ലാത്തതോ ആയ ഒരു കാര്യത്തിലും ഒരു വിശ്വാസി ഏര്‍പ്പെടുവാന് പാടില്ല. അതുകൊണ്ട് ഒരു വിശ്വാസി ലഹരിപാനീയങ്ങള് ഉപയോഗിക്കുന്നത് ഒരു കാലത്തും അനുവദനീയമല്ല.\nചോദ്യം: പച്ചകുത്തി ശരീരത്തില് പാടുകള് വരുത്തുന്നതിനെപ്പറ്റി സത്യവേദപുസ്തകം എന്താണ് പറയുന്നത്?\nഉത്തരം: പഴയനിയമത്തില് യിസ്രായേലിനോട് ദൈവം കല്‍പിച്ചത് ഇപ്രകാരമായിരുന്നു. "മരിച്ചവര്‍ക്കുവേണ്ടി ശരീരത്തില് മുറിവുണ്ടാക്കരുത്; മെയ്മേല് പച്ചകുത്തരുത്; ഞാന് യഹോവ ആകുന്നു"(ലേവ്യ.19:28). പുതിയനിയമ വിശ്വാസികള് ന്യായപ്രമാണത്തിന് കീഴിലല്ല എന്നത് വാസ്തവമാണെങ്കിലും (റോമ.10:4; ഗലാ.3:23-25; എഫേ.2:15), പുതിയ നിയമത്തില് പച്ചകുത്തുന്നതിനേപ്പറ്റിയോ ശരീരത്തില് പാടുകള് വരുത്തുന്നതിനേപ്പറ്റിയോ ഒരു പരാമര്‍ശവും ഇല്ലെങ്കിലും, പഴയനിയമത്തില് അങ്ങനെ ഒരു കല്‍പന ഉള്ളതുകൊണ്ട് ആ ചോദ്യത്തിന് അല്‍പം പരിഗണന കൊടുക്കുന്നത് നല്ലതാണ്.\nഈ വിഷയം പരിഗണിക്കുമ്പോള് ചോദിക്കാവുന്ന ആദ്യത്തെ ചോദ്യം നല്ല മനസ്സാക്ഷിയോടുകൂടെ ദൈവത്തോട് "കര്‍ത്താവേ ഞാന് ചെയ്യുവാന് പോകുന്ന ഈ കര്‍മ്മത്തെ നീ അനുഗ്രഹിച്ച് നിന്റെ മഹത്വത്തിനാക്കി മറ്റേണമേ" എന്ന് യഥാര്‍ത്ഥത്തില് പ്രര്‍ത്ഥിക്കുവാന് കഴിയുമോ എന്നതാണ്. "ആകയാല് നിങ്ങള് തിന്നാലും കുടിച്ചാലും എന്തു ചെയ്താലും എല്ലാം ദൈവത്തിന്റെ മഹത്വത്തിനായി ചെയ്‌വിന്" (1കൊരി.10:31). പച്ചകുത്തുന്നതിനേപ്പറ്റിയോ ശരീരത്തില് മുറിവു വരുത്തുന്നതിനേപ്പറ്റിയോ പുതിയ നിയമത്തില് ഒരു പരാമര്‍ശവും ഇല്ല. എന്നാല് പുതിയനിയമ വിശ്വാസികള് പച്ചകുത്തുവാന് ദൈവം അനുവദിച്ചിട്ടുണ്ട് എന്നതിന് ഒരു തെളിവുമില്ല.\nഇതിനോടുള്ള ബന്ധത്തില് പറയേണ്ട വേരൊരു കാര്യം ഔചിത്യം എന്നതാണ്. വിശ്വാസികള് യോഗ്യമാം വണ്ണം വസ്ത്രം ധരിക്കണമെന്ന് 1തിമോ.2:9 ല് പറയുന്നു. യോഗ്യമായി വസ്ത്രം ധരിക്കുക എന്നു പറഞ്ഞാല് അതിന്റെ പ്രധാന അര്‍ത്ഥം ശരീരത്തിന്റെ മറയ്ക്കേണ്ട ഭാഗങ്ങള് വേണ്ടവണ്ണം മറയ്ക്കുക എന്നതാണ്. എന്നാല് അതിന്റെ പിന്നില് നമ്മിലേക്ക് ആളുകളുടെ ശ്രദ്ധ ആകര്‍ഷിക്കാതിരിക്കുക എന്നതാണ് ഉദ്ദേശിക്കുന്നത്. യോഗ്യമായി വസ്ത്രം ധരിക്കുന്നവര് തങ്ങളിലേക്ക് ശ്രദ്ധ വരാത്ത വിധത്തില് വസ്ത്രധാരണം ചെയ്യുന്നു. പച്ചകുത്തുന്നത്രും ശരീരത്തില് മുറിവുണ്ടാക്കുന്നതും ആളുകളുടെ ശ്രദ്ധ പിടിച്ചു പറ്റുന്നതാണ്. അങ്ങനെയാണെങ്കില് അതിനെ യോഗ്യമെന്നോ ഔചിത്യമെന്നോ കണക്കു കൂട്ടാന് പറ്റില്ലല്ലോ.\nഏതെങ്കിലും ഒരു വിഷയത്തെപ്പറ്റി ബൈബിളില് തെളിവായ പരാമര്‍ശം ഇല്ലെങ്കില് അത്തരം വിഷയങ്ങളെപ്പറ്റി നാം ഒരു തീരുമാനമെടുക്കുമ്പോള് ശ്രദ്ധിക്കേണ്ട തത്വം ശരിയോ തെറ്റോ എന്ന് സംശയമുള്ള ഒരു കാര്യവും ചെയ്യുവാന് പാടില്ല എന്നതത്രേ. "വിശ്വാസത്തില് നിന്ന് ഉത്ഭവിക്കാത്തതൊക്കെയും പാപമത്രേ" എന്ന് റോമ.14:23 പറയുന്നു. നമ്മുടെ ആത്മാക്കളും ശരീരങ്ങളും കര്‍ത്താവ് വിലകൊടുത്ത് വാങ്ങിയിട്ടുള്ളതാണ്. 1കൊരി.6:19-20 പച്ചകുത്തുന്നതിനേപ്പറ്റിയോ ശരീരത്തില് പാടുകള് വരുത്തുന്നതിനേപ്പറ്റിയോ പരാമര്‍ശിക്കുമ്പോള് പറഞ്ഞിട്ടുള്ള വാക്കുകള് അല്ലെങ്കിലും ഈ വാക്യങ്ങളിലെ തത്വം ഇവിടെ യോജിക്കുന്നതാണ്. "ദൈവത്തിന്റെ ദാനമായി നിങ്ങളില് ഇരിക്കുന്ന പ്രിശുദ്ധത്മാവിന്റെ മന്ദിരമാകുന്നു നിങ്ങളുടെ ശരീരം എന്നും നിങ്ങളെ വിലെക്ക് വാങ്ങിയിരിക്കയാല് നിങ്ങള് താന്താങ്ങള്‍ക്കുള്ളവരല്ല എന്നും അറിയുന്നില്ലയോ? ആകയാല് നിങ്ങളുടെ ശരീരം കൊണ്ട് ദൈവത്തെ മഹത്വപ്പെടുത്തുവിന്" (1കൊരി.6:19-20). നാം നമ്മുടെ ശരീരം കൊണ്ട് എവിടെ പോകുന്നു എന്തു ചെയ്യുന്നു എന്ന് തീരുമാനിക്കുമ്പോഴെല്ലാം ഈ സത്യം മറക്കുവാന് പാടില്ലാത്തതാണ്. നമ്മുടെ ശരീരം ദൈവത്തിന്റെ വകയാണെങ്കില് നാം അതിനെ പച്ചകുത്തുകയോ പാടുകള് വരുത്തുകയോ ചെയ്യുന്നതിനു മുമ്പ് ദൈവത്തില് നിന്ന് പ്രത്യേക അനുവാദം വാങ്ങിയിരിക്കേണ്ട്താണ്.\nചോദ്യം: വളര്‍ത്തുമൃഗങ്ങള് സ്വര്‍ഗ്ഗത്തില് ഉണ്ടോ? മൃഗങ്ങള്‍ക്ക് ആത്മാവുണ്ടോ?\nഉത്തരം: സ്വര്‍ഗ്ഗത്തില് മൃഗങ്ങള് ഉണ്ടോ എന്നും മറ്റുമുള്ള വിഷയങ്ങളെപ്പറ്റി ബൈബിളില് വ്യക്തമായി ഒന്നും പറഞ്ഞിട്ടില്ല. എന്നാല് വേദപുസ്തകത്തിന്റെ പൊതുവായ തത്വങ്ങളുടെ അടിസ്താനത്തില് ഈ വിഷയത്തെപ്പറ്റി അല്‍പം വെളിച്ചം കണ്ടെത്തുവാന് കഴിയും. മനുഷര്‍ക്കുള്ളതുപോലെ മൃഗങ്ങള്‍ക്കും ഒരു ജീവശ്വാസം ഉണ്ട് എന്ന് ബൈബിള് പറയുന്നു (ഉല്‍പ.1:30; 2:7; 6:17; 7:15,22). മൃഗങ്ങളും മനുഷരും തമ്മിലുള്ള പ്രധാന വ്യത്യാസം മനുഷന് ദൈവത്തിന്റെ സ്വരൂപത്തിലും സാദൃശ്യത്തിലുമാണ് സൃഷ്ടിക്കപ്പെട്ടവനാണ് എന്നതാണ് (ഉല്‍പ.1:26-27). മൃഗങ്ങളെപ്പറ്റി അങ്ങനെ പറഞ്ഞിട്ടില്ല. അവ ദൈവത്തിന്റെ സ്വരൂപത്തിലും സാദൃശ്യത്തിലും സൃഷ്ടിക്കപ്പെട്ടവയല്ല. മനുഷന് ദൈവസാദൃശ്യത്തിലായതുകൊണ്ട് മനുഷന് ഒരു ആത്മാവുണ്ട്, മനസ്സുണ്ട്, വികാരങ്ങളും തീരുമാന ശക്തിയുമുണ്ട്. എന്നു മാത്രമല്ല, മനുഷന് മരണശേഷം തുടര്‍ന്നു ജീവിക്കയും ചെയ്യുന്നു; അവന്റെ ആത്മാവ് നിത്യാത്മാവാണ്. മൃഗങ്ങളുടെ ആത്മാവ് (പ്രാണന്) അവയുടെ മരണത്തോടുകൂടി ഇല്ലാതാകയും ചെയ്യുന്നു.\nഈ തരുണത്തില് മറ്റൊരു കാര്യം പറയേണ്ടത് മൃഗങ്ങള് ഉല്‍പത്തി പുസ്തകത്തിലെ സൃഷ്ടിയുടെ ഭാഗമായിരുന്നു എന്നതാണ് . ദൈവം മൃഗങ്ങളെ സൃഷ്ടിച്ച ശേഷം അത് നല്ലത് എന്ന് കണ്ടു എന്നും വായിക്കുന്നു (ഉല്‍പ.1:25). എന്നാല് പുതിയ ആകാശഭൂമികളെപ്പറ്റി പറയുന്ന സ്ഥലത്ത് മൃഗങ്ങളെപ്പറ്റി ഒന്നും പറഞ്ഞിട്ടില്ലാത്തതുകൊണ്ട് നമുക്ക് വെറും ഊഹിക്കുവാനേ സാധിക്കയുള്ളൂ(വെളി.22:1). കര്‍ത്താവിന്റെ ആയിരമാണ്ടു വാഴ്ചയില് മൃഗങ്ങള് ഉണ്ടായിരിക്കും എന്നതിന് സംശയമില്ലല്ലോ (യെശ.6:11; 65:25). ആ മൃഗങ്ങള് ഈ ഭൂമിയില് നാമായിരുന്നപ്പോള് ഉണ്ടായിരുന്ന വളര്‍ത്തുമൃഗങ്ങള് തന്നെ ആയിരിക്കുമോ എന്നു പറയുവാന് ഒരു ന്യായവുമില്ല. ഏതായാലും നാം സ്വര്‍ഗത്തിലെത്തുമ്പോള് സകലവും ദൈവത്തിന്റെ ഇംഗിതപ്രകാരമായിരിക്കുമെന്നും അത് എന്തായിരുന്നലും നമുക്കും പ്രീയമായിരിക്കും എന്നതിനും അല്‍പം പോലും സംശയം ആവശ്യമില്ല.\nചോദ്യം: കയീന്റെ ഭാര്യ ആരായിരുന്നു? കയീന്റെ ഭാര്യ അവന്റെ സഹോദരി ആയിരുന്നുവോ?\nഉത്തരം: കയീന്റെ ഭാര്യ ആരായിരുന്നു എന്ന് ബൈബിള് വ്യക്തമായി പറയുന്നില്ല. ഈ ചോദ്യത്തിന്റെ ഉത്തരം കയീന്റെ ഭാര്യ അവന്റെ സഹോദരി ആയിരുന്നിരിക്കുവാനേ വഴിയുള്ളൂ എന്നാണ്. ഹാബേലിനെ കൊന്നപ്പോള് കയീന് എത്ര വയസ്സുണ്ടായിരുന്നു എന്ന് ബൈബിള് പറയുന്നില്ല (ഉല്‍പ.4:8). അവര് രണ്ടുപേരും ഓരോ തൊഴില് ചെയ്ത് ജീവിച്ചിരുന്നതുകൊണ്ട് രണ്ടു പേരും കുടുംബസ്തര് ആയിരുന്നിരിക്കുവാനാണ് സാധ്യത. ഹാബേല് കൊല്ലപ്പെട്ടപ്പോള് ആദാമിനും ഹവ്വക്കും വേറേ മക്കള് ഉണ്ടായിരുന്നിരിക്കാനാണ് സാധ്യത. പിന്നീട് അവര്‍ക്ക് മറ്റു മക്കള് ഉണ്ടായി എന്ന് പറയുന്നുണ്ട് (ഉല്‍പ.5:4). ഹാബേലിനെ കൊല ചെയ്ത ശേഷം കയീനുണ്ടായ ഭീതി ആ സമയത്ത് ആദാമിനും ഹവ്വക്കും മക്കളും കൊച്ചുമക്കളും ഉണ്ടായിരുന്നു എന്നതിന് തെളിവാണ്. കയീന്റെ ഭാര്യ (ഉല്‍പ.4:17) അവന്റെ സഹോദരി ആയിരുന്നിരിക്കാനേ വഴിയുള്ളൂ.\nആദാമിന്റേയും ഹവ്വയുടേയും കാലത്ത് അവര് മാത്രമേ മനുകുലത്തില് പെട്ടവരായിരുന്നതിനാല് അവരുടെ മക്കള് അന്വേന്യം വിവാഹം ചെയ്തിരിക്കണം. ലേവ്യ പുസ്തകം 18:6-18 വരെയുള്ള വാക്യങ്ങളിലാണ് ഒരേ കുടുംബത്തിലുള്ളവര് അന്വേന്യം വിവാഹം ചെയ്യുന്നതിനെ ആദ്യമായി ദൈവം വിലക്കിയിരിക്കുന്നത്. ഒരേ കുടുംബത്തിലുള്ളവര് തമ്മില് വിവാഹം കഴിച്ചാല് അവര്‍ക്കുണ്ടാകുന്ന മക്കള്‍ക്ക് പല വൈകല്യങ്ങളും ഉണ്ടായിരിക്കുന്നതായി കണ്ടിട്ടുണ്ട്; കുടുംബത്തിലെ വൈകല്യങ്ങള് ഇരട്ടിക്കുന്നതാണ് കാരണം. വെവ്വേറേ കുടുംബത്തിലുള്ളവര് തമ്മില് വിവാഹിതരാകുംബോള് അവര്‍ക്ക് രണ്ടു പേര്‍ക്കും ഒരേ വൈകല്യം ഉണ്ടായിരിക്കുവാന് സാധ്യത കുറവാണ്.\nതലമുറകള് കഴിഞ്ഞതോടെ മനുഷന്റെ ജീനുകള്‍ക്ക് വളരെ അധികം മാറ്റങ്ങളും കേടുകളും സംഭവിച്ച് അതിന് മുബുണ്ടായിരുന്ന പവിത്രതയും മൌലീകത്വവും നഷ്ടപ്പെട്ടുപോയി. ആദാമിന്റേയും ഹവ്വയുടേയും ജീനുകള്‍ക്ക് യാതൊരു കോട്ടവും ഇല്ലായിരുന്നതിനാല് അവര്‍ക്കും അവരുടെ ആദ്യ തലമുറകള്‍ക്കും വളരെ ആരോഗ്യമായി നീണ്ട വര്‍ഷങ്ങള് ജീവിക്കുവാന് കഴിഞ്ഞിരുന്നു. അക്കാലത്ത് ഒരേ കുടുംബത്തിലുള്ളവര് തമ്മില് വിവാഹം ചെയ്യുന്നത് കുഴപ്പമില്ലാത്ത കാര്യമായിരുന്നു. സ്വന്തം സഹോദരിയെ കയീന് വിവാഹം കഴിച്ചു എന്ന് ചിന്തിക്കുവാന് പോലും നമുക്ക് ഒരു പക്ഷേ അപരിചിതവും ബുദ്ധിമുട്ടുമായിരിക്കാം. മനുഷ വര്‍ഗ്ഗത്തെ മുഴുവന് ഒരേ സ്ത്രീപുരുഷനില് നിന്ന് ദൈവം തുടങ്ങിയതിനാല് രണ്ടാം തലമുറയില് സ്വന്ത സഹോദരനും സഹോദരിയും തമ്മില് വിവാഹം ചെയ്താലൊഴികെ വേറെ മാര്‍ഗ്ഗമില്ലായിരുന്നു.\nചോദ്യം: സ്വവര്‍ഗ്ഗഭോഗത്തെപ്പറ്റി സത്യവേദപുസ്തകം എന്തു പറയുന്നു? സ്വവര്‍ഗ്ഗഭോഗം പാപമാണോ?\nഉത്തരം: സ്വവര്‍ഗ്ഗഭോഗം പാപമാണെന്ന് സത്യവേദപുസ്തകം വീണ്ടും വീണ്ടും പറയുന്നു (ഉല്‍പ.19:1-13: ലേവ്യ.18:22: റോമ.1:26-27; 1കൊരി.6:9). ദൈവത്തെ നിഷേധിക്കുന്നതിന്റേയും അനുസരിക്കാതിരിക്കുന്നതിന്റേയും ഫലമാണ് സ്വവര്‍ഗ്ഗഭോഗം എന്ന് റോമ.1:26,27 വ്യക്തമായി പഠിപ്പിക്കുന്നു. ഒരുവന് പാപത്തിലും അവിശ്വാസത്തിലും തുടരുമ്പോള്, ദൈവമില്ലാത്ത പാപജീവിതത്തിന്റെ ശൂന്യതയും നിരാശാജനകമായ അനുഭവങ്ങളും അവനു മനസ്സിലാക്കിക്കൊടുക്കേണ്ടതിന് ദൈവം അവനെ അധിക ദുഷ്ടതയും ഹീനതയും നിറഞ്ഞ പാപങ്ങള്‍ക്ക് "ഏലിച്ചുകൊടുക്കും" എന്ന് വേദപുസ്തകം പറയുന്നു. സ്വവര്‍ഗ്ഗഭോഗം എന്ന "മറുതലിപ്പില്" തുടരുന്നവര് ദൈവരാജ്യം കൈവശമാക്കുകയില്ല എന്ന് 1കൊരി.6:9 പറയുന്നു. സ്വവര്‍ഗ്ഗഭോഗം ചെയ്യുവാനുള്ള ആസക്തിയോടുകൂടി ദൈവം ആരേയും സൃഷ്ടിക്കുന്നില്ല.\nഒരുവന് സ്വവര്‍ഗ്ഗഭോഗി ആയിത്തീരുന്നത് പാപത്തിന്റെ ഫലമായിട്ടാണെന്ന് വേദപുസ്തകം പഠിപ്പിക്കുന്നു (റോമ.1:24-27). അന്തിമമായി അവരവരുടെ തീരുമാനത്തിന്റെ ഫലമാണത്. ക്രൂരത തുടങ്ങിയ മറ്റു പാപങ്ങളോടുള്ള പ്രതിപത്തി ചിലരുടെ പ്രകൃതി ആയിരിക്കുന്നതുപോലെ ചിലരുടെ പ്രകൃതിയില് സ്വവര്‍ഗ്ഗഭോഗത്തോടുള്ള പ്രതിപത്തി ഉണ്ടായെന്നു വന്നേക്കാവുന്നതാണ്. അത്തരം പ്രതിപത്തി ആ വക പാപങ്ങള് ചെയ്യുവാനുള്ള അനുവാദമായി കാണാവുന്നതല്ല. കോപ പ്രകൃതിയുള്ള ഒരുവന് കോപിഷ്ഠനായി തുടരുന്നതു ശരിയാണോ? ഒരിക്കലും അല്ലല്ലോ. സ്വവര്‍ഗ്ഗഭോഗത്തെപ്പറ്റിയും അങ്ങനെ തന്നെയാണ്.\nമറ്റെല്ലാ പാപങ്ങളേക്കാളും സ്വവര്‍ഗ്ഗഭോഗം ഒരു വലിയ പാപമാണെന്ന് വേദപുസ്തകം പഠിപ്പിക്കുന്നില്ല. പാപങ്ങളെല്ലാം ദൈവത്തോടുള്ള മറുതലിപ്പാണ്. അതുപോലെ സ്വവര്‍ഗ്ഗഭോഗവും മനുഷരെ ദൈവത്തില് നിന്ന് അകറ്റുന്ന മറ്റനേക പാപങ്ങളില് ഒന്നായി 1കൊരി.6:9-10 ഉം വാക്യങ്ങള് ചിത്രീകരിച്ചിരിക്കുന്നു. വ്യഭിചാരക്കാരനേയും, വിഗ്രഹ ആരാധനക്കാരനേയും,ഭോഷ്കു പറയുന്നവനേയും മാനസ്സാന്തരപ്പെടുമ്പോള് ദൈവം ക്ഷമിക്കുന്നതുപോലെ, സ്വവര്‍ഗ്ഗഭോഗിയും മാനസ്സാന്തരപ്പെട്ടാല് ദൈവം ക്ഷമിക്കും എന്ന് വേദപുസ്തകം പഠിപ്പിക്കുന്നു. ക്രിസ്തുവില് വിശ്വസിക്കുന്ന ഏതു പാപിക്കുമെന്നതുപോലെ സ്വവര്‍ഗ്ഗഭോഗിക്കും പാപത്തെ ജയിക്കുവാനുള്ള കൃപയും ശക്തിയും ദൈവം കൊടുക്കുമെന്നും വേദപുസ്തകം പഠിപ്പിക്കുന്നു (1കൊരി.6:11; 2കൊരി.5:17).\nചോദ്യം: സ്വയഭോഗം വേദാടിസ്ഥാനത്തില് പാപമോ?\nഉത്തരം: സ്വയഭോഗത്തെപ്പറ്റി വിശദീകരണമോ അതിനെപ്പറ്റി കൂടുതല് വിവരങ്ങളോ ബൈബിള് തരുന്നില്ല. സ്വയഭോഗത്തിലേക്ക് ഒരാളെ നയിക്കുന്ന ഘടകങ്ങളാണ് അതിനെ പാപമായി മാറ്റുന്നത്. ലൈംഗീക ഉത്തേജനവും, ലൈംഗീക ആസക്തിയുള്ള ചിന്തകളും, അശ്ലീല ചിത്രങ്ങളുമാണല്ലോ ഒരാളെ സ്വയഭോഗത്തിലേക്കു നയിക്കുന്നത്. ഈ വക കാര്യങ്ങളെയാണ് നാം കൈകാര്യം ചെയ്യാണ്ടത്. കാമാസക്തി, അശ്ലീല ചിത്രങ്ങള് കാണുവാനുള്ള പ്രവണത, അന്യജഡമോഹം എന്നിവയെ ജയിച്ചാല് സ്വയഭോഗത്തേയും അതിജീവിക്കാവുന്നതാണ്.\nദുര്‍നടപ്പും, അശുദ്ധിയും, അത്യാഗ്രഹവും നിങ്ങളുടെ ഇടയില് പേര് പറയുവാന് പോലും അരുത് എന്ന് എഫേ. 5:3 പറയുന്നു. ഈ വാക്യത്തിന്റെ അടിസ്ഥാനത്തില് സ്വയഭോഗത്തിന്റെ സ്ഥാനം എവിടെയെന്ന് ഊഹിച്ചുകൊള്ളുക. നാം ചെയ്യുന്ന കാര്യം വേറൊരാളോട് അഭിമാനത്തോടുകൂടെ പറയുവാന് കഴിയാത്തതാണെങ്കില് അത് ഒരു പാപമായിരിക്കുവാനാണ് വഴി. മറ്റുള്ള ഒരാള് നാം ചെയ്യുന്നത് കണ്ടുപിടിച്ചാല് നാം അതേപ്പറ്റി ലജ്ജിക്കേണ്ടി വരുമെങ്കില് അത് പാപം തന്നെ എന്ന് ഉറപ്പാക്കാം. നാം ചെയ്യുന്ന കാര്യം ദൈവസന്നിധിയില് കൊണ്ടുവന്ന് ദൈവനാമ മഹത്വത്തിനു വേണ്ടി അതിനെ മാറ്റേണമേ എന്ന് ദൈവത്തോട് ആത്മാര്‍ത്ഥമായി പറയുവാന് കഴിയുന്നില്ലെങ്കില് അതും തെറ്റു തന്നെ. സ്വയഭോഗം നാലുപേരുടെ മുമ്പില് അഭിമാനിക്കത്തക്കതോ അല്ലെങ്കില് ദൈവത്തിന് നന്ദി കരേറ്റുവാന് കഴിയുന്നതോ ആണെന്ന് തോന്നുന്നുല്ല.\nനാം തിന്നുകയോ കുടിക്കുകയോ എന്തു ചെയ്താലും ദൈവനാമ മഹത്വത്തിനായി ചെയ്യണമെന്നാണ് ബൈബിള് നിര്‍ദ്ദേശിക്കുന്നത് (1കൊരി.31). നാം ചെയ്യുന്ന കാര്യം ദൈവത്തിനു പ്രസാദമുള്ളതാണോ എന്ന് സംശയമുണ്ടെങ്കില്, അങ്ങനെയുള്ള കാര്യം ചെയ്യാതിരിക്കുന്നതാണ് നല്ലത്. സ്വയഭോഗി ദൈവത്തിനു പ്രസാദമുള്ള കാര്യമാണോ ചെയ്യുന്നതെന്ന് സംശയമുണ്ടെല്ലോ. "വിശ്വാസത്തില് നിന്ന് ഉത്ഭവിക്കാത്തതൊക്കെയും പാപമത്രേ" എന്ന് റോമ. 14:23 ല് വായിക്കുന്നു. സ്വയഭോഗം വിശ്വാസത്തിന്റെ പ്രവര്‍ത്തിയായി കാണുവാന് കഴിയുകയില്ലല്ലോ. മറക്കുവാന് പാടില്ലാത്ത വേറൊരു സത്യം നമ്മുടെ ആത്മാക്കളെ മാത്രമല്ല നമ്മുടെ ശരീരങ്ങളേയും കര്‍ത്താവ് വിലകൊടുത്തു വാങ്ങിയിരിക്കുന്നു എന്നതാണ്. "ദൈവത്തിന്റെ ദാനമായി നിങ്ങളില് ഇരിക്കുന്ന പരിശുദ്ധാത്മാവിന്റെ മന്ദിരമാകുന്നു നിങ്ങളുടെ ശരീരമെന്നും നിങ്ങളെ വിലക്കു വാങ്ങിയിരിക്കയാല് നിങ്ങള് താന്താങ്ങള്‍ക്കുള്ളവര് അല്ല എന്നും അറിയുന്നില്ലയോ. ആകയാല് നിങ്ങളുടെ ശരീരം കൊണ്ട് ദൈവത്തെ മഹത്വപ്പെടുത്തുവിന്" (1കൊരി.6:19-20). നാം നമ്മുടെ ശരീരം കൊണ്ട് എവിടെ പോകുന്നു എന്നും എന്തു ചെയ്യുന്നു എന്നും തീരുമാനിക്കുന്നതിന് ഈ വലിയ സത്യം നമ്മെ സ്വാധീനിക്കേണ്ടതാണ്. സ്വയഭോഗം ദൈവത്തെ പ്രസാദിപ്പിക്കുന്നതല്ല, അതിന് ദുര്‍മാര്‍ഗ്ഗത്തിന്റേയും അശുദ്ധിയുടേതും പേരുള്ളതാണ്, ദൈവം നമ്മുടെ ശരീരത്തിന്റെ ഉടമസ്ഥന് എന്ന സത്യത്തെ വിസ്മരിക്കുന്നതാണ്. ഈ പറഞ്ഞ കാര്യങ്ങളുടെ വെളിച്ചത്തില് സ്വയഭോഗം ദൈവം വെറുക്കുന്ന ഒരു പാപമായിട്ടല്ലാതെ വേദപുസ്തകത്തിന്റെ അടിസ്ഥനത്തില് കാണുവാന് കഴിയുകയില്ല.


തെരഞ്ഞെടുപ്പ് കമ്മിഷന്റെ സമ്പൂർണയോഗം വെള്ളിയാഴ്ച ചേരും\nദേശീയ നേതാക്കളുടെ റാലി ഇതിനകം ബി.ജെ.പി ആരംഭിച്ചിട്ടുണ്ട്. കോൺഗ്രസും ഈ ആഴ്ച മുതൽ നേതാക്കളെ വിവിധ സംസ്ഥാനങ്ങളിലേക്ക് നിയോഗിക്കും.\nPublished on : 14 Feb, 2021 , 4:48 am\nന്യൂഡൽഹി :തെരഞ്ഞെടുപ്പ് കമ്മിഷന്റെ സമ്പൂർണയോഗം വെള്ളിയാഴ്ച ചേരും .ഇതോടെ തെരഞ്ഞെടുപ്പ് തീയതി സംബന്ധിച്ച് വ്യക്തത വരും. സ്ഥാനാർത്ഥി നിർണയവുമായി ബന്ധപ്പെട്ട ആദ്യ ഘട്ട പ്രഖ്യാപനങ്ങളും രാഷ്ട്രീയ പാർട്ടികൾ അടുത്ത ആഴ്ച മുതൽ പ്രസിദ്ധീകരിക്കും.\nകേന്ദ്ര തെരഞെടുപ്പ് കമ്മിഷന്റെ കേരള സന്ദർശനം തുടരുകയാണ്. ഇത് പൂർത്തിയാകുന്നതോറ്റെ തെരഞ്ഞെടുപ്പ് തീയതി പ്രഖ്യാപിക്കാനുള്ള സമ്പൂർണ യോഗത്തിലേയ്ക്ക് കമ്മിഷൻ കടക്കും. കൊവിഡ് മാനദണ്ഡങ്ങൾ പാലിക്കേണ്ടതുകൊണ്ട് കൂടുതൽ ബൂത്തുകൾ കമ്മിഷന് ഉറപ്പാക്കണം.\nഇതിനായുള്ള ഒരുക്കങ്ങളും പൂർത്തിയായി കഴിഞ്ഞു. ഈ സാഹചര്യത്തിൽ അഞ്ച് സംസ്ഥാനങ്ങളിലെ തെരഞ്ഞെടുപ്പ് പ്രഖ്യാപനം അടുത്ത ആഴ്ചയ്ക്ക് അപ്പുറം നീളില്ല. തെരഞ്ഞെടുപ്പ് പ്രഖ്യാപനം ഉടൻ ഉണ്ടാകുന്ന സാഹചര്യത്തിൽ രാഷ്ട്രീയ പാർട്ടികളും ഇതിനായുള്ള ഒരുക്കങ്ങൾ വേഗത്തിലാക്കി.\nബി.ജെ.പി പശ്ചിമ ബംഗാളിൽ കൂടുതൽ ശ്രദ്ധ കേന്ദ്രീകരിച്ചാണ് പ്രചാരണം ഒരുക്കുക. അസമിലും പുതുച്ചേരിയിലും ഭരണം നേടാമെന്നും പാർട്ടി കരുതുന്നു. കോൺഗ്രസ് പ്രഥമ പരിഗണന നൽകുന്നത് കേരളത്തിനാണ്. അസമിലും പുതുച്ചേരിയിലും ശക്തമായ പ്രചാരണം നടത്തി അധികാരത്തിലെറാമെന്ന് പാർട്ടി കരുതുന്നു.


രമണിയോടും കുടുംബത്തോടും കരുണ തോന്നുമോ\nമനോരമ ലേഖകൻ November 04, 2020 12:03 PM IST\nവെണ്ണിക്കുളം ∙ ഏതാണ്ടു പൂർണമായും രോഗം കീഴടക്കിയ ജീവിതം. ഒപ്പം ദുരിതങ്ങളുമെത്തിയാൽ ഒരു സാധാരണ വീട്ടമ്മ എന്തു ചെയ്യും? സുമനസ്സുകളിൽ മാത്രം പ്രതീക്ഷയർപ്പിച്ചാണ് തെള്ളിയൂർ വട്ടമല ചരിവുകാലായിൽ സി.എ. രമണി (62) ജീവിതം തള്ളിനീക്കുന്നത്. കാൻസർ രമണിക്ക് ഒപ്പംകൂടിയിട്ട്5വർഷം. കരളിനെയും തൈറോയ്ഡിനെയും ആമാശയത്തെയും ബാധിച്ചതോടെ ശസ്ത്രക്രിയ നടത്തി. തിരുവനന്തപുരം റീജനൽ കാൻസർ സെന്ററിൽ കീമോ തെറപ്പി തുടരുകയാണ്. രണ്ടാഴ്ചയിൽ ഒരിക്കൽ അവിടെ പോകണം.\nഇതിനു തന്നെ നല്ല ചെലവാണ്. ട്രെയിനിൽ ടിക്കറ്റിന് ഇളവുണ്ടായിരുന്നു. ഇപ്പോൾ ട്രെയിൻ ഓടാത്തതിനാൽ വാഹനം വിളിച്ചു പോകണം. ഓട്ടോ വിളിക്കണമെങ്കിൽ പോലും കുറഞ്ഞതു 3000 രൂപയാകും. നാട്ടുകാരുടെ സഹായത്താൽ നിർമിച്ച വീട്ടിലാണു രമണിയും കുടുംബവും താമസിക്കുന്നത്.\nബാർബർ തൊഴിലാളിയായിരുന്ന ഭർത്താവ്9വർഷമായി ശ്വാസകോശ രോഗത്തിന് ചികിത്സയിലാണ്. ഇപ്പോൾ ഒരു വശം തളർന്നു പൂർണമായും കിടപ്പിലായി. രമണി ഇടക്കാലത്ത് അങ്കണവാടി ജോലി ചെയ്തിരുന്നു. ഇപ്പോൾ ജോലിക്ക് പോകാൻ വയ്യ. മകന്റെ ചെറിയ വരുമാനം മാത്രമാണു വീടിന് ആശ്രയം. കീമോ തെറപ്പി തുടരണമെങ്കിൽ പണം വേണം. ഒപ്പം ജീവിതമാർഗവും കണ്ടെത്തണം. നാട്ടുകാരായ ചിലരുടെ ചെറിയ സഹായത്തിലാണ് ഇത്രയും കാലം പിടിച്ചു നിന്നത്. ലോക്ഡൗൺ സമയമായതിനാൽ അതും കുറഞ്ഞു.\nസ്റ്റേറ്റ് ബാങ്ക് ഓഫ് ഇന്ത്യ, വാളക്കുഴി ശാഖയിൽ അക്കൗണ്ട് തുറന്നിട്ടുണ്ട്.\nഐഎഫ്എസ് കോഡ്: SBIN0070559.\nവിലാസം: സി. എ. രമണി, വട്ടമല ചരിവുകാലായിൽ തെള്ളിയൂർ.


കൃഷിക്കു ശല്യമായ നീലക്കോഴികളെ ‘ക്ഷുദ്രജീവികളായി’ പ്രഖ്യാപിക്കണമെന്ന് കര്‍ഷകര് – BHARATH NEWS\nകൊച്ചി: കൃഷിക്കു ശല്യമായി മാറിയ നീലക്കോഴികളെ ‘ക്ഷുദ്രജീവികളായി’ പ്രഖ്യാപിക്കണമെന്ന് ആവശ്യപ്പെട്ട് കര്‍ഷകര് ഹൈക്കോടതിയില്. കൃഷിയിറക്കുന്നതു മുതല് കൊയ്ത്തു വരെ നീലക്കോഴികള് ശല്യമുണ്ടാക്കുന്നതായും ഇതുമൂലം വലിയ നഷ്ടം നേരിടേണ്ടിവരുന്നുവെന്നുമാണ് കര്‍ഷകര് ഹര്‍ജിയില് പറയുന്നത്. ഹര്‍ജി പരിഗണിച്ച കോടതി സര്‍ക്കാരിന്റെ പ്രതികരണം തേടി.\nഎറണാകുളം ജില്ലയിലെ പൊക്കാളി കര്‍ഷകരാണ് നീലക്കോഴികള്‍ക്കെതിരെ കോടതിയെ സമീപിച്ചിരിക്കുന്നത്. ജൂണില് കൃഷിയിറക്കുന്ന കാലത്ത് എത്തുന്ന നീലക്കോഴികള് നവംബറില് കൊയ്ത്തുവരെ പാടത്തു തുടരും. ഇതിനിടെ കൃഷിക്കു വലിയ നാശമാണ് ഇവ വരുത്തിവയ്ക്കുന്നതെന്ന് കര്‍ഷകരുടെ പക്ഷം. കൂട്ടത്തോടെയെത്തുന്ന പക്ഷികള് നെല്ലു തിന്നുക മാത്രമല്ല, നെല്‍ച്ചെടി കൊത്തിയെടുത്ത് കൂടുകെട്ടുകയും ചെയ്യും. സംരക്ഷിത വിഭാഗത്തില്‍പെടുന്ന പക്ഷികള് ആയതിനാല് ഇവയെ ഒന്നും ചെയ്യാനാവാത്ത അവസ്ഥയിലാണ് കര്‍ഷകര്. അതുകൊണ്ടാണ് പരിഹാരം തേടി കോടതിയെ സമീപിച്ചതെന്ന് കര്‍ഷകര് പറയുന്നു.\nനീലക്കോഴികള്‍ക്കെതിരെ ഇത്തരമൊരു പരാതി ആദ്യം കേള്‍ക്കുകയാണെന്നാണ് സര്‍ക്കാര് കോടതിയെ അറിയിച്ചത്. ഇവയെ ശല്യക്കാരായി പ്രഖ്യാപിക്കമെന്ന ഹര്‍ജിയെ എതിര്‍ത്ത സര്‍ക്കാര് കര്‍ഷകര് വനംവകുപ്പിനെയാണ് സമീപിക്കേണ്ടതെന്ന നിലപാടിലാണ്. ഇത്തരം സാങ്കേതികത്വത്തില് തൂങ്ങാതെ കര്‍ഷകരുടെ പരാതി വസ്തുതയുടെ അടിസ്ഥാനത്തിലാണോയെന്നു പരിശോധിക്കാന് കോടതി നിര്‍ദേശിച്ചു. യാതൊരു കാര്യവുമില്ലാതെ കര്‍ഷകര് ഇത്തരമൊരു പരാതിയുമായി വരുമോയെന്ന് കോടതി ആരാഞ്ഞു.\nനേരത്തെ കൃഷി നശിപ്പിക്കുന്ന കാട്ടുപന്നികളെ വെടിവയ്ക്കാന് ഹൈക്കോടതി കര്‍ഷകര്‍ക്ക് അനുമതി നല്‍കിയിരുന്നു. കര്‍ഷകര്‍ക്കു ശല്യമാവുന്ന മേഖലകളില് കാട്ടുപന്നിയെ വെടിവയ്ക്കുന്നതിന് അനുമതി നല്‍കാന് സര്‍ക്കാരിനോടു നിര്‍ദേശിക്കുകയും ചെയ്തു. ഈ പശ്ചാത്തലത്തിലാണ് നീലക്കോഴികള്‍ക്കെതിരായ പൊക്കാളി കര്‍ഷകരുടെ ഹര്‍ജി.\nPrevious കൊച്ചി മെട്രോ സമയക്രമത്തിൽ മാറ്റം\nNext വിസ്മയ കേസ്: കിരൺ കുമാറിന്റെ ജാമ്യ ഹർജി ഹൈക്കോടതി തള്ളി


പാമ്പ് വളര്‍ത്തല് വിനോദമായി കാണുന്ന ആളാണ് ഇംഗ്ലണ്ടിലെ സൗത്ത് യോര്‍ക്കിലുള്ള മാര്‍ട്ടിന് ഹണ്ടര്. ഏതാണ്ട് രണ്ടു മാസം മുന്‍പാണ് മാര്‍ട്ടിന്‍റെ വളര്‍ത്തുന്ന പാമ്പുകളില് ഒന്നായ കോണ് സ്നേക്ക് 17 മുട്ടകളിട്ടത്.\nപാമ്പിന് കുഞ്ഞുങ്ങളെ വിൽക്കുന്നതിലൂടെ വരുമാനം നേടുന്ന ആള് കൂടിയാണ് മാര്‍ട്ടിന്. അതിനാല് തന്നെ മുട്ടയ്ക്ക് അടയിരിക്കാന് അമ്മ പാമ്പു തയ്യാറാകാതെ വന്നതോടെ മാര്‍ട്ടിന് മുട്ടകളെല്ലാം ഇന്‍ക്യുബേറ്ററിലാക്കി.\nവ്യാഴാഴ്ച ജോലി കഴിഞ്ഞു വീട്ടിലെത്തിയ മാര്‍ട്ടിന് ഇന്‍ക്യൂബേറ്റര് പരിശോധിച്ചപ്പോള് അത്ഭുതപ്പെട്ടു പോയി. ജീവിതത്തില് അന്നോളം ഉണ്ടായിട്ടുള്ള ഏറ്റവും വലിയ അത്ഭുതമെന്നാണ് മാര്‍ട്ടിന് ആ കാഴ്ചയെപ്പറ്റി പറയുന്നത്. പതിനേഴു മുട്ടകളില് ഒരു മുട്ട വിരിഞ്ഞ് ഒരു കുട്ടി പാമ്പ് മാര്‍ട്ടിനെ കാത്തിരിക്കുന്നുണ്ടായിരുന്നു. ആ പാമ്പിന്‍റെ പ്രത്യേകതയാണ് മാര്‍ട്ടിനെ ഞെട്ടിച്ചത്.\nഒന്നിനു പകരം രണ്ടു തലകളായിരുന്നു ആ കുട്ടി പാമ്പിനുണ്ടായിരുന്നത്. കഴുത്തില് നിന്നു രണ്ടു തലകളായി വേര്‍പെട്ട നിലയില് കാണപ്പെട്ട കുട്ടി പാമ്പിന്‍റെ ഇരു തലകളിലും ഈരണ്ടു കണ്ണുകളും വായും മൂക്കുമെല്ലാം ഉണ്ടായിരുന്നു.\nആദ്യ കാഴ്ചയില് ഇരട്ടകളായി ജനിച്ച പാമ്പിന് കുട്ടികള് പിണഞ്ഞു കിടക്കുകയാണെന്നാണ് മാര്‍ട്ടിന് വിചാരിച്ചത്. എന്നാല് വൈകാതെ ഇരട്ട തല മാത്രമാണ് പാമ്പിനുള്ളതെന്ന് മാര്‍ട്ടിന് തിരിച്ചറിഞ്ഞു. തനിക്ക് ലഭിച്ച അപൂര്‍വ്വ ഭാഗ്യമായാണ് മാര്‍ട്ടിന് ഇരട്ട തലയുള്ള പാമ്പിൻ കുഞ്ഞിന്റെ ജനനത്തെ കാണുന്നത്. ഈ പാമ്പിന് കുഞ്ഞിനെ ഒരിക്കലും വിൽക്കില്ലെന്നും ഇതിനെ വളർത്താനാണു തിരുമാനിച്ചിരിക്കുന്നതെന്നും മാര്‍ട്ടിന് പറഞ്ഞു.\nവിഷമില്ലാത്ത എന്നാല് കാണാന് ഏറെ ഭംഗിയുള്ള ഇനത്തില് പെട്ട പാമ്പുകളാണ് കോണ് സ്നേക്കുകള്. ഇരട്ട തലയുള്ള പാമ്പുകളെ മുന്‍പ് വനങ്ങളില് അത്യപൂര്‍വമായി കണ്ടെത്തിയിട്ടുണ്ട്.\nഎന്നാല് മനുഷ്യന്‍റെ പരിചരണത്തില് വിരിയിച്ചെടുത്ത ഇരട്ട തലയുള്ള പാമ്പിനെക്കുറിച്ച് റിപ്പോര്‍ട്ടു വരുന്നത് ഇതാദ്യമായാണ്. വനത്തിലാണെങ്കില് ഇത്തരം പാമ്പുകള് അധികകാലം ജീവിക്കില്ല.\nരണ്ടു തലകള് തമ്മില് ശരീരത്തെ നിയന്ത്രിക്കാനുള്ള സംഘര്‍ഷമാണ് ഇവ അതിജീവനത്തിനു നേരിടുന്ന പ്രധാന വെല്ലുവിളി. ഏതായാലും മാര്‍ട്ടിന്‍റെ പാമ്പിന്‍റെ കാര്യത്തില് ഭക്ഷണം ഉള്‍പ്പെടയുള്ള ആവശ്യങ്ങളെല്ലാം കണ്‍മുന്നിലെത്തും എന്നതിനാല് കൂടുതല് കാലം പാമ്പ് ജീവിക്കുമെന്നാണ് പ്രതീക്ഷ.


മുട്ടത്തോട് ചില്ലറക്കാരനല്ല; ചെടികളെ ആക്രമിക്കുന്ന കീടങ്ങളെ അകറ്റാനും ഉപയോഗിക്കാം | eggshells for your garden\nമുട്ടത്തോട് ചില്ലറക്കാരനല്ല; ചെടികളെ ആക്രമിക്കുന്ന കീടങ്ങളെ അകറ്റാനും ഉപയോഗിക്കാം\nThiruvananthapuram, First Published 9, Nov 2020, 4:36 PM\nമണ്ണിരക്കമ്പോസ്റ്റ് ഉണ്ടാക്കുമ്പോഴും മുട്ടത്തോട് ഉപയോഗിക്കാം. മണ്ണിരകളെ ഇടുന്ന കമ്പോസ്റ്റ് പാത്രത്തില് മുട്ടത്തോടിന്റെ അവശിഷ്ടങ്ങള് ഇട്ടുകൊടുക്കാം. ഇതുകൂടാതെ വിത്ത് മുളപ്പിക്കാനുള്ള മാധ്യമമായും തോട് ഉപയോഗിക്കാം.\nഒരു കോഴിമുട്ടയുടെ തോടില് എന്തെല്ലാം അടങ്ങിയിട്ടുണ്ടെന്ന് മനസിലാക്കുന്നത് കൗതുകമുള്ള കാര്യമാണ്. നമ്മള് ഉപയോഗശേഷം മാലിന്യക്കൂമ്പാരത്തിലേക്ക് നിക്ഷേപിക്കുന്ന മുട്ടത്തോട് യഥാര്‍ത്ഥത്തില് പൂന്തോട്ടത്തിലെ പ്രധാന താരമാണ്. 95 ശതമാനം കാല്‍സ്യം കാര്‍ബണേറ്റും 0.3 ശതമാനം ഫോസ്‍ഫറസും അത്രതന്നെ അളവില് മഗ്നീഷ്യവും കൂടാതെ സോഡിയം, പൊട്ടാസ്യം, സിങ്ക്, അയേണ്, കോപ്പര് എന്നിവയും അടങ്ങിയ പോഷകങ്ങളുടെ കലവറ വലിച്ചെറിയുന്നത് അല്‍പം നാണക്കേടുള്ള കാര്യമല്ലേ?\n2006 -ല് ലോവ സ്‌റ്റേറ്റ് യൂണിവേഴ്‌സിറ്റി ഇന്റഗ്രേറ്റഡ് ക്രോപ് മാനേജ്‌മെന്റ് കോണ്‍ഫറന്‍സ് നടത്തിയ പഠനത്തില് മുട്ടത്തോട് മണ്ണിലെ അസിഡിറ്റി കുറയ്ക്കാന് ഫലപ്രദമാണെന്ന് കണ്ടെത്തിയിട്ടുണ്ട്. തക്കാളി പോലുള്ള പച്ചക്കറികള് നടുന്ന സമയത്ത് മുട്ടത്തോടില് നിന്നുള്ള കാല്‍സ്യം മണ്ണില് ചേര്‍ക്കുന്നത് ഏറെ ഫലപ്രദമാണ്. ബ്ലോസം എന്‍ഡ് റോട്ട് (blossom-end rot) എന്നറിയപ്പെടുന്ന പ്രശ്‌നം പരിഹരിക്കാന് പൊടിച്ച് പൗഡര് രൂപത്തിലാക്കിയ മുട്ടത്തോടില് നിന്നുള്ള കാല്‍സ്യം സഹായിക്കും. മുട്ടത്തോട് വെറുതെ കൈകൊണ്ട് പൊട്ടിച്ച് ചെടികളുടെ ചുവട്ടില് ഇടുന്നത് പ്രയോജനം ചെയ്യില്ല.\nമണ്ണിരക്കമ്പോസ്റ്റ് ഉണ്ടാക്കുമ്പോഴും മുട്ടത്തോട് ഉപയോഗിക്കാം. മണ്ണിരകളെ ഇടുന്ന കമ്പോസ്റ്റ് പാത്രത്തില് മുട്ടത്തോടിന്റെ അവശിഷ്ടങ്ങള് ഇട്ടുകൊടുക്കാം. ഇതുകൂടാതെ വിത്ത് മുളപ്പിക്കാനുള്ള മാധ്യമമായും തോട് ഉപയോഗിക്കാം. ചെറുതും വളര്‍ച്ച കുറവുള്ളതുമായ ചെടികള് ഇപ്രകാരം വളര്‍ത്താം. എന്നാല്, തക്കാളി പോലുള്ള വലിയ ചെടികളുടെ വിത്തുകള് മുളപ്പിച്ചാല് ഏതാനും ആഴ്ചകള്‍ക്കുള്ളില്‍ത്തന്നെ പാത്രം മാറ്റി നടേണ്ടി വരും. വിത്ത് മുളപ്പിക്കാനായി മുട്ടത്തോട് ഉപയോഗിക്കുമ്പോള് ആദ്യമായി തോട് ഇളംചൂടുള്ള സോപ്പുവെള്ളത്തില് നന്നായി കഴുകി വൃത്തിയാക്കണം. അധികം വളര്‍ച്ചയെത്താത്ത കോഴികളുടെ മുട്ടയ്ക്കാണ് കട്ടിയുള്ള തോടുള്ളത്. പ്രായം കൂടുന്തോറും മുട്ടയുടെ തോടിന്റെ കട്ടിയും കുറയും. മുട്ടത്തോട് കഴുകി വൃത്തിയാക്കിയശേഷം അടിവശത്ത് വളരെ ശ്രദ്ധയോടെ രണ്ടോമൂന്നോ സുഷിരങ്ങള് ഇട്ടാല് വെള്ളം വാര്‍ന്നുപോകും.\nകീടാക്രമണം കൊണ്ട് പൊറുതിമുട്ടിയാലും മുട്ടത്തോട് പരീക്ഷണ വസ്‍തുവാക്കാം. ഉപയോഗശേഷമുള്ള തോട് പൊട്ടിച്ചെടുത്ത് ചെടിയുടെ ചുവട്ടിലിട്ടാല് ചില കീടങ്ങളെ അകറ്റിനിര്‍ത്താം. മുട്ടത്തോട് ചുറ്റിലും വിതറിയാല് മുളച്ച് വരുന്ന ചെറിയ തൈകളെ ആഹാരമാക്കുന്ന ശലഭങ്ങളുടെ പുഴുക്കളെ നശിപ്പിക്കാം. ഇതിനായി കൈകള് കൊണ്ട് പൊടിച്ചെടുക്കുന്നതാണ് നല്ലത്.\nപൂന്തോട്ടത്തിലെ ആവശ്യങ്ങള്‍ക്കായി തോട് നന്നായി പൊടിച്ചെടുക്കേണ്ടി വരുമ്പോള് മൈക്രോവേവ് ഓവനില് ബേക്ക് ചെയ്‍താല് തോടിനകത്തുള്ള ഒട്ടിപ്പിടിക്കുന്ന ആവരണം പെട്ടെന്ന് ഉണങ്ങുകയും സാല്‍മൊണെല്ല പോലുള്ള ബാക്റ്റീരിയകളെ നശിപ്പിക്കാന് സഹായിക്കുകയും ചെയ്യും. ഗ്ലാസ് കൊണ്ടുള്ള പാത്രമാണ് മുട്ടത്തോട് ബേക്ക് ചെയ്യാനായി ഉപയോഗിക്കുന്നതെങ്കില് താപനില ഒരിക്കലും 350 ഡിഗ്രി ഫാറന്‍ഹീറ്റില് കൂടാന് പാടില്ല. ഉയര്‍ന്ന ചൂട് അനുഭവപ്പെട്ടാല് ചില പാത്രങ്ങള് പൊട്ടിപ്പോകാന് സാധ്യതയുണ്ട്. ഉണക്കിയശേഷം ബ്ലെന്‍ഡറില് ഇട്ട് പൊടിച്ചെടുക്കാം. എല്ലാ മുട്ടത്തോടുകളും നന്നായി പൊടിച്ചെടുത്ത ശേഷം ഗ്ലാസ് ജാറില് സൂക്ഷിച്ച് വെച്ച് ആവശ്യാനുസരണം ഉപയോഗിക്കാം.\nLast Updated 9, Nov 2020, 4:36 PM


തട്ടിപ്പിന് ജീത്തു ജോസഫിന് എതിരെ കേസു കൊടുക്കണം !\nപ്രവീൺദാസ് February 23, 2021 07:06 PM IST\nനിലയ്ക്കാത്ത ചർച്ചയ്ക്കു വഴി വെട്ടുന്ന ദൃശ്യം രണ്ടിലെ ലോജിക്കുകൾ\nദൃശ്യം എന്ന സിനിമ കേരളത്തിലെ സിനിമാ കാഴ്ചയ്ക്കുണ്ടാക്കിയ ഇളക്കം ചെറുതല്ല. സിനിമ ചിന്തിക്കാനും ചർച്ച ചെയ്യാനും കൂടിയുള്ളതാണെന്നു കരുതുന്ന ഒരു പറ്റം പുതിയ കാഴ്ചക്കാരെ സൃഷ്ടിച്ചു. കാണുകയും, നല്ലതെങ്കിൽ കയ്യടിക്കുകയും മോശമാണെങ്കിൽ ‘പൊട്ടപ്പടം’ എന്ന ഒറ്റ വാചകത്തിൽ വിട്ടുകളയുകയും ചെയ്തിരുന്ന പലരും അതിൽ നിന്നു മാറി സിനിമ ചർച്ച ചെയ്യുന്നതിന് എന്തായിരിക്കും കാരണം? നമ്മുടെ ബോധ്യത്തെ ഈ സിനിമ നിരന്തരം ചോദ്യം ചെയ്യുകയും, സംവിധായകന്റെയും സിനിമയുടെയും വഴിയിലേക്കു കൂട്ടിക്കൊണ്ടു പോവുകയും ചെയ്തു. സിനിമ എന്ന കൺകെട്ടിന്റെ പല തട്ടിലുള്ള പ്രയോഗം സാധ്യതയും വ്യാകരണവും ദൃശ്യത്തിൽ പരീക്ഷിക്കപ്പെട്ടു. ജോർജു കുട്ടി പിടിക്കപ്പെടരുതേ എന്ന് ആത്മാർഥമായി വിചാരിച്ചിരിക്കുന്ന പ്രേക്ഷകരുടെ ഇടിലേക്ക് കഥാപാത്രങ്ങളുടെ ചെറിയ നോട്ടം പോലും ആകാംക്ഷ ഉണർത്തി. നായകനോടും കുടുംബത്തോടും ഐക്യദാർഢ്യം പ്രഖ്യാപിച്ചു സിനിമ കാണാനിരിക്കുന്നവരാണ് സിനിമയുടെ ശക്തി.\nഇനി സംവിധായകൻ ജീത്തുവിന്റെ തട്ടിപ്പുകളിലേക്കു വരാം. അടിസ്ഥാനപരമായി ഒരു തോന്നലാണു സിനിമയെങ്കിലും യാഥാർഥ്യത്തെ വലിയ അളവിൽ ഉൾച്ചേർക്കുന്നതു കൂടിയാണ് കൊമേഴ്സ്യൽ സിനിമയുടെ രീതി. അസംഭാവ്യമായതുമല്ല, സംഭവ്യവുമല്ല എന്നതിലെ ബാലൻസിലാണ് മിക്ക കൊമേഴ്സ്യൽ സിനിമയും സഞ്ചരിക്കുന്നത്. റിയലിസത്തിന്റെ അതിപ്രസരം പ്രേക്ഷകരെ ബോറടിപ്പിക്കാമെന്ന ബോധ്യത്തിൽ നാടകീയതയും അതിശയോക്തിയും തന്നെയാണ് സിനിമയുടെ ഭാഷ. എന്നാൽ നമ്മളെ പറ്റിക്കുകയും ആശയക്കുഴപ്പത്തിലാക്കുകയും ചെയ്താണു ജീത്തു ദൃശ്യം പകർത്തിയിരിക്കുന്നത്. സിനിമ കണ്ടശേഷം നിരൂപണങ്ങൾ അനസ്യൂതം പരക്കുകയാണ്. സിനിമയിലെ ലോജിക് പ്രശ്നങ്ങളാണ് പ്രധാന ചർച്ച. പൊലീസുകാർ, ഡോക്ടർമാർ, വക്കീലൻമാർ തുടങ്ങിയവരൊക്കെ ഇതിലെ ലോജിക് പ്രശ്നത്തെ സോഷ്യൽ മീഡിയയിൽ പൊളിച്ചെഴുതുന്നുണ്ട്. അവരുടെ ചില ആരാധകർ എന്തൊരു ബുദ്ധിയാ നിങ്ങൾക്ക് എന്നൊക്കെ കമന്റു ചെയ്യുന്നുമുണ്ട്. ശാസ്ത്രീയമായി അവയൊക്കെ ശരിയായിരിക്കാം. എന്നാൽ ഇത് അത്യന്തികമായി സിനിമയാണെന്ന ഉറച്ച ബോധ്യത്തിൽ നോക്കുമ്പോൾ ഈ സിനിമയിലെ എല്ലാ ലോജിക് പ്രശ്നങ്ങളും ജീത്തുവിന്റെ ചെപ്പടി വിദ്യകളാണെന്നും വ്യാഖ്യാനിക്കാം.\nപൂർണമായും പരിഹരിക്കാത്ത പ്രശ്നങ്ങൾ സൃഷ്ടിച്ച്, അടുത്ത ഭാഗം സിനിമ പിടിക്കാനുള്ള ജനകീയ വോട്ട് നേടിയെടുക്കാനുള്ള തന്ത്രം. നിർമാതാവ് ആന്റണി പെരുമ്പാവൂർ അതു മനസ്സിലാക്കി അടുത്ത ഭാഗം പ്രഖ്യാപിച്ചു കഴിഞ്ഞു. ദൃശ്യം എന്ന സിനിമാപദ്ധതിയുടെ എല്ലാ ഭാഗങ്ങളും ജീത്തു ജോസഫിന്റെ മനസ്സിൽ പൂർണമാണെന്നു കരുതണം. ആദ്യ ഭാഗം വിജയിച്ച ശേഷം എഴുതിയുണ്ടാക്കിയതല്ല രണ്ടാം ഭാഗം എന്ന് അനുമാനിക്കാം. തീയേറ്റർ പണിയാനുള്ള മോഹം ജോർജുകുട്ടി അതിൽ പങ്കു വയ്ക്കുന്നുണ്ട്. സിനിമാമോഹം പല തരത്തിൽ പങ്കു വയ്ക്കുന്നുണ്ട്. രണ്ടാം ഭാഗത്തിലും കാണാം അത്തരം ചില ബാക്കി വയ്ക്കലുകൾ, സിദ്ദിഖിന്റെ കഥാപാത്രമായ പ്രഭാകർ, സാക്ഷിയാകുന്ന ജോസ്, പ്രതികാര ദാഹിയായ മുരളീഗോപിയുടെ കഥാപാത്രം, തിരക്കഥാകൃത്തായ സായ്കുമാറിന്റെ കഥാപാത്രം, ഇവയെല്ലാം അപൂർണമാണ്. മൂന്നോ നാലോ പാർട്ട് എടുക്കാനുള്ള കഥാബീജം പാകിയിട്ടാണു ദൃശ്യം രണ്ട് ജീത്തു പായ്ക്കപ്പ് പറഞ്ഞത്.\nസിനിമയിലെ പ്രധാന വഴിത്തിരിവായ വരുണിന്റെ മൃതദേഹ ഭാഗം കണ്ടെത്തുന്നതും, ഡിഎൻഎ ടെസ്റ്റിൽ അതു വരുണല്ലെന്നു കണ്ടെത്തുന്നതുമാണ് ലോജിക്കിനു വേണ്ടി വാദിക്കുന്നവരുടെ ഉറക്കം കെടുത്തുന്നത്. എന്നാൽ ജോർജുകുട്ടി തലയോട്ടി തിരിമറി നടത്തിയ കഥ, യഥാർഥ സിനിമയിലേതല്ല. അത് ജോർജുകുട്ടിയുടെ അതിബുദ്ധിമാത്രമാണ്. അതായത് ജോർജുകുട്ടി ഉണ്ടാക്കിയ സിനിമാക്കഥ സായ്കുമാർ പറയുന്നതു മാത്രമാണ്.\nപൊലീസ് ഒന്നടങ്കം ജോർജുകുട്ടിയെ സംശയിക്കുകയും നാട്ടുകാരിൽ ഒരു വിഭാഗം ജോർജുകുട്ടിക്ക് എതിർ നിൽക്കുകയും ചെയ്യുന്ന സാഹചര്യമാണ്. അപ്പോൾ പൊലീസ് സ്റ്റേഷൻ കുഴിച്ച് ബോഡി എടുക്കുന്ന ദിവസം ജോർജുകുട്ടിയെ നിരീക്ഷിക്കാൻ ഒരു പൊലീസുകാരൻ പോലുമുണ്ടാവില്ലേ? ന്യായമാണ്. അതിനും ഇതേ ഉത്തരമാണ്. ജോർജുകുട്ടി അന്നു രാത്രി ചെയ്ത വൻ പ്ലാനുകളൊക്കെ പുസ്തകത്തിലും സിനിമാക്കഥയിലുമുള്ളതാണ്. അതൊരു തരത്തിലും ജീത്തു ജോസഫ് നമ്മോടു പറയുന്നില്ല. മെഡിക്കൽ കോളജിൽ സിസിടിവി ഇല്ലേ, ഒറ്റ വാതിൽ തുറന്നാൽ കിട്ടില്ലേ തുടങ്ങിയ എല്ലാ കഥയും ഇത്തരത്തിലാണ്.\nജോർജുകുട്ടി പറഞ്ഞ പുതിയ കഥ എത്രത്തോളം ശരിയായിരിക്കും?\nഒട്ടും ശരിയാകാനിടയില്ല. അതിബുദ്ധിമാനായ ജോർജുകുട്ടി, രക്ഷപ്പെടാൻ ഏതറ്റം വരെയും പോകുന്നയാൾ തന്റെ പ്ലാനുകൾ സത്യസന്ധമായി പറയും എന്നു കരുതാൻ വയ്യ. ഇനി പറഞ്ഞാൽത്തന്നെ, കുഴിവെട്ടിയ ആളെയും സെക്യൂരിറ്റിയെയുമൊക്കെ വ്യക്തമായി പറഞ്ഞ സ്ഥിതിക്ക് അവരെ ചോദ്യം ചെയ്താൽ ജോർജുകുട്ടിയെ വീണ്ടും പൂട്ടാൻ എളുപ്പമല്ലേ? ജോർജുകുട്ടി അതു ചെയ്യുമോ? അതു കള്ളക്കഥയാവാനല്ലേ കൂടുതൽ സാധ്യത?\nമീനയുടെ മേക്കപ്പിന്റെ അതിപ്രസരം, ഷാഡോ പൊലീസായി വന്ന യുവതിയുമായുള്ള സംഭാഷണത്തിലെ നീട്ടി വലിക്കൽ, ഭാര്യ റാണിയും ജോർജുകുട്ടിയുമായുള്ള സംഭാഷണത്തിലെ കൃത്രിമത്വം എന്നതൊക്കെയാണു പ്രശ്നം. അതിനും വ്യക്തമായ കാരണങ്ങളുണ്ട്. അതിബുദ്ധിമാനായ ജോർജുകുട്ടിയുടെ വീട്ടിൽ മൈക്ക് വച്ച് മുഴുവൻ സംഭാഷണവും പൊലീസ് പിടിച്ചെടുക്കുന്നുണ്ട്. അതു ജോർജുകുട്ടിക്ക് അറിയുമായിരുന്നു എന്നു തോന്നിക്കുന്ന തരത്തിലാണ് ഇടയ്ക്കിടെ ‘ആ വിഷയം ഈ വീട്ടിൽ സംസാരിക്കരുത്’ എന്ന് പറയുന്നത്. ഒരു തവണയല്ല, ഒട്ടേറെ തവണ. തീയേറ്ററും, പൊലീസ് സ്റ്റേഷനും സിസിടിവിയിലൂടെ നിരീക്ഷിക്കുന്ന ജോർജുകുട്ടി, ക്രൈം നടന്ന സ്വന്തം വീട് നിരീക്ഷിക്കാതിരിക്കുമോ? ഷാഡോ പൊലീസായി വന്ന യുവതിയുടെ വീട്ടിൽ പ്രശ്നമുണ്ടാകുമ്പോൾ ജോർജുകുട്ടി പൊലീസിൽ പറയാൻ നിർബന്ധിക്കുന്നുണ്ട്. പൊലീസിനെ തന്റെ വീടിന്റെ പരിസരത്തു വരുത്താൻ താൽപര്യമില്ലാത്ത ജോർജുകുട്ടി എന്തിനാണ് അങ്ങനെ പറയുന്നത്? അതും പല തവണ. അതിലും ഒരു കല്ലുകടിയില്ലേ?\nമീനയുടെ മേക്കപ്പ്– നാട്ടിലെ പണക്കാരായി മാറിയ കുടുംബമായതിനാൽ മീനയുടെ കഥാപാത്രത്തിന് അൽപം പത്രാസൊക്കെ മോഹിക്കാമല്ലോ. ജീപ്പ് മാറ്റി, കാറു മേടിച്ച ജോർജുകുട്ടിയും ഒരുപാടു മാറിയിട്ടുണ്ട്. ടെലിവിഷനും മൊബൈലിനും വേണ്ടി കസ്റ്റമൈസ് ചെയ്തതാണു രണ്ടാം ഭാഗം. അതിൽ സീരിയലിൽ വരുന്നതു പോലെയുള്ള മേക്കപ്പും ലൈറ്റിങ്ങുമൊക്കെ ബിസിനസ് തന്ത്രം തന്നെയായേക്കാം.\nജോസിന്റെ വെളിപ്പെടുത്തലാണല്ലോ സിനിമയിലെ ട്വിസ്റ്റ്. എന്നാൽ ,ജോർജുകുട്ടിക്ക് അതൊരു ട്വിസ്റ്റായില്ലെന്നു വേണം കരുതാൻ. ജോസിനെ ചായക്കടയ്ക്കു മുൻപിൽവച്ചു കാണുമ്പോൾ ജോർജുകുട്ടി പരുങ്ങുന്നതു കാണാം. കുഴിച്ചിടുന്നതിന്റെ സാക്ഷി ജോസാണെന്ന് ജോർജുകുട്ടി മനസ്സിലാക്കി എന്നു വേണമെങ്കിൽ കരുതാം. സിസിടിവി സെറ്റ് ചെയ്യാൻ വരുന്ന യുവാവ് 20 മിനിറ്റു നേരത്തേക്ക് ജോർജു കുട്ടിയുടെ ഫോൺ വാങ്ങുന്നുണ്ട്. ഒരു ആപ് ഇൻസ്റ്റാൾ ചെയ്യാൻ അതു വാങ്ങുന്നതിൽ അസ്വാഭാവികതയില്ലേ? അവിടെ നിന്നും അടുത്ത ഭാഗത്തിൽ ട്വിസ്റ്റുകൾ വരാം... സിദ്ദിഖിന്റെ കഥാപാത്രത്തോട് ഒന്നിലധികം തവണ മുരളി ഗോപി അസ്വസ്ഥനായി സംസാരിക്കുന്നുണ്ട്. അതിലും ബാക്കിയില്ലേ കഥകൾ? പണക്കാരനായിട്ടും വീട്ടിൽ ഒരു പണിക്കാരിയെ നിർത്താൻ ജോർജുകുട്ടി സമ്മതിക്കുന്നില്ല. മറ്റൊരാളെ ആ വീട്ടിൽ കയറ്റാൻ ജോർജുകുട്ടിക്ക് ധൈര്യമില്ലെന്നു കരുതാം. എന്നിട്ടും ഷാഡോ പൊലീസുകാരിയെ വീട്ടിൽ നിർത്താൻ ജോർജുകുട്ടി പ്രോത്സാഹിപ്പിക്കുന്നു.\nഒട്ടും സോൾവ് ചെയ്യാത്ത കഥയുമായാണ് ജീത്തു രണ്ടാം ഭാഗത്തിലും വന്നിരിക്കുന്നത്. മൂന്നോ നാലോ ഭാഗത്തേക്കുള്ള വഴിമരുന്നിടൽ മാത്രമാണ്. കരുതിക്കൂട്ടി ചില തെറ്റുകൾ വരുത്തി അതു തിരുത്താൻ മറ്റൊരു സിനിമയെടുക്കാനുള്ള സൈക്കളോജിക്കൽ മൂവ്!..


ദേശീയതലത്തില് ശ്രദ്ധേയമായി ശിവഹര് തിരഞ്ഞെടുപ്പ്\nആര്.ജെ.ഡിയുടെ ആഭ്യന്തര കലഹമാണ് ബിഹാറിലെ ഏറ്റവും പിന്നാക്ക മണ്ഡലങ്ങളിലൊന്നായ ശിവഹറിലെ തെരഞ്ഞെടുപ്പിനെ ദേശീയ തലത്തില് ശ്രദ്ധേയമാക്കുന്നത്\n27 Apr, 2019 at 11:28 AM\nആര്.ജെ.ഡിയിലെ ആഭ്യന്തര കലഹമാണ് ബിഹാറിലെ ഏറ്റവും പിന്നാക്ക മണ്ഡലങ്ങളിലൊന്നായ ശിവഹറിലെ തെരഞ്ഞെടുപ്പിനെ ദേശീയ തലത്തില് ശ്രദ്ധേയമാക്കുന്നത്. പാര്‍ട്ടിയുടെ ഔദ്യോഗിക സ്ഥാനാര്‍ത്ഥിക്കെതിരെ ലാലുപ്രസാദ് യാദവിന്റെ മൂത്തമകന് തേജ്പ്രതാപ് യാദവ് പ്രാദേശിക വ്യവസായിയായ അങ്കേഷ് കുമാര് സിങ്ങിനെ രംഗത്തിറക്കി. അങ്കേഷിന്റെ നാമനിര്‍ദ്ദേശ പത്രിക തള്ളിപ്പോയെങ്കിലും തേജ്പ്രതാപ് ഔദ്യോഗിക സ്ഥാനാര്‍ത്ഥിക്കെതിരെ ഉറച്ച് നില്‍ക്കുകയാണ്.\nബീഹാറിന്റെ നേപ്പാള് അതിര്‍ത്തിയോട് ചേര്‍ന്നാണ് ശിവഹര് മണ്ഡലം. 1984-ല് ഇന്ദിരാഗാന്ധി കൊല്ലപ്പെട്ടതിനെ തുടര്‍ന്നുണ്ടായ സഹതാപ തരംഗത്തിന് ശേഷം ഇവിടെ കോണ്‍ഗ്രസ് ഒരിക്കലും ജയിച്ചിട്ടില്ല. ആര്.ജെ.ഡിയും ബി.ജെ.പിയും നേരിട്ട് ഏറ്റുമുട്ടുന്ന ഈ മണ്ഡലത്തില് കഴിഞ്ഞ രണ്ട് തെരഞ്ഞെടുപ്പുകളില് ബി.ജെ.പിയുടെ രമാദേവിയാണ് ജയിച്ചത്. തകര്‍ന്ന് കിടക്കുന്ന നിരത്തുകളും വികസനമെത്താത്ത ഗ്രാമങ്ങളും ബി.ജെ.പിക്കെതിരായ വികാരം മണ്ഡലത്തിലുയര്‍ത്തുണ്ട്. ഏകദേശം മുപ്പത് ശതമാനത്തോളം വരുന്ന മുസ്ലിം ജനസംഖ്യയിലാണ് ആര്.ജെ.ഡിയുടെ കണ്ണ്. അതുകൊണ്ട് തന്നെ ഗയ സ്വദേശിയും മാധ്യമപ്രവര്‍ത്തകനുമായ സെയ്ദ് ഫൈസല് അലിയെയാണ് ആര്.ജെ.ഡി രംഗത്തിറക്കിയിരിക്കുന്നത്. എന്നാല്, പുറമേ നിന്നുള്ള സ്ഥാനാര്‍ത്ഥി മണ്ഡലത്തിന് ഗുണം ചെയ്യില്ല എന്ന വാദം ആര്.ജെ.ഡിയിലെ ഒരു വിഭാഗത്തിനുണ്ട്.\nയു.പി കേന്ദ്രീകരിച്ച് പ്രവര്‍ത്തിക്കുന്ന പ്രദേശിക കോടീശ്വരന് അങ്കേഷ് കുമാര് സിങ്ങിനെ ലാലുപ്രസാദ് യാദവിന്റെ മൂത്ത മകന് തേജ്പ്രതാപിന്റെ പിന്തുണയോടെ മത്സരിക്കാനിറങ്ങിയത് ഇക്കാരണം ചൂണ്ടിക്കാണിച്ചാണ്. വലിയ ആഘോഷങ്ങളോടെ അങ്കേഷ് കുമാര് നാമനിര്‍ദ്ദേശ പത്രികസമര്‍പ്പിച്ചുവെങ്കിലും സാങ്കേതിക കാരണങ്ങളാല് തള്ളിപ്പോയി. എങ്കിലും ഫൈസല് അലിയുടെ സ്ഥാനാര്‍ത്ഥിത്വം സംബന്ധിച്ച വിവാദം ആര്.ജെ.ഡിക്ക് തലവേദനയായി തുടരുന്നുണ്ട്.\nഭൂമീഹാര് വിഭാഗക്കാരിയായ രമാദേവിക്ക് ഇക്കുറി സവര്‍ണ്ണഹിന്ദുക്കള് മാത്രമേ വോട്ടുചെയ്യൂ എന്നതാണ് ആര്.ജെ.ഡിയുടെ പ്രതീക്ഷ. ദളിതരും മറ്റ് പിന്നാക്ക വിഭാഗക്കാരും മുസ്ലീങ്ങളുമടങ്ങുന്നവര് ഒരുമിച്ച് നിന്നാല് ഇക്കുറി മണ്ഡലം തിരിച്ച് പിടിക്കാമെന്നാണ് മഹാഗഡ്ബന്ധന്റെ കണക്ക് കൂട്ടല്.\nBiharGeneral Election 2019


ബി. സന്ധ്യ - വിക്കിപീഡിയ\n(1963-05-25) 25 മേയ് 1963 (58 വയസ്സ്)\nപാലാ, കോട്ടയം ജില്ല\nകേരള പോലീസിൽ ഡി.ജി.പി. റാങ്കിലുള്ള മലയാള സാഹിത്യകാരിയും 1988 ബാച്ച് ഐ.പി.എസ് ഉദ്യോഗസ്ഥയുമാണ് ബി. സന്ധ്യ (ജനനം :മെയ് 25 1963). ജയിൽ മേധാവിയായിരുന്ന ഡി.ജി.പി. ഋഷിരാജ് സിംഗ് 2021 ജൂലൈ 31ന് സർവീസിൽ നിന്ന് വിരമിച്ചതിനെ തുടർന്ന് 2021 ഓഗസ്റ്റ് ഒന്നു മുതൽ എക്സ് കേഡർ ഡി.ജി.പിയാണ്. രണ്ടു നോവലുകൾ ഉൾപ്പെടെ ഒൻപതു സാഹിത്യ കൃതികൾ പ്രസിദ്ധീകരിച്ചിട്ടുണ്ട്. നിലവിൽ 2021 ജനുവരി ഒന്നു മുതൽ ഫയർഫോഴ്സ് മേധാവിയായി തുടരുന്നു. എ.ഡി.ജി.പി പൊലീസ് ട്രെയിനിംഗ് കോളേജ്, എറണാകുളം മധ്യമേഖല ഐ.ജി, തിരുവനന്തപുരം റേയ്ഞ്ച് ഡി.ഐ.ജി എന്നീ നിലകളിലും പ്രവർത്തിച്ചു.\n2 ഐ പി എസ് കരിയർ\n4 വിവാദ കവിത\nകോട്ടയം ജില്ലയിലെ പാലാ താലൂക്കിൽ ഭാരതദാസിന്റെയും കാർത്ത്യായനി അമ്മയുടെയും മകളായി 1963 മെയ് 25ന് ജനിച്ചു. ആലപ്പുഴ സെന്റ് ആന്റണീസ് ഹൈസ്‌കൂൾ, ഭരണങ്ങാനം സേക്രട്ട് ഹാർട്ട് ഹൈസ്‌കൂൾ, പാലാ അൽഫോൻസാ കോളജ് എന്നിവിടങ്ങളിൽ വിദ്യഭ്യാസം പൂർത്തിയാക്കി. സുവോളജിയിൽ ഫസ്‌റ്റ്‌ക്ലാസ്സിൽ റാങ്കോടെ എം.എസ്.സി ബിരുദം നേടി. ഓസ്‌ട്രേലിയയിലെ വുളോംഗ്‌ഗോംഗ് യൂണിവേഴ്‌സിറ്റിയിൽ നിന്നും ഹ്യൂമെൻ റിസോഴ്‌സസ് മാനേജ്‌മെന്റിൽ പരിശീലനം നേടി. ബിർലാ യൂണിവേഴ്‌സിറ്റിയിൽ നിന്ന് പി എച്ച് ഡി. നേടിയിട്ടുണ്ട്. 1986-1988 കാലത്ത് മത്സ്യഫെഡിൽ പ്രോജക്‌ട് ഓഫീസറായും സേവനമനുഷ്‌ഠിച്ചിട്ടുണ്ട്.\nഐ പി എസ് കരിയർ[തിരുത്തുക]\n1988 ബാച്ച് ഐ പി എസ് ഓഫീസർ ആയ സന്ധ്യ. ഷൊർണ്ണൂർ, ആലത്തൂർ എന്നിവിടങ്ങളിൽ എ.എസ്.പി തൃശൂർ, കൊല്ലം ജില്ലകളിൽ എസ്.പി, കണ്ണൂരിൽ ക്രൈംബ്രാഞ്ച് എസ്.പി എന്നീ നിലകളിലും പിന്നീട് തിരുവനന്തപുരം പോലീസ് ഹെഡ്‌ക്വാർട്ടേഴ്‌സിൽ എ.ഐ.ജി.യായും പ്രവർത്തിച്ചു. 2006-ൽ തിരുവനന്തപുരം റേയ്ഞ്ച് ഡി.ഐ.ജി, 2011-ൽ എറണാകുളം മധ്യമേഖല ഐ.ജി എന്നീ പദവികൾ വഹിച്ചു. 2013 മുതൽ 2021 വരെ എ.ഡി.ജി.പി യായിരുന്നു. 2018-2020-ൽ കേരള പോലീസ് അക്കാദമി മേധാവിയായും പ്രവർത്തിച്ചു 2020 ഡിസംബർ 31-ന് വിരമിച്ച ആർ.ശ്രീലേഖയ്ക്ക് പകരമായി അഗ്നിരക്ഷാ വിഭാഗം മേധാവിയായി 2021 ജനുവരി ഒന്നു മുതൽ നിയമിതയായി. 2021 ഓഗസ്റ്റ് ഒന്ന് മുതൽ കേരള പോലീസിലെ എക്സ് കേഡർ ഡി.ജി.പിയായി സ്ഥാനമേറ്റു\n2021 ഡി.ജി.പി, സംസ്ഥാന ഫയർഫോഴ്സ് മേധാവി\n2018-2020 കേരള പോലീസ് അക്കാദമി ഡയറക്ടർ\n2016-2018 ദക്ഷിണമേഖല, എ.ഡി.ജി.പി\n2015 എ.ഡി.ജി.പി, മോഡേണൈസേഷൻ\n2013-2015 ആംഡ് പോലീസ് ബറ്റാലിയൻ ഡയറക്ടർ\n2012 ഐ.ജി, സി.ബി.സി.ഐ.ഡി\n2011 തൃശൂർ റേഞ്ച്, ഐ.ജി.\n2010 എറണാകുളം റേഞ്ച്, ഐ.ജി.\n2007-2009 ട്രാഫിക്ക്, ഐ.ജി.\n2005-2006 ഡി.ഐ.ജി, തൃശൂർ റേഞ്ച്\n2001-2005 ഡി.ഐ.ജി, സി.ബി.സി.ഐ.ഡി\n1999-2001 എ.ഐ.ജി, പോലീസ് ഹെഡ്ക്വാർട്ടേഴ്സ് തിരുവനന്തപുരം\n1998-1999 എസ്.പി, കൊല്ലം\n1996-1998 എസ്.പി, തൃശൂർ\n1994-1995 എസ്.പി, കൊല്ലം\n1993-1994 എസ്.പി, സി.ബി.സി.ഐ.ഡി\n1992-1993 ജോയിൻ്റ് എസ്.പി.\n1988 ബാച്ച് ഐ.പി.എസ് ഓഫീസർ\n21 ഏപ്രിൽ 2013 ലെ കലാകൗമുദി വാരികയിൽ സന്ധ്യ എഴുതിയ 'എനിക്കിങ്ങനെയേ ആവാൻ കഴിയൂ' എന്ന കവിത മാധ്യമപ്രവർത്തകരെയും രാഷ്ട്രീയക്കാരെയും ഉദ്യോഗസ്ഥരെയും ആക്ഷേപിക്കുന്നതാണെന്ന് ആരോപണമുയർന്നിരുന്നു. തുടർന്ന് സന്ധ്യയോട് ഡി.ജി.പി. കെ.എസ്. ബാലസുബ്രമണ്യം വിശദീകരണം ആവശ്യപ്പെടുകയും കവിതയെഴുതുന്നതിനെ ചോദ്യം ചെയ്യാനാവില്ലെന്ന് മറുപടി നൽകിയതായി മാധ്യമങ്ങൾ റിപ്പോർട്ട് ചെയ്തിരുന്നു. രചനകൾക്ക് മുൻകൂർ അനുമതി വേണമെന്ന് മുൻ ഡി.ജി.പി. ജേക്കബ്ബ്പുന്നൂസ് സർക്കുലർ ഇറക്കിയിരുന്നു. പോലീസ്‌സേനയിൽ ഇപ്പോഴും സെൻസറിങ് നിലനിൽക്കുന്നുണ്ട് എന്നത് ആവിഷ്‌കാരസ്വാതന്ത്ര്യത്തിന്റെ ലംഘനമായി ചൂണ്ടി കാണിക്കപ്പെട്ടിരുന്നു.\nസാഹിത്യരചന നടത്തുമ്പോൾ ജാഗ്രത പാലിക്കണമെന്നും മറ്റുള്ളവരുടെ വികാരം വ്രണപ്പെടുത്താതെ നോക്കണമെന്നും പിന്നീട് ചീഫ് സെക്രട്ടറി മുന്നറിയിപ്പു നൽകി.\nതാരാട്ട് (1999 കവിതാസമാഹാരം)\nബാലവാടി (2001 കവിതാസമാഹാരം)\nനീർമരുതിലെ ഉപ്പൻ (2004)\nഇടശ്ശേരി അവാർഡ്(നീലക്കൊടുവേലിയുടെ കാവൽക്കാരി)\nഅബുദാബി ശക്തി അവാർഡ് (ആറ്റക്കിളിക്കുന്നിലെ അത്ഭുതങ്ങൾ (കുട്ടികളുടെ നോവൽ))\nഇന്റർനാഷണൽ അസോസിയേഷൻ ഓഫ് വുമൺ പൊലീസിന്റെ വാർഷിക അവാർഡ് (2010)\nരാഷ്ട്രപതിയുടെ മെറിട്ടോറിയസ് സർവ്വീസ് പൊലീസ് മെഡൽ (2006)\nമികച്ച ജില്ലാ പൊലീസ് അവാർഡ് (1997 തൃശ്ശൂർ ജില്ല)\nരാഷ്ട്രപതിയുടെ വിശിഷ്ടസേവനത്തിനുള്ള പോലീസ് മെഡൽ (2014)\n↑ "ആർക്കൈവ് പകർപ്പ്". മൂലതാളിൽ നിന്നും 2012-09-19-ന് ആർക്കൈവ് ചെയ്തത്. ശേഖരിച്ചത് 2013-05-21.\n↑ "കവിത എഴുതുന്നതിനെ ചോദ്യം ചെയ്യാനാവില്ല-എ.ഡി.ജി.പി. സന്ധ്യ". മാതൃഭൂമി. 11 May 2013. മൂലതാളിൽ നിന്നും 2013-05-11-ന് ആർക്കൈവ് ചെയ്തത്. ശേഖരിച്ചത് 21 മെയ് 2013. Check date values in: |accessdate= (help)\nകാക്കിക്കുള്ളിലെ കവിഹൃദയം[പ്രവർത്തിക്കാത്ത കണ്ണി]\nപ്രതികരിക്കുന്ന സ്ത്രീകളെയാണ് സമൂഹത്തിനാവശ്യം: ഡോ: ബി സന്ധ്യ ഐ പി എസ് Archived 2013-10-05 at the Wayback Machine.\nഅച്ഛൻ പകർന്ന ആദ്യാക്ഷരങ്ങൾ Archived 2013-04-27 at the Wayback Machine.\n"https://ml.wikipedia.org/w/index.php?title=ബി._സന്ധ്യ&oldid=3639020" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 02:11, 16 ഓഗസ്റ്റ് 2021.


യൂബറിനെതിരെ പ്രതിഷേധവുമായി ലണ്ടനിലെ ടാക്സി ഡ്രൈവര്‍മാര്,നഗരം സ്തംഭിപ്പിച്ച് സമരം Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nലണ്ടന്:ലണ്ടന് ബ്രിഡ്ജ് തടഞ്ഞുകൊണ്ട് ടാക്സി ഡ്രൈവര്‍മാര് മണിക്കൂറുകളോളം പ്രതിഷേധിച്ചു. യൂബറിന്റെ ലിഫ്റ്റ് ഷെയറിങ്ങ് ആപ്ലിക്കേഷനെതിരായാണ് സ്വകാര്യ ടാക്സി ഡ്രൈവര്‍മാര് രംഗത്തിറങ്ങിയിരിക്കുന്നത്.\nമാര്‍ബിള് ആര്‍ച്ചിലും പാര്‍ലിമെന്റ് സ്‌ക്വയറില് വെച്ചും കഴിഞ്ഞ ദിവസങ്ങളില് പ്രതിഷേധ പരിപാടികള് നടത്തിയിരുന്നു. പ്രതിഷേധക്കാര് കാരണം ലണ്ടന് ബ്രിഡ്ജ് അഞ്ച് മണിക്കൂറിലധികം അടച്ചിടേണ്ടി വന്നു. പല ബസ്സുകളെയും മറ്റും വഴി തിരിച്ച് വിടേണ്ടി വന്നു.\nഅടുത്ത ദിവസങ്ങളില് കൂടുതല് പ്രതിഷേധ പരിപാടികള്‍ക്ക് ഡ്രൈവര്‍മാര് ആഹ്വാനം ചെയ്തിട്ടുണ്ട്. ലൈസന്‍സുള്ള ടാക്സി ഡ്രൈവര്‍മാര് യൂബറിന്റെ ലൈസന്‍സ് പുതുക്കി നല്‍കുന്നതിനെതിരെ ശക്തമായി എതിര്‍ക്കുന്നുണ്ട്. യൂബര് സുരക്ഷിതമല്ലെന്ന ആക്ഷേപവും സ്വകാര്യ ടാക്സി ഡ്രൈവര്‍മാരില് നിന്നും കേള്‍ക്കുന്നുണ്ട്.\nനീണ്ട ട്രെയിനിങ്ങിന് ശേഷമാണ് സാധാരണ ടാക്സി ഡ്രൈവര്‍മാര്‍ക്ക് ഇവിടെ ജോലി ലഭിക്കുന്നത് എന്നാല് യൂബര് ഇതൊന്നുമില്ലാതെ മതിയായ പരിശീലനം പോലും ലഭിക്കാത്തവരെ ജോലിക്കടുക്കുയാണ്. യൂബര് തങ്ങളുടെ ജോലി ഇല്ലാതാക്കുന്നതായി ഡ്രൈവര്‍മാര് പരാതിപ്പെടുന്നു.\nനാല്‍പ്പതിനായിരത്തിലധികം ഡ്രൈവര്‍മാരാണ് യൂബറിന് വേണ്ടി ലണ്ടനില് മാത്രം ജോലി ചെയ്യുന്നത്. കഴിഞ്ഞ സെപ്തംബറില് യൂബര് ടാക്സിയുടെ ലൈസന്‍സ് റദ്ദ് ചെയ്തിരുന്നു എന്നാല് അപ്പീല് കാലയളവില് ഇവര്‍ക്ക് സര്‍വീസ് നടത്താവുന്നതാണ്.


കോടികളുടെ നിക്ഷേപ തട്ടിപ്പ്; ഹീരാഗ്രൂപ്പ് ഉടമ നൗഹീര ഷെയ്ക്കിനേയും രണ്ടു ജീവനക്കാരേയും കസ്റ്റഡിയില് വിട്ടു | Kairali News | kairalinewsonline.com\nകോടികളുടെ നിക്ഷേപ തട്ടിപ്പ് കേസില് പിടിയിലായ ഹീരാഗ്രൂപ്പ് ഉടമ നൗഹീര ഷെയ്ക്കിനേയും രണ്ടു ജീവനക്കാരേയും 15 ദിവസത്തെ എന്‍ഫോഴ്‌സ്‌മെന്റ് കസ്റ്റഡിയില് വിട്ടു. മലയാളിയും നൗഹീര ഷെയ്ക്കിന്റെ പ്രൈവറ്റ് സെക്രട്ടറിയുമായ മോളി തോമസ്, മറ്റൊരു ജീവനക്കാരനായ ബിജു തോമസ് എന്നിവരെയാണ് ഹൈദരാബാദിലെ മെട്രോപൊളിറ്റന് സെഷന് ജഡ്ജി 15 ദിവസത്തേക്ക് എന്‍ഫോ!ഴ്‌സ്‌മെന്റ് കസ്റ്റഡിയില് വിട്ടത്.\nഉയര്‍ന്ന വരുമാനം വാഗ്ദാനംചെയ്ത് ഇന്ത്യയിലും വിദേശത്തുമുളള നിരവധി ആളുകളില് നിന്ന് മൂവായിരം കോടിയിലധികം തട്ടിയെടുത്ത കേസിലാണ് ഹൈദരാബാദ് ആസ്ഥാനമായി പ്രവര്‍ത്തിക്കുന്ന ഹീരാ ഗ്രൂപ്പ് ഉടമ നൗഹീര ഷെയ്ക്കിനേയും സഹായികളേയും എന്‍ഫോഴ്‌സ്‌മെന്റ് കസ്റ്റഡിയില് വാങ്ങിയത്. ഹൈദരാബാദിലെ മെട്രോപൊളിറ്റന് സെഷന് ജഡ്ജിക്ക് മുമ്പാകെ ഹാജരാക്കിയ പ്രതികളെ കൂടുതല് അന്വേഷണത്തിനായി15 ദിവസത്തേക്ക് എന്‍ഫോ!ഴ്‌സ്‌മെന്റ് കസ്റ്റഡിയില് വിട്ടു. കളളപ്പണ നിരോധന നിയമം 2002 പ്രകാരമാണ് പ്രതികള്‍ക്കെതിരേ കേസെടുത്തിട്ടുളളത്.\nഹൈദരാബാദ് കേന്ദ്രമായ പ്രവര്‍ത്തിച്ച ഹീരാ ഗോള്‍ഡ് എക്‌സിം എന്ന കമ്പനി ഓഫീസ് മുഖേനയാണ് വമ്പന് നിക്ഷേപ തട്ടിപ്പ് അരങ്ങേറിയത്. 36 ശതമാനം വരെ വരുമാനം വാഗ്ദാനം ചെയ്തായിരുന്നു തട്ടിപ്പ്. ഒരുലക്ഷം രൂപയ്ക്ക് 2500 മുതല് 4500 വരെ മാസവരുമാനം നിക്ഷേപകര്‍ക്ക് വാഗ്ദാനം നല്‍കിയിരുന്നു. ഇത്തരത്തില് കേരളത്തില് നിന്നുമാത്രമായി മുന്നൂറുകോടിയിലധികം നിക്ഷേപം ശേഖരിച്ചുവെന്നാണ് അന്വേഷണ സംഘത്തിന്റെ നിഗമനം!. നിക്ഷേപകരില് അധികവും പ്രവാസികളാണ്.\nകമ്പനിക്കെതിരേ കേരളത്തിനകത്തും പുറത്തും വിവിധ പൊലീസ് സ്റ്റേഷനുകളില് അന്വേഷണം തുടരുന്നതിനിടെയാണ് ഇവര് ഹൈദരാബാദില് പിടിയിലായത്. ലാഭവിഹിതമൊ പലിശയോ ലഭ്യമാകാതെ വന്നതോടെ നിക്ഷേപകര് നിയമനടപടി സ്വീകരിക്കുകയായിരുന്നു. കോഴിക്കോട് എംകെ റോഡില് ഓഫീസ് തുറന്നാണ് കമ്പനി കേരളത്തിലെ തട്ടിപ്പുകള്‍ക്ക് ചുക്കാന് പിടിച്ചത്. കൊച്ചയിലും കമ്പനി ഓഫീസ് തുറന്നിരുന്നു.\nഎന്‍ഫോ!ഴ്‌സ്‌മെന്റ് ഡയറക്ടറേറ്റ് നടത്തിയ പരിശോധനയില് 1,72,114 പേരില് നിന്നായി 3000 കോടിയിലധികം കമ്പനി സ്വരൂപിച്ചെന്നാണ് കണ്ടെത്തല്. വിവിധ ഇടങ്ങളിലായി കമ്പനിയുടെ 24 ബ്രാഞ്ചുകള് പ്രവര്‍ത്തിച്ചിരുന്നു. വിവിധ ബാങ്കുകളിലായി 182 അക്കൗണ്ടുകള് തുറന്നെന്നും എന്‍ഫോ!ഴ്‌സ്‌മെന്റ് കണ്ടെത്തി. ഇതില് 10 അക്കൗണ്ടുകള് വിദേശത്തുളളതാണ്. ഓണ്‍ലൈന് വ!ഴിയും നിക്ഷേപത്തട്ടിപ്പ് നടന്നെന്നാണ് കണ്ടെത്തല്.\nപ്രതികള്‍ക്കെതിരേ കൂടുതല് അന്വേഷണം നടന്നുവരികയാണ്. കമ്പനിയുടെ ഭൂനിക്ഷേപങ്ങളും സ്വത്ത് വിവരങ്ങളും മറ്റും എന്‍ഫോ!ഴ്‌സ്‌മെന്റ് അന്വേഷണവിധേയമാക്കുന്നുണ്ട്. ആന്ധ്രയിലും മഹാരാഷ്ട്രയിലും തട്ടിപ്പു നടത്തിയ സംഭവത്തില് നൗഹീര ഷെയ്ക്ക് മുമ്പും അറസ്റ്റിലായിട്ടുണ്ടെന്നാണ് റിപ്പോര്‍ട്ടുകള്.\nTags: Nowhera ShaikPolice Custodytop 10Top Stories


August 2020 - 7:46 pm IST\nഎന്നാൽ, മൂന്നു വർഷം മുൻപേ ഇതിലും വലിയ സൗരോർജ പദ്ധതി തുമക്കുരുവിലെ പാവഗഡയിൽ പൂർത്തിയാക്കിയിരുന്നെന്ന് കർണാടക പിസിസി അധ്യക്ഷൻ ഡി.കെ. ശിവകുമാർ. റീവയിലേത് 750 മെഗാവാട്ടിന്‍റെ പദ്ധതിയാണ്. പാവഗഡയിലേത് 2000 മെഗാവാട്ടിന്‍റെ പദ്ധതിയും.\nബംഗളൂരു: ഏഷ്യയിലെ ഏറ്റവും വലിയ സൗരോർജ പദ്ധതിയെന്ന പ്രഖ്യാപനവുമായാണ് മധ്യപ്രദേശിലെ റീവയിൽ 750 മെഗാവാട്ടിന്‍റെ പദ്ധതി പ്രധാനമന്ത്രി നരേന്ദ്ര മോദി രാഷ്‌ട്രത്തിനു സമർപ്പിച്ചത്. എന്നാൽ, മൂന്നു വർഷം മുൻപേ ഇതിലും വലിയ സൗരോർജ പദ്ധതി തുമക്കുരുവിലെ പാവഗഡയിൽ പൂർത്തിയാക്കിയിരുന്നെന്ന് കർണാടക പിസിസി അധ്യക്ഷൻ ഡി.കെ. ശിവകുമാർ. റീവയിലേത് 750 മെഗാവാട്ടിന്‍റെ പദ്ധതിയാണ്. പാവഗഡയിലേത് 2000 മെഗാവാട്ടിന്‍റെ പദ്ധതിയും.\nമൂന്നു വർഷം മുൻപ് കർണാടകയിലെ അന്നത്തെ കോൺഗ്രസ് സർക്കാരാണ് ഇതു യാഥാർഥ്യമാക്കിയത്. സിദ്ധരാമയ്യയായിരുന്നു മുഖ്യമന്ത്രി. ഞാൻ ഊർജ മന്ത്രി- ശിവകുമാർ പറയുന്നു. 13,000 ഏക്കർ ഭൂമിയിലാണ് പദ്ധതി സ്ഥാപിച്ചിരിക്കുന്നതെന്നും ശിവകുമാർ. അതേസമയം, രാജസ്ഥാനിലെ ജോധ്പുരിൽ 2245 മെഗാവാട്ടിന്‍റെയും കർണാടകയിൽ 2000 മെഗാവാട്ടിന്‍റെയും ആന്ധ്രപ്രദേശിലെ കർണൂലിൽ 1000 മെഗാവാട്ടിന്‍റെയും പദ്ധതികളുണ്ടെന്ന് ചൂണ്ടിക്കാട്ടി മധ്യപ്രദേശ് കോൺഗ്രസും രംഗത്തെത്തി.\nബിജെപി നേതൃത്വം കള്ളം പറയുന്നെന്ന് കോൺഗ്രസ് നേതാവ് രാഹുൽ ഗാന്ധിയും ആരോപിച്ചിരുന്നു.\nഎന്നാൽ, ഒരു പാർട്ടിക്കു പൂർണമായും മാനസിക വളർച്ചയില്ലാതായോ എന്നാണ് ഇതിനു ബിജെപിയുടെ പ്രതികരണം. റീവയിൽ നിർമിച്ചത് സൗരോർജ പദ്ധതിയാണ്. മറ്റു സംസ്ഥാനങ്ങളിലേത് സൗര ഉദ്യാനം അഥവാ സോളാർ പാർക്കുകളും.\nഭൂമി ഏറ്റെടുക്കാതെയും പ്രത്യേകം പ്രസരണ ലൈനുകൾ ഇല്ലാതെയും ഏതെങ്കിലും സ്വതന്ത്ര ഊർജോത്പാദകർ തുടങ്ങുന്നതാണ് സോളാർ പാർക്കുകൾ. സൗരോർജ പദ്ധതി അഥവാ സോളാർ പ്ലാന്‍റ് എന്നാൽ പൂർണമായും ഊർജോത്പാദന- വിതരണ സംവിധാനമാണ്- ബിജെപി നേതൃത്വം.\nAsia largest green energy plant


‘എല്ലാ കുഞ്ഞുങ്ങൾക്കും ഈ അമ്മയുടെ ഒരു താരാട്ട്’; പാട്ടുമായി അമൃത സുരേഷ്, ലുക്ക് വൈറൽ | Amritha Suresh singing Omanathinkal Kidavo\n‘എല്ലാ കുഞ്ഞുങ്ങൾക്കും ഈ അമ്മയുടെ ഒരു താരാട്ട്’; പാട്ടുമായി അമൃത സുരേഷ്, ലുക്ക് വൈറൽ\n. September 07, 2021 10:07 AM IST\nഗായിക അമൃത സുരേഷ് ആലപിച്ച താരാട്ട് പാട്ട് ആസ്വാദകഹൃദയങ്ങൾ കീഴടക്കുന്നു. ‘ഓമനത്തിങ്കൾക്കിടാവോ’ എന്ന താരാട്ടീണമാണ് ഗായികയുടെ സ്വരഭംഗിയിൽ പുറത്തുവന്നത്. ‘എല്ലാ കുഞ്ഞുങ്ങൾക്കും ഈ അമ്മയുടെ ഒരു ചെറിയ താരാട്ട്’ എന്നു കുറിച്ചുകൊണ്ട് ഇന്നലെയാണ് അമൃത പാട്ട് വിഡിയോ സമൂഹമാധ്യമങ്ങളിൽ പങ്കുവച്ചത്.\n'സഹോദരാ, ഞാൻ കാത്തു സൂക്ഷിച്ച മാമ്പഴം എന്റെ മകൾ ആണ്'; പരിഹാസങ്ങൾക്കു മറുപടിയുമായി അമൃത സുരേഷ്\nചുരുങ്ങിയ സമയത്തിനകം തന്നെ അമൃതയുടെ ഗാനം ആരാധകർക്കിടയിൽ ചർച്ചയായി. മികച്ച പ്രതികരണങ്ങളാണു ലഭിക്കുന്നത്. അമൃതയുടെ ആലാപനം അതിമധുരം എന്നാണ് ആസ്വാദകപക്ഷം. പാട്ട് മാത്രമല്ല, അമൃതയുടെ ലുക്കും ഏറ്റെടുത്തിരിക്കുകയാണ് സമൂഹമാധ്യമലോകമിപ്പോൾ.\nനടിയും അവതാരകയുമായ അശ്വതി ശ്രീകാന്തും അമൃതയുടെ പാട്ടിനെ പ്രശംസിച്ചു രംഗത്തെത്തി. തന്റെ കുഞ്ഞിനെ മടയില്‍ക്കിടത്തി താൻ ഈ പാട്ട് കേട്ടു എന്നും ഹൃദ്യമായ അനുഭവമാണ് ലഭിച്ചതെന്നുമാണ് അശ്വതിയുടെ കമന്റ്. നിരവധി പേരാണ് അമൃത സുരേഷിന്റെ താരാട്ട് പാട്ട് പങ്കുവച്ചത്.


ഷാ ഫൈസലിനെ തടഞ്ഞ് ശ്രീനഗറിലേക്ക് തിരിച്ചയച്ചു : Deepika.com National News\nദുഃഖം രേഖപ്പെടുത്തി പ്രധാനമന്ത്രി; രണ്ടു...\nകടൽക്കൊല കേസ്: കേന്ദ്ര നീക്കത്തിനു സുപ...\nജി.സി മുർമു കംപ്ട്രോളർ ആന്‍ഡ് ഓഡിറ്റർ ജ...\nഅയോധ്യയിൽ മോസ്ക് ഉദ്ഘാടനച്ചടങ്ങിൽ പങ്കെട...\nഷാ ഫൈസലിനെ തടഞ്ഞ് ശ്രീനഗറിലേക്ക് തിരിച്ചയച്ചു\nThursday, August 15, 2019 12:00 AM IST\nന്യൂഡൽഹി: സിവിൽ സർവീസ് ഉപേക്ഷിച്ച് കാഷ്മീർ രാഷ്‌ട്രീ യത്തിൽ ഇറങ്ങിയ ഷാ ഫൈസലിനെ ഡൽഹി വിമാനത്താവളത്തിൽ തടഞ്ഞു. വിദേശത്ത് പോകാൻ ശ്രമിച്ച ഷാ ഫൈസലിനെ ജന്മദേശമായ കാഷ്മീരിലേക്ക് തിരിച്ചയച്ചു. പൊതുജനസംരക്ഷണ നിയമമനുസരിച്ച് കഴിഞ്ഞ ദിവസങ്ങളിൽ ഷാ ഫൈസൽ വീട്ടുതടങ്കലിൽ ആയിരുന്നു. തുർക്കിയുടെ തലസ്ഥാനമായ ഇസ്താംബുളിലേക്ക് പോകാനുളള ശ്രമത്തിനിടെയാണ് ഡൽഹി വിമാനത്താവളത്തിൽ ഷാ ഫൈസലിനെ സുരക്ഷാ ഉദ്യോഗസ്ഥർ തടഞ്ഞത്. തുടർന്ന് ശ്രീനഗറിലേക്ക് മടക്കി അയയ്ക്കുകയായിരുന്നു. ജമ്മു കാഷ്മീറിന്‍റെ പ്രത്യേക പദവി എടുത്തുകളഞ്ഞ തീരുമാനത്തിൽ കേന്ദ്രസർക്കാരിനെ നിശിതമായാണ് ഷാ ഫൈസൽ വിമർശിച്ചിരുന്നത്.\nഅക്രമരഹിതമായ രാഷ്‌ട്രീ യ കൂട്ടായ്മയാണ് കാഷ്മീരിന് ആവശ്യമെന്ന് ഷാ ഫൈസൽ ഇന്നലെ ട്വിറ്ററിൽ കുറിച്ചു. രാഷ്‌ട്രീ യ അവകാശങ്ങൾ പുനസ്ഥാപിക്കാൻ ഇത് അത്യാവശ്യമാണെന്നും അദ്ദേഹം ഓർമിപ്പിച്ചു. ഭരണഘടനയിലെ 370-ാം അനുച്ഛേദം റദ്ദാക്കിയതിലൂടെ മുഖ്യധാര രാഷ്‌ട്രീയ പ്രവർത്തനം അവസാനിച്ചു. ഭരണഘടനാ വിദഗ്ധരെയും കാണാനില്ല.\nനിലവിൽ ശിങ്കിടികളോ, അല്ലെങ്കിൽ വിഘടനവാദികളോ ആകാൻ സാധിക്കുന്ന പരിതസ്ഥിതിയാണ് നിലനിൽക്കുന്നതെന്നും ഷാ ഫൈസൽ ട്വിറ്ററിൽ കുറിച്ചു.കാഷ്മീരിൽ നിരോധനാജ്ഞ പ്രഖ്യാപിച്ചതിന് പിന്നാലെ മുൻ മുഖ്യമന്ത്രിമാരായ ഒമർ അബ്ദുളള, മെഹബൂബ മുഫ്തി തുടങ്ങിയവർക്കൊപ്പം ഷാ ഫൈസലും വീട്ടുതടങ്കലിൽ ആയിരുന്നു. കാഷ്മീരിൽ നിർബാധം തുടരുന്ന കൊലപാതകങ്ങളിൽ പ്രതിഷേധിച്ച് ജനുവരിയിലാണ് ഷാ ഫൈസൽ ഐഎഎസ് ഉപേക്ഷിച്ചത്. ഇന്ത്യൻ മുസ്‌ലിംകൾ പാർശ്വവത്ക രിക്കുന്നു എന്നും അദ്ദേഹം ആരോപണം ഉന്നയിച്ചിരുന്നു. 2009ലാണ് കാഷ്മീരിൽ നിന്നുളള ആദ്യ ഐഎഎസുകാരൻ എന്ന നേട്ടത്തോടെ ഷാ ഫൈസൽ വാർത്തകളിൽ നിറഞ്ഞത്.\nന്യൂഡൽഹി: നഗ്നശരീരത്തിൽ മക്കളെക്കൊണ്ട് ചിത്രം വരപ്പിച്ച് ദൃശ്യങ്ങൾ പ്രചരിപ്പിച്ച കേസിൽ രഹ്‌ന ഫാത്തിമ...


World cup: Newzealand- Pakistan match live updates - Malayalam MyKhel\n» ലോകകപ്പ്: ബാബറിന് സെഞ്ച്വറി, കിവികളുടെ ചിറകരിഞ്ഞ് പാക് പട സെമി പ്രതീക്ഷ കാത്തു\nUpdated: Thursday, June 27, 2019, 0:08 [IST]\nPakistan Beat New Zealand To Keep World Cup Hopes Alive\nബെര്‍മിങ്ഹാം: ലോകകപ്പില് ചിരവൈരികളായ ഇന്ത്യയോടേറ്റ തോല്‍വിക്കു ശേഷം സട കുടഞ്ഞെഴുന്നേറ്റ പാകിസ്താന് മുന്നില് ന്യൂസിലാന്‍ഡിന്റെ അപരാജിത കുതിപ്പ് അവസാനിച്ചു. ആറു വിക്കറ്റിനാണ് പാക് പട കിവികളുടെ ചിറകരിഞ്ഞുവീഴ്ത്തിയത്. ടൂര്‍ണമെന്റില് പാകിസ്താന്റെ തുടര്‍ച്ചയായ രണ്ടാം വിജയമാണിത്. ഇതോടെ സെമി ഫൈനല് പ്രതീക്ഷകള് സജീവമാക്കാനും അവര്‍ക്കു കഴിഞ്ഞു. എന്നാല് ഈ മല്‍സരത്തിലേറ്റ തോല്‍വിയോടെ സെമിയുറപ്പിക്കാന് കിവീസിന് കാത്തിരിക്കേണ്ടി വരും. ശേഷിച്ച രണ്ടു മല്‍സരങ്ങളില് ഒന്നില് ജയിച്ചാല് ന്യൂസിലാന്‍ഡിനു സെമിയിലെത്താം.\nബാബര് അസമിന്റെ (101*) കന്നി ലോകകപ്പ് സെഞ്ച്വറിയാണ് പാക് പടയ്ക്കു മിന്നുന്ന ജയം സമ്മാനിച്ചത്. 68 റണ്‍സെടുത്ത ഹാരിസ് സൊഹൈലും പാക് വിജയത്തില് നിര്‍ണായക പങ്കുവഹിച്ചു. 127 പന്തില് 11 ബൗണ്ടറികളുള്‍പ്പെട്ടതായിരുന്നു ബാബറിന്റെ മാച്ച് വിന്നിങ് ഇന്നിങ്‌സ്. 76 പന്തില് അഞ്ചു ബൗണ്ടറികളും രണ്ടു സിക്‌സറുമടക്കമാണ് സൊഹൈല് 68 റണ്‍സ് നേടിയത്.\nആദ്യം ബൗളിങിലും പിന്നീട് ബാറ്റിങിലും ന്യൂസിലാന്‍ഡിനെ നിഷ്പ്രഭരാക്കുന്ന പ്രകടനമാണ് പാകിസ്താന് പുറത്തെടുത്തത്. ആദ്യം ബാറ്റ് ചെയ്ത കിവീസിനെ ആറു വിക്കറ്റിന് 237 റണ്‍സിലൊതുക്കിയപ്പോള് തന്നെ പാക് പട പകുതി ജോലി പൂര്‍ത്തിയാക്കിയിരുന്നു. മറുപടിയില് ബാബറും ഹാരിസും ചേര്‍ന്ന് ഉജ്ജ്വല ബാറ്റിങിലൂടെ പാകിസ്താനെ ലക്ഷ്യത്തിലെത്തിച്ചു. അഞ്ചു പന്തും ആറും വിക്കറ്റും ബാക്കി നില്‍ക്കെയാണ് പാകിസ്താന് വിജയ റണ് നേടിയത്. നാലാം വിക്കറ്റില് ബാബര്- ഹാരിസ് സഖ്യം ചേര്‍ന്ന് പടുത്തുയര്‍ത്തിയ 126 റണ്‍സിന്റെ സെഞ്ച്വറി കൂട്ടുകെട്ടാണ് പാക് ജയത്തിന് അടിത്തറയിട്ടത്. ഇമാമുള് ഹഖ് (19), ഫഖര് സമാന് (9), മുഹമ്മദ് ഹഫീസ് (32) എന്നിവരാണ് പുറത്തായത്.\nനേരത്തേ മുന്‍നിര തകര്‍ന്ന കിവീസിനെ കരകയറ്റിയത് ജെയിംസ് നീഷാമും (97*) കോളിന് ഡി ഗ്രാന്‍ഡോമുമായിരുന്നു (64). സെഞ്ച്വറി കൂട്ടുകെട്ടിലൂടെയാണ് ഇരുവരും ന്യൂസിലാന്‍ഡിനെ കളിയിലേക്കു തിരിച്ചു കൊണ്ടുവന്നത്. 112 പന്തില് അഞ്ചു ബൗണ്ടറികളും മൂന്നു സിക്‌സറുമടക്കമാണ് നീഷാം ടീമിന്റെ ടോപ്‌സ്‌കോററായത്. ഗ്രാന്‍ഡോം 71 പന്തില് ആറു ബൗണ്ടറികളും ഒരു സിക്‌സറും കണ്ടെത്തി. ഒരു ഘട്ടത്തില് അഞ്ചിന് 85 റണ്‍സെന്ന പരിതാപകരമായ നിലയിലായിരുന്നു ന്യൂസിലാന്‍ഡ്. എന്നാല് ആറാം വിക്കറ്റില് ക്രീസില് ഒരുമിച്ച നീഷാമും ഗ്രാന്‍ഡോമും ചേര്‍ന്ന് പാക് ആക്രമണത്തെ വീരോചിതം നേരിടുകയായിരുന്നു. 132 റണ്‍സാണ് ആറാം വിക്കറ്റില് ഇരുവരും ചേര്‍ന്ന് അടിച്ചെടുത്തത്.\nനീഷാം, ഗ്രാന്‍ഡോം എന്നിവരെക്കൂടാതെ ക്യാപ്റ്റന് കെയ്ന് വില്ല്യംസണ് (41) മാത്രമേ പാക് ബൗളിങ് കരുത്തിനു മുന്നില് പിടിച്ചുനിന്നുള്ളൂ. മാര്‍ട്ടിന് ഗുപ്റ്റില് (5), കോളിന് മണ്‍റോ (12), റോസ് ടെയ്‌ലര് (3), ടോം ലാതം (1) എന്നിവരെല്ലാം നിരാശപ്പെടുത്തി. 10 ഓവറില് മൂന്നു മെയ്ഡനുള്‍പ്പെടെ 28 റണ്‍സ് മാത്രം വഴങ്ങി മൂന്നു വിക്കറ്റെടുത്ത ഷഹീന് അഫ്രീഡിയാണ് കിവീസ് മുന്‍നിരയെ തകര്‍ത്തത്.\n50ാം ഓവറിലെ ആദ്യ പന്തില് പാകിസ്താന്റെ വിജയ റണ്‍സ് പിറന്നു. നായകന് സര്‍ഫ്രാസ് അഹമ്മദാണ് പന്ത് ബൗണ്ടറിയിലേക്ക് പറത്തി പാക് ജയം പൂര്‍ത്തിയാക്കിയത്.\nഹാരിസ് സൊഹൈലിനെ (68) കിവീസ് റണ്ണൗട്ടാക്കി. പക്ഷെ പാകിസ്താന് വിജയമുറപ്പാക്കിക്കഴിഞ്ഞു.\nബാബര് അസം പാകിസ്താനു വേണ്ടി സെഞ്ച്വറി നേടി. താരത്തിന്റെ കന്നി ലോകകപ്പ് സെഞ്ച്വറി നേട്ടമാണിത്.\nപാകിസ്താന് ലക്ഷ്യത്തിലേക്ക് അടുക്കുന്നു. ബാബര് അസമാണ് (63*) ഫിഫ്റ്റിയുമായി ടീമിനെ മുന്നില് നിന്നു നയിക്കുന്നത്. ഹാരിസ് സൊഹൈലാണ് (26*) ഒപ്പമുള്ളത്. 36 ഓവറില് പാകിസ്താന് മൂന്നിന് 154. ജയിക്കാന് 84 പന്തില് 84 റണ്‍സ് കൂടി മതി\nടീം സ്‌കോര് 44ല് വച്ച് ഇമാമുള് ഹഖാണ് (19) പാക് നിരയില് രണ്ടാമനായി പുറത്തായത്. ലോക്കി ഫെര്‍ഗൂസനാണ് വിക്കറ്റ്\nപാകിസ്താന് പൊരുതുന്നു. 23 ഓവര് കഴിയുമ്പോള് രണ്ടു വിക്കറ്റിന് 104 റണ്‍സെടുത്തിട്ടുണ്ട്. ബാബര് അസം (45*), മുഹമ്മദ് ഹഫീസ് (29*)\nപാക് ഇന്നിങ്‌സിന് തുടക്കമായി. ഫഖര് സമാനെ (9) മൂന്നാം ഓവറിലെ അവസാന പന്തില് പുറത്താക്കി ബോള്‍ട്ട് പാകിസ്താന് ആദ്യ പ്രഹരമേല്‍പ്പിച്ചു\nന്യൂസിലാന്‍ഡ് ഇന്നിങ്‌സ് അവസാനിച്ചു. ആറിന് 237 റണ്‍സെന്ന പൊരുതാവുന്ന സ്‌കോറാണ് അവര് നേടിയത്. സിക്‌സറോടെയാണ് നീഷാം ഇന്നിങ്‌സിന് തിരശീലയിട്ടത്. 97 റണ്‍സോടെ നീഷാം പുറത്താവാതെ നിന്നു. അഞ്ചു റണ്ണോടെ മിച്ചെല് സാന്റ്‌നറായിരുന്നു ഒപ്പം.\nമല്‍സരം അവസാന 10 ഓവറിലേക്കു കടന്നിരിക്കുകയാണ്. ജെയിംസ് നീഷാം-കോളിന് ഡി ഗ്രാന്‍ഡോം സഖ്യത്തിന്റെ മികച്ച കൂട്ടുകെട്ട് കീവിസിനെ കളിയിലേക്കു തിരിച്ചു കൊണ്ടുവന്നു. 43 ഓവറില് അഞ്ചിന് 172 റണ്‍സെന്ന നിലയിലാണ് കിവീസ്. ജെയിംസ് നീഷാം (61*), കോളിന് ഡി ഗ്രാന്‍ഡോം (46*)\n28 ഓവര് കഴിഞ്ഞപ്പോള് ന്യൂസിലാന്‍ഡ് അഞ്ചിന് 86 റണ്‍സെന് നിലയില് പതറുന്നു\nമികച്ച ഇന്നിങ്‌സുമായി പൊരുതിനോക്കിയ നായകന് വില്ല്യംസണിനെയും (41) വീഴ്ത്തി പാകിസ്താന് കളിയില് പിടിമുറുക്കി. ടീം സ്‌കോര് 84ല് വച്ചാണ് കിവീസിന് അഞ്ചാം വിക്കറ്റും നഷ്ടമായത്. ഷതാബ് ഖാന്റെ ബൗളിങില് വില്ല്യംസണിനെ സര്‍ഫ്രാസ് പുറത്താക്കുകയായിരുന്നു\nടോം ലാതമിനും (1) അധികം ആയുസ്സുണ്ടായില്ല. ഷഹീന് അഫ്രീഡിക്കു തന്നെയാണ് വിക്കറ്റ്. സര്‍ഫ്രാസാണ് ലാതമിനെ പിടികൂടിയത്\nമുന് നായകന് റോസ് ടെയ്‌ലറിനെയും ന്യൂസിലാന്‍ഡിനു നഷ്ടമായി. ഷഹീന് അഫ്രീഡി തന്നെയാണ് വീണ്ടും അവരെ ഞെട്ടിച്ചത്. മൂന്നു റണ്‍സ് മാത്രമെടുത്ത ടെയ്‌ലറെ അഫ്രീഡിയുടെ ബൗളിങില് സര്‍ഫ്രാസ് അഹമ്മദ് തകര്‍പ്പനൊരു ക്യാച്ചിലൂടെയാണ് മടക്കിയത്\nകിവീസിന് രണ്ടാം വിക്കറ്റും നഷ്ടമായി. മണ്‍റോയാണ് (12) പുറത്തായത്. ഷഹീന് അഫ്രീഡിയുടെ ബൗളിങില് മണ്‍റോയെ ഹാരിസ് സൊഹൈല് പിടികൂടി. ന്യൂസിലാന്‍ഡ് ഏഴോവറില് രണ്ടിന് 24.\nആറോവര് കഴിയുമ്പോള് ന്യൂസിലാന്‍ഡ് ഒന്നിന് 24 റണ്‍സ്. കോളിന് മണ്‍റോ (12*), കെയ്ന് വില്ല്യംസണ് (6*)\nന്യൂസിലാന്‍ഡിന് തുടക്കത്തില് തന്നെ വെടിക്കട്ട് താരം മാര്‍ട്ടിന് ഗുപ്റ്റിലിനെ നഷ്ടമായി. രണ്ടാം ഓവറിലെ ആദ്യ പന്തില് ഗുപ്റ്റിലിനെ മുഹമ്മദ് ആമിര് ബൗള്‍ഡാക്കുകയായിരുന്നു\nRead more about: icc world cup 2019 world cup 2019 newzealand pakistan match cricket ഐസിസി ലോകകപ്പ് 2019 ലോകകപ്പ് 2019 ന്യൂസിലാന്‍ഡ് പാകിസ്താന് മല്‍സരം ക്രിക്കറ്റ്


Minecraft PE Android- നായുള്ള ചലന മോഡ് ഡൗൺലോഡ് ചെയ്യുക - Minecraft PE- യ്ക്കുള്ള ചലന മോഡ്\nപ്രധാന ➛ Minecraft PE- യ്ക്കുള്ള മോഡുകൾ ➛ Minecraft PE- യ്ക്കുള്ള ചലന മോഡ്\nMinecraft PE- യ്ക്കുള്ള ചലനങ്ങൾക്കായി മോഡ് ഡൗൺലോഡ് ചെയ്യുക\nരചയിതാവ്: ആർട്ടെം ഗഫറോവ് · 13.04.2021\n(5 വോട്ടുകൾ, റേറ്റിംഗ്:35 ൽ)\nഡൗൺലോഡ് Android ഉപകരണങ്ങൾക്കുള്ള Minecraft PE- യ്ക്കുള്ള ചലന മോഡുകൾ: പറക്കുന്നതിനുള്ള ചിറകുകൾ, അതിമനോഹരമായ നൃത്തങ്ങൾ, മനോഹരമായ ആനിമേഷൻ, കഥാപാത്രത്തിന്റെ ഇരിപ്പ്, കിടപ്പ്.\nMCPE- ലെ ചലനങ്ങൾക്കുള്ള മോഡുകളുടെ സവിശേഷതകൾ\nഇരിക്കുന്നതും കിടക്കുന്നതുമായ മോഡ്\nMinecraft PE- യ്ക്കായുള്ള ചലന മോഡ് ഡൗൺലോഡ് ചെയ്യുക\nMinecraft PE- ലെ ഗെയിം കഥാപാത്രങ്ങളുടെ ചലനങ്ങൾ യാഥാർത്ഥ്യമല്ല. പ്ലെയർ മോഡലുകളുടെ ചില പ്രവർത്തനങ്ങൾ തികച്ചും പരിഹാസ്യവും പരിഹാസ്യവുമാണ്.\nഭാഗ്യവശാൽ, മൊജാങ് സ്റ്റുഡിയോ ഡെവലപ്പർമാരുടെ സമാനമായ ഒരു പോരായ്മ വിവിധ മോഡുകൾ ഉപയോഗിച്ച് തിരുത്താനാകും.\nഈ മോഡ് Minecraft PE- ലേക്ക് കൊണ്ടുവരുന്നു വ്യത്യസ്ത ചിറകുകളുടെ വലിയ ശേഖരം... അവരുടെ സഹായത്തോടെ, ഗെയിം ലോകത്തിന്റെ വിശാലതയിലുടനീളം നിങ്ങൾ നിങ്ങളുടെ ചലനം ഗണ്യമായി വേഗത്തിലാക്കും.\nഓരോ തരം എലൈറ്റും അതിന്റെ സ്വഭാവത്തിലും രൂപത്തിലും വ്യത്യാസപ്പെട്ടിരിക്കുന്നു. അതിനാൽ, എല്ലാവർക്കും അവരുടെ ആവശ്യങ്ങൾക്കായി ശരിയായ ചിറകുകൾ തിരഞ്ഞെടുക്കാം.\nസ്റ്റാൻഡേർഡ് Minecraft PE മെക്കാനിക്സ് ഉപയോക്താക്കൾക്ക് ഓടാനും ചാടാനും കുരയ്ക്കാനും നീന്താനും മാത്രമേ അനുവദിക്കുന്നുള്ളൂ. ക്യൂബ് സാൻഡ്‌ബോക്‌സിന്റെ നിരവധി ആരാധകർക്ക് ഗെയിം സ്വഭാവത്തിന്റെ അത്തരം ചലനങ്ങൾ പര്യാപ്തമല്ല.\nഎന്നിരുന്നാലും, അവതരിപ്പിച്ചവ ഉപയോഗിച്ച് നിങ്ങൾക്ക് ലോകമെമ്പാടും സഞ്ചരിക്കാനുള്ള വഴികളുടെ എണ്ണം വിപുലീകരിക്കാൻ കഴിയും ഇരിക്കുന്നതിനും കിടക്കുന്ന നായകന്മാർക്കുമുള്ള മോഡുകൾ.\nMinecraft PE ഡെവലപ്‌മെന്റ് ടീം ഗെയിമിൽ ഉപയോക്തൃ കഥാപാത്രങ്ങളുടെ ചലനങ്ങളുടെ പ്രാകൃത ആനിമേഷനുകൾ നടപ്പാക്കിയിട്ടുണ്ട്. ഇക്കാരണത്താൽ, നായകന്മാരുടെ പല പ്രവർത്തനങ്ങളും പുറത്തുനിന്ന് അങ്ങേയറ്റം അസ്വാഭാവികമായി കാണപ്പെടുന്നു.\nഗെയിമിലേക്ക് കൊണ്ടുവരുന്ന വിവിധ മോഡുകൾ ശരിയാക്കാനാണ് ഈ സാഹചര്യം ഉദ്ദേശിക്കുന്നത്. നിരവധി യഥാർത്ഥ കഥാപാത്ര ആനിമേഷനുകൾ.\nMinecraft PE- ൽ ലഭ്യമല്ലാത്ത മാനുഷിക പ്രകടനത്തിന്റെ ഒരു സാധാരണ മാർഗമാണ് നൃത്തം. മനോഹരമായ ശരീര ചലനങ്ങൾ കൊണ്ട്, ആളുകൾ അവരുടെ വികാരങ്ങൾ പകരും, അവരുടെ സർഗ്ഗാത്മകത വെളിപ്പെടുത്തുന്നു.\nഗെയിമിലെ വിവിധ തരം നൃത്തങ്ങൾ നടപ്പിലാക്കുന്നത് മോഡ് ഡെവലപ്പർമാർ ഏറ്റെടുത്തു. അവർ കൂട്ടിച്ചേർക്കാൻ കഴിഞ്ഞു ഫോർട്നൈറ്റ് നീക്കങ്ങൾ, ഡബ്സ്റ്റെപ്പ്, ബ്രേക്ക്ഡാൻസിംഗ് മറ്റ് യുവജന ശൈലികളും.\nMinecraft PE- യ്ക്കുള്ള പിസ്റ്റളുകൾക്കുള്ള മോഡുകൾ\nMCPE- നായുള്ള ദിനോസർ ആഡ്ഓണുകൾ\nMinecraft PE- യിലെ ഫർണിച്ചറുകളിലെ മാറ്റങ്ങൾ\nMinecraft PE- യ്‌ക്കായി സസ്യങ്ങൾക്കും സോമ്പികൾക്കുമായി മോഡ് ഡൗൺലോഡ് ചെയ്യുക\nMinecraft PE- യ്‌ക്കായുള്ള ഒരു ബാഗിനായി മോഡ് ഡൗൺലോഡ് ചെയ്യുക\nMinecraft PE- നായി മോഡ് ഡൗൺലോഡ് ചെയ്യുക


പരിശുദ്ധ ഖുർആൻ/മർയം - വിക്കിഗ്രന്ഥശാല\n2 നിൻറെ രക്ഷിതാവ് തൻറെ ദാസനായ സകരിയ്യായ്ക്ക് ചെയ്ത അനുഗ്രഹത്തെ സംബന്ധിച്ചുള്ള വിവരണമത്രെ ഇത്.\n3 ( അതായത് ) അദ്ദേഹം തൻറെ രക്ഷിതാവിനെ പതുക്കെ വിളിച്ച് പ്രാർത്ഥിച്ച സന്ദർഭം.\n4 അദ്ദേഹം പറഞ്ഞു: എൻറെ രക്ഷിതാവേ, എൻറെ എല്ലുകൾ ബലഹീനമായിക്കഴിഞ്ഞിരിക്കുന്നു. തലയാണെങ്കിൽ നരച്ചു തിളങ്ങുന്നതായിരിക്കുന്നു. എൻറെ രക്ഷിതാവേ, നിന്നോട് പ്രാർത്ഥിച്ചിട്ട് ഞാൻ ഭാഗ്യം കെട്ടവനായിട്ടില്ല.\n5 എനിക്ക് പുറകെ വരാനുള്ള ബന്ധുമിത്രാദികളെപ്പറ്റി എനിക്ക് ഭയമാകുന്നു. എൻറെ ഭാര്യയാണെങ്കിൽ വന്ധ്യയുമാകുന്നു. അതിനാൽ നിൻറെ പക്കൽ നിന്ന് നീ എനിക്ക് ഒരു ബന്ധുവെ ( അവകാശിയെ ) നൽകേണമേ.\n6 എനിക്ക് അവൻ അനന്തരാവകാശിയായിരിക്കും. യഅ്ഖൂബ് കുടുംബത്തിനും അവൻ അനന്തരാവകാശിയായിരിക്കും. എൻറെ രക്ഷിതാവേ, അവനെ നീ ( ഏവർക്കും ) തൃപ്തിപ്പെട്ടവനാക്കുകയും ചെയ്യേണമേ.\n7 ഹേ, സകരിയ്യാ, തീർച്ചയായും നിനക്ക് നാം ഒരു ആൺകുട്ടിയെപ്പറ്റി സന്തോഷവാർത്ത അറിയിക്കുന്നു. അവൻറെ പേർ യഹ്‌യാ എന്നാകുന്നു. മുമ്പ് നാം ആരെയും അവൻറെ പേര് ഉള്ളവരാക്കിയിട്ടില്ല.\n8 അദ്ദേഹം പറഞ്ഞു: എൻറെ രക്ഷിതാവേ, എനിക്കെങ്ങനെ ഒരു ആൺകുട്ടിയുണ്ടാകും? എൻറെ ഭാര്യ വന്ധ്യയാകുന്നു. ഞാനാണെങ്കിൽ വാർദ്ധക്യത്താൽ ചുക്കിച്ചുളിഞ്ഞ അവസ്ഥയിലെത്തിയിരിക്കുന്നു.\n9 അവൻ ( അല്ലാഹു ) പറഞ്ഞു: അങ്ങനെ തന്നെ. മുമ്പ് നീ യാതൊന്നുമല്ലാതിരുന്നപ്പോൾ നിന്നെ ഞാൻ സൃഷ്ടിച്ചിരിക്കെ, ഇത് എന്നെ സംബന്ധിച്ചിടത്തോളം ഒരു നിസ്സാര കാര്യം മാത്രമാണ് എന്ന് നിൻറെ രക്ഷിതാവ് പ്രഖ്യാപിച്ചിരിക്കുന്നു.\n10 അദ്ദേഹം ( സകരിയ്യാ ) പറഞ്ഞു: നീ എനിക്ക് ഒരു ദൃഷ്ടാന്തം ഏർപെടുത്തിത്തരേണമേ. അവൻ ( അല്ലാഹു ) പറഞ്ഞു: നിനക്കുള്ള ദൃഷ്ടാന്തം വൈകല്യമൊന്നും ഇല്ലാത്തവനായിരിക്കെത്തന്നെ ജനങ്ങളോട് മൂന്ന് രാത്രി ( ദിവസം ) നീ സംസാരിക്കാതിരിക്കലാകുന്നു.\n11 അങ്ങനെ അദ്ദേഹം പ്രാർത്ഥനാമണ്ഡപത്തിൽ നിന്ന് തൻറെ ജനങ്ങളുടെ അടുക്കലേക്ക് പുറപ്പെട്ടു. എന്നിട്ട്, നിങ്ങൾ രാവിലെയും വൈകുന്നേരവും അല്ലാഹുവിൻറെ പരിശുദ്ധിയെ പ്രകീർത്തിക്കുക എന്ന് അവരോട് ആംഗ്യം കാണിച്ചു.\n12 ഹേ, യഹ്‌യാ വേദഗ്രന്ഥം ബലമായി സ്വീകരിച്ച് കൊള്ളുക. ( എന്ന് നാം പറഞ്ഞു: ) കുട്ടിയായിരിക്കെത്തന്നെ അദ്ദേഹത്തിന് നാം ജ്ഞാനം നൽകുകയും ചെയ്തു.\n13 നമ്മുടെ പക്കൽ നിന്നുള്ള അനുകമ്പയും പരിശുദ്ധിയും ( നൽകി. ) അദ്ദേഹം ധർമ്മനിഷ്ഠയുള്ളവനുമായിരുന്നു.\n14 തൻറെ മാതാപിതാക്കൾക്ക് നൻമചെയ്യുന്നവനുമായിരുന്നു. നിഷ്ഠൂരനും അനുസരണം കെട്ടവനുമായിരുന്നില്ല.\n15 അദ്ദേഹം ജനിച്ച ദിവസവും മരിക്കുന്ന ദിവസവും ജീവനോടെ എഴുന്നേൽപിക്കപ്പെടുന്ന ദിവസവും അദ്ദേഹത്തിന് സമാധാനം.\n16 വേദഗ്രന്ഥത്തിൽ മർയമിനെപ്പറ്റിയുള്ള വിവരം നീ പറഞ്ഞുകൊടുക്കുക. അവൾ തൻറെ വീട്ടുകാരിൽ നിന്നകന്ന് കിഴക്ക് ഭാഗത്തുള്ള ഒരു സ്ഥലത്തേക്ക് മാറിത്താമസിച്ച സന്ദർഭം.\n17 എന്നിട്ട് അവർ കാണാതിരിക്കാൻ അവൾ ഒരു മറയുണ്ടാക്കി. അപ്പോൾ നമ്മുടെ ആത്മാവിനെ ( ജിബ്‌രീലിനെ ) നാം അവളുടെ അടുത്തേക്ക് നിയോഗിച്ചു. അങ്ങനെ അദ്ദേഹം അവളുടെ മുമ്പിൽ തികഞ്ഞ മനുഷ്യരൂപത്തിൽ പ്രത്യക്ഷപ്പെട്ടു.\n18 അവൾ പറഞ്ഞു: തീർച്ചയായും നിന്നിൽ നിന്ന് ഞാൻ പരമകാരുണികനിൽ ശരണം പ്രാപിക്കുന്നു. നീ ധർമ്മനിഷ്ഠയുള്ളവനാണെങ്കിൽ ( എന്നെ വിട്ട് മാറിപ്പോകൂ. )\n19 അദ്ദേഹം ( ജിബ്‌രീൽ ) പറഞ്ഞു: പരിശുദ്ധനായ ഒരു ആൺകുട്ടിയെ നിനക്ക് ദാനം ചെയ്യുന്നതിന് വേണ്ടി നിൻറെ രക്ഷിതാവ് അയച്ച ദൂതൻ മാത്രമാകുന്നു ഞാൻ.\n20 അവൾ പറഞ്ഞു: എനിക്കെങ്ങനെ ഒരു ആൺകുട്ടിയുണ്ടാകും? യാതൊരു മനുഷ്യനും എന്നെ സ്പർശിച്ചിട്ടില്ല. ഞാൻ ഒരു ദുർനടപടിക്കാരിയായിട്ടുമില്ല.\n21 അദ്ദേഹം പറഞ്ഞു: ( കാര്യം ) അങ്ങനെതന്നെയാകുന്നു. അത് തന്നെ സംബന്ധിച്ചിടത്തോളം നിസ്സാരമായ ഒരു കാര്യമാണെന്ന് നിൻറെ രക്ഷിതാവ് പറഞ്ഞിരിക്കുന്നു. അവനെ ( ആ കുട്ടിയെ ) മനുഷ്യർക്കൊരു ദൃഷ്ടാന്തവും, നമ്മുടെ പക്കൽ നിന്നുള്ള കാരുണ്യവും ആക്കാനും ( നാം ഉദ്ദേശിക്കുന്നു. ) അത് തീരുമാനിക്കപ്പെട്ട ഒരു കാര്യമാകുന്നു.\n22 അങ്ങനെ അവനെ ഗർഭം ധരിക്കുകയും, എന്നിട്ട് അതുമായി അവൾ അകലെ ഒരു സ്ഥലത്ത് മാറിത്താമസിക്കുകയും ചെയ്തു.\n23 അങ്ങനെ പ്രസവവേദന അവളെ ഒരു ഈന്തപ്പന മരത്തിൻറെ അടുത്തേക്ക് കൊണ്ട് വന്നു. അവൾ പറഞ്ഞു: ഞാൻ ഇതിന് മുമ്പ് തന്നെ മരിക്കുകയും, പാടെ വിസ്മരിച്ച് തള്ളപ്പെട്ടവളാകുകയും ചെയ്തിരുന്നെങ്കിൽ എത്ര നന്നായിരുന്നേനേ!\n24 ഉടനെ അവളുടെ താഴ്ഭാഗത്ത് നിന്ന് ( ഒരാൾ ) വിളിച്ചുപറഞ്ഞു: നീ വ്യസനിക്കേണ്ട, നിൻറെ താഴ്ഭാഗത്ത് ഒരു അരുവി ഉണ്ടാക്കി തന്നിരിക്കുന്നു.\n25 നീ ഈന്തപ്പനമരം നിൻറെ അടുക്കലേക്ക് പിടിച്ചുകുലുക്കിക്കൊള്ളുക. അത് നിനക്ക് പാകമായ ഈന്തപ്പഴം വീഴ്ത്തിത്തരുന്നതാണ്.\n26 അങ്ങനെ നീ തിന്നുകയും കുടിക്കുകയും കണ്ണുകുളിർത്തിരിക്കുകയും ചെയ്യുക. ഇനി നീ മനുഷ്യരിൽ ആരെയെങ്കിലും കാണുന്ന പക്ഷം ഇപ്രകാരം പറഞ്ഞേക്കുക: പരമകാരുണികന്ന് വേണ്ടി ഞാൻ ഒരു വ്രതം നേർന്നിരിക്കയാണ് അതിനാൽ ഇന്നു ഞാൻ ഒരു മനുഷ്യനോടും സംസാരിക്കുകയില്ല തന്നെ.\n27 അനന്തരം അവനെ ( കുട്ടിയെ ) യും വഹിച്ചുകൊണ്ട് അവൾ തൻറെ ആളുകളുടെ അടുത്ത് ചെന്നു. അവർ പറഞ്ഞു: മർയമേ, ആക്ഷേപകരമായ ഒരു കാര്യം തന്നെയാകുന്നു നീ ചെയ്തിരിക്കുന്നത്.\n28 ഹേ; ഹാറൂൻറെ സഹോദരീ, നിൻറെ പിതാവ് ഒരു ചീത്ത മനുഷ്യനായിരുന്നില്ല. നിൻറെ മാതാവ് ഒരു ദുർനടപടിക്കാരിയുമായിരുന്നില്ല.\n29 അപ്പോൾ അവൾ അവൻറെ ( കുട്ടിയുടെ ) നേരെ ചൂണ്ടിക്കാണിച്ചു. അവർ പറഞ്ഞു: തൊട്ടിലിലുള്ള ഒരു കുട്ടിയോട് ഞങ്ങൾ എങ്ങനെ സംസാരിക്കും?\n30 അവൻ ( കുട്ടി ) പറഞ്ഞു: ഞാൻ അല്ലാഹുവിൻറെ ദാസനാകുന്നു. അവൻ എനിക്ക് വേദഗ്രന്ഥം നൽകുകയും എന്നെ അവൻ പ്രവാചകനാക്കുകയും ചെയ്തിരിക്കുന്നു.\n31 ഞാൻ എവിടെയായിരുന്നാലും എന്നെ അവൻ അനുഗൃഹീതനാക്കിയിരിക്കുന്നു. ഞാൻ ജീവിച്ചിരിക്കുന്ന കാലമത്രയും നമസ്കരിക്കുവാനും സകാത്ത് നൽകുവാനും അവൻ എന്നോട് അനുശാസിക്കുകയും ചെയ്തിരിക്കുന്നു.\n32 ( അവൻ എന്നെ ) എൻറെ മാതാവിനോട് നല്ല നിലയിൽ പെരുമാറുന്നവനും ( ആക്കിയിരിക്കുന്നു. ) അവൻ എന്നെ നിഷ്ഠൂരനും ഭാഗ്യം കെട്ടവനുമാക്കിയിട്ടില്ല.\n33 ഞാൻ ജനിച്ച ദിവസവും മരിക്കുന്ന ദിവസവും ജീവനോടെ എഴുന്നേൽപിക്കപ്പെടുന്ന ദിവസവും എൻറെ മേൽ ശാന്തി ഉണ്ടായിരിക്കും.\n34 അതത്രെ മർയമിൻറെ മകനായ ഈസാ അവർ ഏതൊരു വിഷയത്തിൽ തർക്കിച്ച് കൊണ്ടിരിക്കുന്നുവോ അതിനെപ്പറ്റിയുള്ള യഥാർത്ഥമായ വാക്കത്രെ ഇത്.\n35 ഒരു സന്താനത്തെ സ്വീകരിക്കുക എന്നത് അല്ലാഹുവിന്നുണ്ടാകാവുന്നതല്ല. അവൻ എത്ര പരിശുദ്ധൻ! അവൻ ഒരു കാര്യം തീരുമാനിച്ച് കഴിഞ്ഞാൽ അതിനോട് ഉണ്ടാകൂ എന്ന് പറയുക മാത്രംചെയ്യുന്നു. അപ്പോൾ അതുണ്ടാകുന്നു.\n36 ( ഈസാ പറഞ്ഞു: ) തീർച്ചയായും അല്ലാഹു എൻറെയും നിങ്ങളുടെയും രക്ഷിതാവാകുന്നു. അതിനാൽ അവനെ നിങ്ങൾ ആരാധിക്കുക. ഇതത്രെ നേരെയുള്ള മാർഗം.\n37 എന്നിട്ട് അവർക്കിടയിൽ നിന്ന് കക്ഷികൾ ഭിന്നിച്ചുണ്ടായി. അപ്പോൾ അവിശ്വസിച്ചവർക്കത്രെ ഭയങ്കരമായ ഒരു ദിവസത്തിൻറെ സാന്നിദ്ധ്യത്താൽ വമ്പിച്ച നാശം.\n38 അവർ നമ്മുടെ അടുത്ത് വരുന്ന ദിവസം അവർക്ക് എന്തൊരു കേൾവിയും കാഴ്ചയുമായിരിക്കും! പക്ഷെ ഇന്ന് ആ അക്രമികൾ പ്രത്യക്ഷമായ വഴികേടിലാകുന്നു.\n39 നഷ്ടബോധത്തിൻറെ ദിവസത്തെപ്പറ്റി അഥവാ കാര്യം ( അന്തിമമായി ) തീരുമാനിക്കപ്പെടുന്ന സന്ദർഭത്തെപ്പറ്റി നീ അവർക്ക് താക്കീത് നൽകുക. അവർ അശ്രദ്ധയിലകപ്പെട്ടിരിക്കുകയാകുന്നു. അവർ വിശ്വസിക്കുന്നില്ല.\n40 തീർച്ചയായും നാം തന്നെയാണ് ഭൂമിയുടെയും അതിലുള്ളവയുടെയും അനന്തരാവകാശിയാകുന്നത്. നമ്മുടെ അടുക്കലേക്ക് തന്നെയായിരിക്കും അവർ മടക്കപ്പെടുന്നത്.\n41 വേദഗ്രന്ഥത്തിൽ ഇബ്രാഹീമിനെപ്പറ്റിയുള്ള വിവരം നീ പറഞ്ഞുകൊടുക്കുക. തീർച്ചയായും അദ്ദേഹം സത്യവാനും പ്രവാചകനുമായിരുന്നു.\n42 അദ്ദേഹം തൻറെ പിതാവിനോട് പറഞ്ഞ സന്ദർഭം ( ശ്രദ്ധേയമാകുന്നു: ) എൻറെ പിതാവേ, കേൾക്കുകയോ, കാണുകയോ ചെയ്യാത്ത, താങ്കൾക്ക് യാതൊരു ഉപകാരവും ചെയ്യാത്ത വസ്തുവെ താങ്കൾ എന്തിന് ആരാധിക്കുന്നു.?\n43 എൻറെ പിതാവേ, തീർച്ചയായും താങ്കൾക്ക് വന്നുകിട്ടിയിട്ടില്ലാത്ത അറിവ് എനിക്ക് വന്നുകിട്ടിയിട്ടുണ്ട്. ആകയാൽ താങ്കൾ എന്നെ പിന്തടരൂ. ഞാൻ താങ്കൾക്ക് ശരിയായ മാർഗം കാണിച്ചുതരാം.\n44 എൻറെ പിതാവേ, താങ്കൾ പിശാചിനെ ആരാധിക്കരുത്. തീർച്ചയായും പിശാച് പരമകാരുണികനോട് അനുസരണമില്ലാത്തവനാകുന്നു.\n45 എൻറെ പിതാവേ, തീർച്ചയായും പരമകാരുണികനിൽ നിന്നുള്ള വല്ല ശിക്ഷയും താങ്കളെ ബാധിക്കുമെന്ന് ഞാൻ ഭയപ്പെടുന്നു. അപ്പോൾ താങ്കൾ പിശാചിൻറെ മിത്രമായിരിക്കുന്നതാണ്.\n46 അയാൾ പറഞ്ഞു: ഹേ; ഇബ്രാഹീം, നീ എൻറെ ദൈവങ്ങളെ വേണ്ടെന്ന് വെക്കുകയാണോ? നീ ( ഇതിൽ നിന്ന് ) വിരമിക്കുന്നില്ലെങ്കിൽ ഞാൻ നിന്നെ കല്ലെറിഞ്ഞോടിക്കുക തന്നെ ചെയ്യും. കുറെ കാലത്തേക്ക് നീ എന്നിൽ നിന്ന് വിട്ടുമാറിക്കൊള്ളണം.\n47 അദ്ദേഹം ( ഇബ്രാഹീം ) പറഞ്ഞു: താങ്കൾക്ക് സലാം. താങ്കൾക്ക് വേണ്ടി ഞാൻ എൻറെ രക്ഷിതാവിനോട് പാപമോചനം തേടാം. തീർച്ചയായും അവനെന്നോട് ദയയുള്ളവനാകുന്നു.\n48 നിങ്ങളെയും അല്ലാഹുവിന് പുറമെ നിങ്ങൾ പ്രാർത്ഥിച്ചുവരുന്നവയെയും ഞാൻ വെടിയുന്നു. എൻറെ രക്ഷിതാവിനോട് ഞാൻ പ്രാർത്ഥിക്കുന്നു. എൻറെ രക്ഷിതാവിനോട് പ്രാർത്ഥിക്കുന്നത് മൂലം ഞാൻ ഭാഗ്യം കെട്ടവനാകാതിരുന്നേക്കാം.\n49 അങ്ങനെ അവരെയും അല്ലാഹുവിന് പുറമെ അവർ ആരാധിക്കുന്നവയെയും വെടിഞ്ഞ് അദ്ദേഹം പോയപ്പോൾ അദ്ദേഹത്തിന് നാം ഇഷാഖിനെയും ( മകൻ ) യഅ്ഖൂബിനെയും ( പൗത്രൻ ) നൽകി. അവരെയൊക്കെ നാം പ്രവാചകൻമാരാക്കുകയും ചെയ്തു.\n50 നമ്മുടെ കാരുണ്യത്തിൽ നിന്നും അവർക്ക് നാം നൽകുകയും, അവർക്ക് നാം ഉന്നതമായ സൽകീർത്തി ഉണ്ടാക്കുകയും ചെയ്തു.\n51 വേദഗ്രന്ഥത്തിൽ മൂസായെപ്പറ്റിയുള്ള വിവരവും നീ പറഞ്ഞുകൊടുക്കുക. തീർച്ചയായും അദ്ദേഹം നിഷ്കളങ്കനായിരുന്നു. അദ്ദേഹം ദൂതനും പ്രവാചകനുമായിരുന്നു.\n52 പർവ്വതത്തിൻറെ വലതുഭാഗത്ത് നിന്ന് നാം അദ്ദേഹത്തെ വിളിക്കുകയും, രഹസ്യസംഭാഷണത്തിനായി നാം അദ്ദേഹത്തിന് സാമീപ്യം നൽകുകയും ചെയ്തു.\n53 നമ്മുടെ കാരുണ്യത്താൽ തൻറെ സഹോദരനായ ഹാറൂനിനെ ഒരു പ്രവാചകനായി, അദ്ദേഹത്തിന് ( സഹായത്തിനായി ) നാം നൽകുകയും ചെയ്തു.\n54 വേദഗ്രന്ഥത്തിൽ ഇസ്മാഈലിനെപ്പറ്റിയുള്ള വിവരം നീ പറഞ്ഞുകൊടുക്കുക. തീർച്ചയായും അദ്ദേഹം വാഗ്ദാനം പാലിക്കുന്നവനായിരുന്നു. അദ്ദേഹം ദൂതനും പ്രവാചകനുമായിരുന്നു.\n55 തൻറെ ആളുകളോട് നമസ്കരിക്കുവാനും സകാത്ത് നൽകുവാനും അദ്ദേഹം കൽപിക്കുമായിരുന്നു. തൻറെ രക്ഷിതാവിൻറെ അടുക്കൽ അദ്ദേഹം പ്രീതി ലഭിച്ചവനായിരുന്നു.\n56 വേദഗ്രന്ഥത്തിൽ ഇദ്‌രീസിനെപ്പറ്റിയുള്ള വിവരം നീ പറഞ്ഞുകൊടുക്കുക. തീർച്ചയായും അദ്ദേഹം സത്യവാനും പ്രവാചകനുമായിരുന്നു.\n57 അദ്ദേഹത്തെ നാം ഉന്നതമായ സ്ഥാനത്തേക്ക് ഉയർത്തുകയും ചെയ്തിരിക്കുന്നു.\n58 അല്ലാഹു അനുഗ്രഹം നൽകിയിട്ടുള്ള പ്രവാചകൻമാരത്രെ അവർ. ആദമിൻറെ സന്തതികളിൽ പെട്ടവരും, നൂഹിനോടൊപ്പെം നാം കപ്പലിൽ കയറ്റിയവരിൽപെട്ടവരും ഇബ്രാഹീമിൻറെയും ഇസ്രായീലിൻറെയും സന്തതികളിൽ പെട്ടവരും, നാം നേർവഴിയിലാക്കുകയും പ്രത്യേകം തെരഞ്ഞെടുക്കുകയും ചെയ്തവരിൽ പെട്ടവരുമത്രെ അവർ. പരമകാരുണികൻറെ തെളിവുകൾ അവർക്ക് വായിച്ചുകേൾപിക്കപ്പെടുന്ന പക്ഷം പ്രണമിക്കുന്നവരും കരയുന്നവരുമായി ക്കൊണ്ട് അവർ താഴെ വീഴുന്നതാണ്.\n59 എന്നിട്ട് അവർക്ക് ശേഷം അവരുടെ സ്ഥാനത്ത് ഒരു പിൻതലമുറ വന്നു. അവർ നമസ്കാരം പാഴാക്കുകയും തന്നിഷ്ടങ്ങളെ പിന്തുടരുകയും ചെയ്തു. തൻമൂലം ദുർമാർഗത്തിൻറെ ഫലം അവർ കണ്ടെത്തുന്നതാണ്.\n60 എന്നാൽ പശ്ചാത്തപിക്കുകയും, വിശ്വസിക്കുകയും സൽകർമ്മം പ്രവർത്തിക്കുകയും ചെയ്തവർ ഇതിൽ നിന്നൊഴിവാകുന്നു. അവർ സ്വർഗത്തിൽ പ്രവേശിക്കുന്നതാണ്. അവർ ഒട്ടും അനീതിക്ക് വിധേയരാവുകയില്ല.\n61 പരമകാരുണികൻ തൻറെ ദാസൻമാരോട് അദൃശ്യമായ നിലയിൽ വാഗ്ദാനം ചെയ്തിട്ടുള്ള സ്ഥിരവാസത്തിനായുള്ള സ്വർഗത്തോപ്പുകളിൽ ( അവർ പ്രവേശിക്കും. ) തീർച്ചയായും അവൻറെ വാഗ്ദാനം നടപ്പിൽ വരുന്നത് തന്നെയാകുന്നു.\n62 സലാം അല്ലാതെ നിരർത്ഥകമായ യാതൊന്നും അവരവിടെ കേൾക്കുകയില്ല. തങ്ങളുടെ ആഹാരം രാവിലെയും വൈകുന്നേരവും അവർക്കവിടെ ലഭിക്കുന്നതാണ്.\n63 നമ്മുടെ ദാസൻമാരിൽ നിന്ന് ആർ ധർമ്മനിഷ്ഠപുലർത്തുന്നവരായിരുന്നുവോ അവർക്കു നാം അവകാശപ്പെടുത്തികൊടുക്കുന്ന സ്വർഗമത്രെ അത്.\n64 ( നബിയോട് ജിബ്‌രീൽ പറഞ്ഞു: ) താങ്കളുടെ രക്ഷിതാവിൻറെ കൽപനപ്രകാരമല്ലാതെ നാം ഇറങ്ങിവരുന്നതല്ല. നമ്മുടെ മുമ്പിലുള്ളതും നമ്മുടെ പിന്നിലുള്ളതും അതിന്നിടയിലുള്ളതും എല്ലാം അവൻറെതത്രെ. താങ്കളുടെ രക്ഷിതാവ് മറക്കുന്നവനായിട്ടില്ല.\n65 ആകാശങ്ങളുടെയും ഭൂമിയുടെയും അവയ്ക്കിടയിലുള്ളതിൻറെയും രക്ഷിതാവത്രെ അവൻ. അതിനാൽ അവനെ താങ്കൾ ആരാധിക്കുകയും അവന്നുള്ള ആരാധനയിൽ ക്ഷമയോടെ ഉറച്ചുനിൽക്കുകയും ചെയ്യുക. അവന്ന് പേരൊത്ത ആരെയെങ്കിലും താങ്കൾക്കറിയാമോ?\n66 മനുഷ്യൻ പറയും: ഞാൻ മരിച്ചുകഴിഞ്ഞാൽ പിന്നീട് എന്നെ ജീവനുള്ളവനായി പുറത്ത് കൊണ്ട് വരുമോ?\n67 മനുഷ്യൻ ഓർമിക്കുന്നില്ലേ; അവൻ ഒന്നുമല്ലാതിരുന്ന ഒരു ഘട്ടത്തിൽ നാമാണ് ആദ്യം അവനെ പടച്ചുണ്ടാക്കിയതെന്ന്?\n68 എന്നാൽ നിൻറെ രക്ഷിതാവിനെ തന്നെയാണ! അവരെയും പിശാചുക്കളെയും നാം ഒരുമിച്ചുകൂട്ടുക തന്നെ ചെയ്യും. പിന്നീട് മുട്ടുകുത്തിയവരായിക്കൊണ്ട് നരകത്തിന് ചുറ്റും അവരെ നാം ഹാജരാക്കുക തന്നെ ചെയ്യും.\n69 പിന്നീട് ഓരോ കക്ഷിയിൽ നിന്നും പരമകാരുണികനോട് ഏറ്റവും കടുത്ത ധിക്കാരം കാണിച്ചിരുന്നവരെ നാം വേർതിരിച്ച് നിർത്തുന്നതാണ്.\n70 പിന്നീട് അതിൽ ( നരകത്തിൽ ) എരിയുവാൻ അവരുടെ കൂട്ടത്തിൽ ഏറ്റവും അർഹതയുള്ളവരെപ്പറ്റി നമുക്ക് നല്ലവണ്ണം അറിയാവുന്നതാണ്.\n71 അതിനടുത്ത് ( നരകത്തിനടുത്ത് ) വരാത്തവരായി നിങ്ങളിൽ ആരും തന്നെയില്ല. നിൻറെ രക്ഷിതാവിൻറെ ഖണ്ഡിതവും നടപ്പിലാക്കപ്പെടുന്നതുമായ ഒരു തീരുമാനമാകുന്നു അത്.\n72 പിന്നീട് ധർമ്മനിഷ്ഠ പാലിച്ചവരെ നാം രക്ഷപ്പെടുത്തുകയും, അക്രമികളെ മുട്ടുകുത്തിയവരായിക്കൊണ്ട് നാം അതിൽ വിട്ടേക്കുകയും ചെയ്യുന്നതാണ്.\n73 സ്പഷ്ടമായ നിലയിൽ നമ്മുടെ ദൃഷ്ടാന്തങ്ങൾ അവർക്ക് വായിച്ചുകേൾപിക്കപ്പെട്ടാൽ അവിശ്വസിച്ചവർ വിശ്വസിച്ചവരോട് പറയുന്നതാണ്: ഈ രണ്ട് വിഭാഗത്തിൽ കൂടുതൽ ഉത്തമമായ സ്ഥാനമുള്ളവരും ഏറ്റവും മെച്ചപ്പെട്ട സംഘമുള്ളവരും ആരാണ് ?\n74 സാധനസാമഗ്രികളിലും ബാഹ്യമോടിയിലും കൂടുതൽ മെച്ചപ്പെട്ടവരായ എത്ര തലമുറകളെയാണ് ഇവർക്ക് മുമ്പ് നാം നശിപ്പിച്ചിട്ടുള്ളത്!\n75 ( നബിയേ, ) പറയുക: വല്ലവനും ദുർമാർഗത്തിലായിക്കഴിഞ്ഞാൽ പരമകാരുണികൻ അവന്നു അവധി നീട്ടികൊടുക്കുന്നതാണ്. അങ്ങനെ തങ്ങൾക്ക് മുന്നറിയിപ്പ് നൽകപ്പെടുന്ന കാര്യം അതായത് ഒന്നുകിൽ ശിക്ഷ, അല്ലെങ്കിൽ അന്ത്യസമയം -അവർ കാണുമ്പോൾ അവർ അറിഞ്ഞ് കൊള്ളും; കൂടുതൽ മോശമായ സ്ഥാനമുള്ളവരും, കുടുതൽ ദുർബലരായ സൈന്യവും ആരാണെന്ന്.\n76 സൻമാർഗം സ്വീകരിച്ചവർക്ക് അല്ലാഹു സൻമാർഗനിഷ്ഠ വർദ്ധിപ്പിച്ച് കൊടുക്കുന്നതാണ്. നിലനിൽക്കുന്ന സൽകർമ്മങ്ങളാണ് നിൻറെ രക്ഷിതാവിങ്കൽ ഉത്തമമായ പ്രതിഫലമുള്ളതും ഉത്തമമായ പരിണാമമുള്ളതും\n77 എന്നാൽ നമ്മുടെ ദൃഷ്ടാന്തങ്ങളിൽ അവിശ്വസിക്കുകയും എനിക്ക് സമ്പത്തും സന്താനവും നൽകപ്പെടുക തന്നെ ചെയ്യും. എന്ന് പറയുകയും ചെയ്തവനെ നീ കണ്ടുവോ?\n78 അദൃശ്യകാര്യം അവൻ കണ്ടറിഞ്ഞിട്ടുണ്ടോ? അതല്ലെങ്കിൽ പരമകാരുണികൻറെ അടുത്ത് അവൻ വല്ല കരാറുമുണ്ടാക്കിയിട്ടുണ്ടോ?\n79 അല്ല, അവൻ പറയുന്നത് നാം രേഖപ്പെടുത്തുകയും, അവന്നു ശിക്ഷ കൂട്ടികൊടുക്കുകയും ചെയ്യും.\n80 അവൻ ആ പറയുന്നതിനെല്ലാം ( സ്വത്തിനും സന്താനത്തിനുമെല്ലാം ) നാമായിരിക്കും അനന്തരാവകാശിയാകുന്നത്. അവൻ ഏകനായിക്കൊണ്ട് നമ്മുടെ അടുത്ത് വരികയും ചെയ്യും.\n81 അല്ലാഹുവിന് പുറമെ അവർ ദൈവങ്ങളെ സ്വീകരിച്ചിരിക്കുകയാണ്. അവർ ഇവർക്ക് പിൻബലമാകുന്നതിന് വേണ്ടി.\n82 അല്ല, ഇവർ ആരാധന നടത്തിയ കാര്യം തന്നെ അവർ നിഷേധിക്കുകയും, അവർ ഇവർക്ക് എതിരായിത്തീരുകയും ചെയ്യുന്നതാണ്.\n83 സത്യനിഷേധികളുടെ നേർക്ക,് അവരെ ശക്തിയായി ഇളക്കിവിടാൻ വേണ്ടി നാം പിശാചുക്കളെ അയച്ചുവിട്ടിരിക്കുകയാണെന്ന് നീ കണ്ടില്ലേ?\n84 അതിനാൽ അവരുടെ കാര്യത്തിൽ നീ തിടുക്കം കാണിക്കേണ്ട. അവർക്കായി നാം ( നാളുകൾ ) എണ്ണി എണ്ണിക്കൊണ്ടിരിക്കുക മാത്രമാകുന്നു.\n85 ധർമ്മനിഷ്ഠയുള്ളവരെ വിശിഷ്ടാതിഥികൾ എന്ന നിലയിൽ പരമകാരുണികൻറെ അടുത്തേക്ക് നാം വിളിച്ചുകൂട്ടുന്ന ദിവസം.\n86 കുറ്റവാളികളെ ദാഹാർത്തരായ നിലയിൽ നരകത്തിലേക്ക് നാം തെളിച്ച് കൊണ്ട് പോകുകയും ചെയ്യുന്ന ദിവസം.\n87 ആർക്കും ശുപാർശ ചെയ്യാൻ അധികാരമുണ്ടായിരിക്കുകയില്ല. പരമകാരുണികനുമായി കരാറുണ്ടാക്കിയിട്ടുള്ളവനൊഴികെ.\n88 പരമകാരുണികൻ ഒരു സന്താനത്തെ സ്വീകരിച്ചിട്ടുണ്ടെന്ന് അവർ പറഞ്ഞിരിക്കുന്നു.\n89 ( അപ്രകാരം പറയുന്നവരേ, ) തീർച്ചയായും നിങ്ങൾ ചെയ്തിരിക്കുന്നത് ഗുരുതരമായ ഒരു കാര്യമാകുന്നു.\n90 അത് നിമിത്തം ആകാശങ്ങൾ പൊട്ടിപ്പിളരുകയും, ഭൂമി വിണ്ടുകീറുകയും, പർവ്വതങ്ങൾ തകർന്ന് വീഴുകയും ചെയ്യുമാറാകും.\n91 ( അതെ, ) പരമകാരുണികന് സന്താനമുണ്ടെന്ന് അവർ വാദിച്ചത് നിമിത്തം.\n92 സന്താനത്തെ സ്വീകരിക്കുക എന്നത് പരമകാരുണികന് അനുയോജ്യമാവുകയില്ല.\n93 ആകാശങ്ങളിലും ഭൂമിയിലുമുള്ള ഏതൊരാളും ഒരു ദാസനെന്ന നിലയിൽ പരമകാരുണികൻറെ അടുത്ത് വരുന്നവൻ മാത്രമായിരിക്കും.\n94 തീർച്ചയായും അവരെ അവൻ തിട്ടപ്പെടുത്തുകയും എണ്ണികണക്കാക്കുകയും ചെയ്തിരിക്കുന്നു.\n95 അവരോരോരുത്തരും ഉയിർത്തെഴുന്നേൽപിൻറെ നാളിൽ ഏകാകിയായിക്കൊണ്ട് അവൻറെ അടുക്കൽ വരുന്നതാണ്.\n96 വിശ്വസിക്കുകയും സൽകർമ്മങ്ങൾ പ്രവർത്തിക്കുകയും ചെയ്തവരാരോ അവർക്ക് പരമകാരുണികൻ സ്നേഹമുണ്ടാക്കികൊടുക്കുന്നതാണ്; തീർച്ച.\n97 ഇത് ( ഖുർആൻ ) നിൻറെ ഭാഷയിൽ നാം ലളിതമാക്കിതന്നിരിക്കുന്നത് ധർമ്മനിഷ്ഠയുള്ളവർക്ക് ഇത് മുഖേന നീ സന്തോഷവാർത്ത നൽകുവാനും, മർക്കടമുഷ്ടിക്കാരായ ആളുകൾക്ക് ഇത് മുഖേന നീ താക്കീത് നൽകുവാനും വേണ്ടി മാത്രമാകുന്നു.\n98 ഇവർക്ക് മുമ്പ് എത്ര തലമുറകളെ നാം നശിപ്പിച്ചിട്ടുണ്ട്. അവരിൽ നിന്ന് ആരെയെങ്കിലും നീ കാണുന്നുണ്ടോ? അഥവാ അവരുടെ നേരിയ ശബ്ദമെങ്കിലും നീ കേൾക്കുന്നുണ്ടോ?\n"https://ml.wikisource.org/w/index.php?title=പരിശുദ്ധ_ഖുർആൻ/മർയം&oldid=52327" എന്ന താളിൽനിന്ന് ശേഖരിച്ചത്


30 Oct 2016 3:17 PM GMT\nതെലുങ്ക് മെഗാസ്റ്റാര് ചിരഞ്ജിവിയുടെ പുതിയ ചിത്രം കൈദി നമ്പര് 150 ന്റെ ഫസറ്റര് ലുക്ക് പോസ്റ്റര് പുറത്തുവന്നു. ദീപാവലി ദിനത്തിലാണ് പോസ്റ്റര് പുറത്തുവിട്ടത്. മെഗാസ്റ്റാറിന്റെ 150 ആം സിനിമയാണ് കൈദി നമ്പര് 150. ചീരൂ ഫാന്‍സിന്റെ സന്തോഷിപ്പിക്കുന്ന മറ്റൊരു കാര്യം പത്തുവര്‍ഷത്തെ ഇടവേളയ്ക്കുശേഷമാണ് അദ്ദേഹത്തിന്റെ സിനിമ എത്തുന്നത് എന്നതാണ്. 2007 ല് പുറത്തിറങ്ങിയ ശങ്കര് ദാദ സിന്ദാബാദ് ആയിരുന്നു ചിരഞ്ജീവി അവസാനമായി അഭിനയിച്ച സിനിമ. ഇതിനുശേഷം രാഷ്ട്രീയത്തില് സജീവമായ നടന് കേന്ദ്രമന്ത്രിപദത്തില്‍വരെയെത്തി.\nവി വി വിനായക് ആണ് കൈദിയുടെ സംവിധായകന്. വിജയ് യെ നായകനാക്കി എ ആര് മുരഗദോസ് സംവിധാനം ചെയ്ത കത്തിയുടെ തെലുങ്ക് പതിപ്പാണ് കൈദി നമ്പര് 150. ചിരഞ്ജീവിയുടെ മകനും ടോളുവുഡ് സ്റ്റാറുമായ റാം ചരണും ഈ ചിത്രത്തിന്റെ നിര്‍മാണപങ്കാളിയാണ്.\nകാജല് അഗര്‍വാളാണ് ചിരഞ്ജീവിയുടെ നായിക. ശ്രീയ സരണ്, റായ് ലക്ഷ്മി എന്നിവരും ചിത്രത്തിലുണ്ട്. ബോളിവുഡ് നടന് തരുണ് അറോറയാണ് പ്രധാനവില്ലനെ അവതരിപ്പിക്കുന്നത്. ദേവിശ്രീ പ്രസാദാണ് സംഗീതം സംവിധായകന്. കൈദി നമ്പര് 150 അടുത്ത വര്‍ഷം ജനുവരിയില് പ്രദര്‍ശനത്തിനെത്തുമെന്നാണ് അണിയറക്കാര് പറയുന്നത്.\nചിത്രത്തിന്റെ പോസറ്റര് പുറത്തുവന്നതോടെ ആരാധകര് വലിയ ആഘോഷത്തിലാണ്. പോസ്റ്ററിലെ ചിരഞജീവിയുടെ ലുക്ക് അദ്ദേഹത്തിന്റെ പ്രായത്തെ തോല്‍പ്പിക്കുന്നതാണെന്നാണ് ആരാധകര് പറയുന്നത്. കൈദി നമ്പര് 150 ന്റെ ഫസ്റ്റ് ലുക്ക് പോസ്റ്റര് പുറത്തു വന്നതിനു പിന്നാലെ സംവിധായകന് രാംഗോപാല് വര്‍മ ട്വീറ്റ് ചെയ്തത് എഴുവര്‍ഷം മുമ്പ് കണ്ട മെഗാസ്റ്റാറില് നിന്നും ഏഴുവയസ് കുറഞ്ഞതുപോലെയാണ് ഇപ്പോള് കാണുമ്പോള് തോന്നുന്നത് എന്നായിരുന്നു.


ഗംഗാനദിയിലൂടെ തടിപ്പെട്ടിയിൽ ഒഴുകിനടന്ന് നവജാതശിശു; രക്ഷപ്പെടുത്തിയത് വള്ളക്കാരൻ | New Born Baby Girl Found Floating In River Ganga | Manorama News\nമനോരമ ലേഖകൻ June 17, 2021 01:55 PM IST\nട്വിറ്ററിൽ പ്രചരിക്കുന്ന ചിത്രം.\nഘാസിപുർ∙ ഗംഗാനദിയിൽ ഒഴുകിനടക്കുന്ന തടിപ്പെട്ടിയിൽ നവജാതശിശുവിനെ കണ്ടെത്തി. യുപിയിലെ ഘാസിപുരിൽ ദാദ്രി ഘട്ടിലാണ് സംഭവം. വള്ളം തുഴഞ്ഞിരുന്ന ഗുല്ലു ഛഹുധരിയാണ് തടിപ്പെട്ടി കണ്ടെത്തിയത്. ഗംഗാനദിയിൽനിന്നുള്ള സമ്മാനമായി ആ പെൺകുഞ്ഞിനെ വളർത്തണമെന്നാണ് കരുതുന്നതെന്ന് ഗുല്ലു പറഞ്ഞു.\nകൊറോണ മാതയ്ക്ക് ഉത്തർപ്രദേശിൽ ക്ഷേത്രം പണിതു, പൊളിച്ചു; വിവാദം\nകുഞ്ഞിനെ കണ്ടെത്തിയ പെട്ടിയിൽ ദൈവങ്ങളുടെയും ദേവിമാരുടെയും ചിത്രങ്ങൾ ഉൾക്കൊള്ളിച്ചിരുന്നു. കുഞ്ഞിന്റെ ജാതകവും പെട്ടിയിൽ ഉണ്ടായിരുന്നതായി ഗുല്ലു പറഞ്ഞു. വിവരമറിഞ്ഞതിനുപിന്നാലെ പൊലീസ് എത്തി കുഞ്ഞിനെ ജില്ലാ ആശുപത്രിയിലേക്കു മാറ്റി.\nപരിശോധനകൾക്കുശേഷം കുട്ടിയുടെ മാതാപിതാക്കളെ കണ്ടെത്താനുള്ള ശ്രമം നടത്തുമെന്ന് പൊലീസ് അറിയിച്ചു. കുഞ്ഞിനെ രക്ഷിച്ച ഗുല്ലുവിനെ യുപി മുഖ്യമന്ത്രി യോഗി ആദിത്യനാഥ് പ്രശംസിച്ചു. കുഞ്ഞിനെ വളർത്തിക്കൊണ്ടുവരാൻ സാധ്യമായതെല്ലാം ചെയ്യുമെന്നും മുഖ്യമന്ത്രി കൂട്ടിച്ചേർത്തു.\nEnglish Summary: Newborn Girl In Wooden Box Found Floating In Ganga, Rescued By Boatman


വോട്ട് ചെയ്തവരുടെ വിരല് അരിയുമെന്ന് മാവോവാദികള്; വോട്ടിങ് മഷി മായ്ക്കാന് നെട്ടോട്ടം – Chandrika Daily\nBy chandrika Thursday November 15, 2018 09:39 am\nവോട്ട് ചെയ്തവരുടെ വിരല് അരിയുമെന്ന് മാവോവാദികള്; വോട്ടിങ് മഷി മായ്ക്കാന് നെട്ടോട്ടം\nറായ്പൂര്: വോട്ടു ചെയ്തവരുടെ വിരല് അരിയുമെന്ന് മാവോവാദികളുടെ ഭീഷണി. ഛത്തീസ്ഗഡിലെ മാവോവാദി ശക്തികേന്ദ്രങ്ങളായ മണ്ഡലങ്ങളിലാണ് വോട്ടു ചെയ്തവരുടെ വിരല് അരിയുമെന്ന് ഭീഷണി മുഴക്കിയത്. ഇതേത്തുടര്‍ന്ന് വിരലിലെ വോട്ടിങ്…\nറായ്പൂര്: വോട്ടു ചെയ്തവരുടെ വിരല് അരിയുമെന്ന് മാവോവാദികളുടെ ഭീഷണി. ഛത്തീസ്ഗഡിലെ മാവോവാദി ശക്തികേന്ദ്രങ്ങളായ മണ്ഡലങ്ങളിലാണ് വോട്ടു ചെയ്തവരുടെ വിരല് അരിയുമെന്ന് ഭീഷണി മുഴക്കിയത്.\nഇതേത്തുടര്‍ന്ന് വിരലിലെ വോട്ടിങ് മഷി മായ്ക്കാനുള്ള നെട്ടോട്ടത്തിലാണ് ജനങ്ങള്. 60.62 ശതമാനം പോളിങ് രേഖപ്പെടുത്തിയ ദന്തേവാഡ ജില്ലയില് നിന്നാണ് ഇത്തരമൊരു റിപ്പോര്‍ട്ട്. ഇന്ദ്രാവതി നദിയുടെ തീരത്തുള്ള ഏഴ് പോളിങ് ബൂത്തുകള് മാവോവാദി ഭീഷണിയെത്തുടര്‍ന്ന് സുരക്ഷിതമായ സ്ഥലത്തേക്ക് മാറ്റിയിരുന്നു.\nകിലോമീറ്ററുകള് താണ്ടിയാണ് ആളുകള് സമ്മതിദാനം നിര്‍വഹിച്ചത്. ഇവരുടെ വിരലുകള് അരിയുമെന്നാണ് മാവോവാദികള് ഭീഷണി മുഴക്കിയത്. 18 നിയോജകമണ്ഡലങ്ങളിലായി ഛത്തീസ്ഗഡില് നടത്തിയ ആദ്യഘട്ട വോട്ടെടുപ്പില് 76.28 ശതമാനം പോളിങ് രേഖപ്പെടുത്തി. കഴിഞ്ഞ തിരഞ്ഞെടുപ്പിലേതിനെക്കാള് ഒരു ശതമാനം അധികമാണിത്.